
Knjigu namijenjujem oženjenima ko- 
ji se trude da u svome braku ostvare 
ljubav. Ujedno je zahvala svima koji, 
svojom iskrenošću i spremnošću na 
razgovor, pridoniješe nastanku ove 
knjige. 


PREDGOVOR 


Knjiga je neposredan rezultat rada kako oblikovati 
obitelji, kako iz raznih susreta navesti ljude da među- 
sobno porazgovore o problemima braka, odgoja i obi- 
teljske zajednice. Sudjeluju stručnjaci, liječnici, psiho- 
lozi, pedagozi. Usmjeruju razgovore. 


Iznoseći ove razgovore u širu javnost, svi se ože- 
njeni pozivaju da prihvate, nastave i međusobno nje- 
guju razgovor. Dokle razgovor živi između muža i žene, 
dotle i brak živi. Čuva ga od ukočenosti i dosade. 


Tko misli da će u ovoj knjizi naći nekakav bračni 
leksikon i da ju je dovoljno prolistati kako bi prona- 
šao prikladan odgovor za svaki bračni problem, neka 
je ne uzima u ruke. Razočarat će se i onaj koji misli 
da će u njoj pronaći recept za tajni ljubavni napitak. 


Šta je onda ova knjiga ako nije nikakva ključanica 
kroz koju možeš zaviriti u područja znanosti ili u ča- 
robnjakovu kuhinju? 


Pokušaj je da se vjerno iznese što supružnici izre- 
koše u razgovorima — pojedinačno ili skupno — o nji- 
hovu poimanju života. Omogućuje pogled u zgradu ko- 
ju drugi sagrađiše vlastitim životom. Poneki otkrivaju 
svoje naume, svoje zablude i promašaje. Naročito se 
može naučiti jedno: svatko je graditelj zgrade svoga 
života, svatko sebi kleše kamenje; i on sam je jedan 
kamen. 


U briku se građevina ostvaruje djelovanjem, iz- 
vršavanjem. Doista, postoje planovi, uzroci. Drugi ih 
ostvariše svojim životom. Uspješno ili neuspješno. Uvi- 
jek su odraz obrasca života u svima i života u svome 
konačnom obliku. 

Beskrajna Božja mudrost stvorila je svijet i nas 
u njemu. Po nama nastavlja djelovati u svijetu. 


TEČAJ ZA ZARUČNIKE 
| MLADE PAROVE 


DA LI JE BRAK JOŠ MODERAN? 


U krugu mladih raspravljalo se o bračnim 
problemima. Bili su gotovo svi oženjeni i većinom 
svi zgodni. Okupiše se na razgovor. 

Bijah prisutna jer ih ja pozvah u okviru djelat- 
nosti koju sam vodila za obiteljski odgoj i jer im 
je moje iskustvo, dugogodišnjom praksom u savje- 
tovalištu, moglo koristiti. 

Meni nasuprot sjedio je bračni par. Već je svo- 
jim držanjem htio pokazati: »mi smo jedno«. Oboje 
u odijelu od fine smeđe kože. Oboje isticahu od- 
mjerenom dužinom ljepotu svoje svijetle kosa. 
Pretpostavljah da je »on« položio ruku okolo nje- 
zina ramena, ali tek kad je progovorio uvidjeh po 
boji glasa da je pretpostavka bila točna. Nazvah ga 
Smeđi. 

Otprilike pokraj mene sjedio je drugi par, s 
vremena na vrijeme međusobno potiho razgovarao. 
Samo je muškarac sudjelovao u zajedničkom raz- 
govoru. Visok, sjedio je nešto nagnut naprijed kao 
da je spreman ustati. Izražavao se jasno, često za- 
jedljivo. Kadkada bi ga njegova žena potegnula za 
ruku kao da ga htjede ublažiti. 

Na drugoj strani zauze mjesto živahan par. 
Zastalno nisu bili najmlađi, ali svakako najraspo- 
loženiji. Ograničiše se uglavnom na slušanje. Nji- 
hovo se mišljenje o razgovorima prisutnih moglo 
pročitati u osmjehu odobravanja i neodobravanja. 
Davali su utisak mladog para: sluša tuđe probleme, 
a nema vlastitih. 


Još tu bijaše jedan par. Bilo mu je poteško ri- 
ječima izraziti što im zadaje brigu. Stoga su svoje 
upite i mišljenja iznosili veoma neposredno i kat- 
kada nespretno. Ali su razgovoru davali živost. 
I onaj se moj susjed, koji je uvijek izgledao sprem- 
nim ustati kako ne bi propustio svoju upadicu, po- 
kazao veoma dobar tumač. Još su bila dva ili tri 
para; držala se više u pozadini, barem kod prvog 
razgovora. 

Budući da sam morala voditi razgovor, pripre- 
mih neke točke i probleme, važne za mlade obi- 
telji: ekonomski problem, problem zaposlenosti 
žene, stambeni problem, odnos prema roditeljima, 
želja za djetetom. 

Prije negoli sam mogla razviti glavnu nit raz- 
govora upita Smeđi: 

— Prije nego porazgovaramo o braku, postavit 
ću pitanje: da li je još brak moderan? Čemu taj 
građanski obred oko nečega što jedino spada na 
dvoje? Ne protivi li se ljubav po svojoj naravi sva- 
koj prisili? Ne iscrpljuje li se ljubav naticanjem 
prstena na prstenjak? Sartre i Simone de Beauvoir 
živjeli su zajedničkim životom, a da nikada nisu 
smetali matičnom uredu. 

— A što je s djecom? Moraju li ubuduće nositi 
vrpcu na ruci da bi ih se moglo raspoznati? — 
upita moj susjed. 

— Nije bila riječ o djeci, uzvrati prijateljski 
Smeđi. Partnerstvo i rađanje djece nije isto! 

Sada sam imala nit, morala sam pripaziti da 
se ne zamrsi. 


— Stvarno, brak je također ustupak društvu, 
dobaci netko. 

— To mu ne umanjuje vrijednost. Nitko ne 
može živjeti u zajednici, a da ne prihvati određena 
pravila. Što su sebi mogli dopustiti Sartre i njegova 
drugarica, ne odgovara svima. Stoga se ne može 
primjenjivati kao životni recept. 

— Izgleda mi čudno mišljenje da prijateljeva- 
nje i rađanje djece nemaju više ništa zajedničko, 
primijeti susjed nasuprot meni. Zar se je u naj- 
novije vrijeme pronašao drukčiji način dobivanja 
djece? 

— Taj još ništa ne zna o piluli, javi se netko 
iz pozadine. 

— A taj očito još ništa ne zna o braku, odvrati 
spremno susjed i osmjehne se svojoj ženi. 

Pokušah prihvatiti raspravu u svoje ruke, sre- 
diti niti. Rekoh: 

— Ako moramo razjasniti problem vrijednosti 
braka kao institucije, onda je ponajprije potrebno 
da imamo jasne pojmove o braku. Moramo se pitati 
da li je samo udruživanje? Ako jest, koji mu je 
cilj? Postoje mnogobrojna udruživanja: poslovna, 
znanstveno-istraživačka, umjetnička. Kakvo je, da- 
kle, udruživanje između muškarca i žene? 

— Nije li se to nekoć izricalo otreanim pojmom: 
životni drug? — primijeti netko. 

— Sve što je nekoć pojedinac sam radio ili 
podnosio sad mora izvršavati udvoje: i rad i slobo- 
dno vrijeme i ljubavne osjećaje i duhovne potrebe 
i religiozni život, ukoliko netko ima religiju — pri- 
mijeti izazivački moj desni susjed. 

— Dakle se bezuvjetno predajemo drugom, od- 
rešito dobaci Smeđi. A gdje je onda sloboda? 

— Zar nije u času predanja?, odgovori moj 
susjed prije negoli uspjeh uhvatiti nit. Potpuno ste 
slobodni koga ćete odabrati i s kim ćete se združiti. 

Iz grupe se ču vrlo sumnjičava primjedba: 

— Sumnjam u takvu slobodu. Izbor partnera 
također se tiče osjećaja. Sloboda izbora i odluke 
često je. ograničena obiljem osjećaja. 

— Eto smo stigli do Schiller-a, reče moja su- 
sjeda. Uvijek smo rado u školi ponavljali: 

»Neka se stalno ispituje tko se misli vezati, 
neka se ispituje tko se misli zauvijek vezati«. 

— Ni s time nismo odmakli mnogo naprijed, 
ubacih da bismo se navratili na temu. Da li zaista 
udruživanje muškarca i žene znači sveobuhvatno 
biti jedan s drugim, kako upravo predstavismo, 
i također potpunu odgovornost za drugoga; ili pak 
postoji između muškarca i žene neki drugi oblik 
udruživanja, ograničen samo na jedno područje? 

— Kako ne, prekine me moj susjed. Izgleda da 
nije primijetio kako ga je žena dodirom ruke htjela 
spriječiti da govori. Ima i toga. Poslovni partneri 
mogu biti i različita spola. No, svatko zna da ovdje 
nije riječ o tome. Ovdje nas zanima zajedništvo 
između muškarca i žene, obilježeno tjelesnim po- 
sjedovanjem. Uvijek isto pitanje: što je prvo: kokoš 
ili jaje? Što je prvo: osjećaj i želja pripadanja jedan 
drugome i zato želja za tjelesnim sjedinjenjem, ili 
tjelesna privlačnost od koje će možda nastati trajna 
veza? 

— Uvijek čujem riječ trajanje, trajno, primi- 
jeti Smeđi, a njegova mu drugarica odvažno odobri. 

— Uzaludno je istraživati što je prvo, a što 
drugo, reče mlada žena. Doživljaj ljubavi, a o tome 

ovdje govorimo iako vječno upotrebljavamo druge 
izraze, uključuje cjelovitost. Nikada nećemo moći 
razumski potpuno objasniti zašto nam je netko 
simpatičan ili nesimpatičan. 


Potvrdih: — Kod nekih se tako podudaraju od- 
ređeni interesi, životna poimanja i ciljevi da im se 
i osjećaji podudaraju; kod drugih je na prvom 
mjestu snažna tjelesna privlačnost, a razum onda 
mora ispitati da li je izbor osjećaja ispravan. Za 
mene je najvažnije da bude obuhvaćen cjelovit 
čovjek i da se nekako dušom i tijelom pronađe u 
izabranom partneru. Za ovakav razvoj treba vre- 
mena; jednome više, drugome manje. Tko na ovaj 
način pronađe sebe više se ne želi rastaviti i ne boji 
se vjernosti bračnom prstenu. 


Netko zapazi: — Možda se ovdje nalazi jedno 
sasvim novo gledište današnjeg braka. Nekoć, 
premda se brak daleko više nego danas sklapao 
zbog raznih obzira, moralo se ljubiti jer si bio ože- 
njen. Ljubav je spadala u bračnu dužnost. Vjero- 
jatno se protiv ovoga buni naš slobodoljubivi pri- 
jatelj. A danas se možeš vjenčati jer ljubiš. Vrijedi 
i za muškarca i za ženu. 


Prihvati Smeđi: — Zato je važno da i žene 


imaju neko zvanje. U ranijim vremenima davala se 


mladiću djevojka iz dobrč* kuće s odgovarajućim 
mirazom. Danas djevojka najprije dokazuje da je 
sposobna sebe zbrinuti, da zna sama voditi svoj 
život. Zatim odabire životna druga. 

— Kao oznaku jednakopravnosti mogu žene 
otvoriti račun u banci, a da ne pitaju dopuštenje 
muža... — podbode moj susjed zdesna. 

— Imamo također pravo zajednički birati mje- 
sto boravka, i muž nije jedini koji određuje način 
odgoja. Upravo tako! — uleti mu u riječ Smeđi. 

— Bez sumnje sve to ima neku vezu sa zajed- 
ništvom između muškarca i žene. Vrijedno je raz- 
misliti što smo upravo čuli o novom poimanju 
braka. To ne znači ni više ni manje nego da par, 
tako jedinstven i složan, stvori sebi potreban pro- 
stor u braku za svoj novi način postojanja i življe- 
nja — zaključih. 


— Onda bi to bezuvjetno značilo da su nužni 
predbračni snošaji, primijeti Smeđi logično braneći 
svoje stajalište. Dosad se još uvijek tomu protive 
moralni zakoni, i Crkve neprestano podižu moralne 
zapreke. Ne mogu shvatiti kako neki par može biti 
potpuno svjestan svoje međusobne srodnosti ako ne 
bi mogao iskušati da li postoji suglasje u tako važ- 
noj stvari. 

— Značilo bi kupovati mačku u vreći — pro- 
mrmlja netko. 


Smeđi nastavi: — Danas svi znamo da se je 
nekoć davalo premalo važnosti tjelesnoj usklađeno- 
sti između muškarca i žene. Odgajalo se djevojke 
kao neka viša bića kojima je »ono« bilo nepotrebno. 
Isključivo se žrtvovahu materinstvu ili jer su mu- 
škarci trebali »ono«. 

— A sada nas spašava kultura i ljepotice u 
bikiniju iz ilustriranih časopisa! Naravno, bila je to 
zlobna primjedba moga susjeda. Žena ga je s pra- 
vom energično potegla za rukav. 

Nije bilo lako slijediti misli toliko bistrih gla- 
va. Vidjelo se da su gotovo svi prisutni već razmi$- 

ljali, nešto čuli i čitali o ovim pitanjima. Sve šlo 
rekoše imalo je neki logičan smisao. Priznah i Sme- 
đemu, te nastavih: 


— Trebalo bi nešto pažljivije razmotriti tjele- 
snu vezu muškarca i žene da se može reći na koji 
bi je način zaista morali živjeti. S gledišta ostvare- 
nja susret je uvijek isti, bilo da se zbiva prije 
braka, u braku ili izvan braka, bilo da su partneri 
djetinjski nezreli ili odrasli s punom odgovornošću. 
Ispravnost ili neispravnost mora se prosuđivati na 
temelju pravilnih načela. Čini mi se obaveznim pri 
rasuđivanju ispravnosti načela: da se znade što se 
čini, da se mora misliti i na drugoga i biti spreman 
preuzeti posljedice svoga čina. Nešto jasnije izra- 
ženo: ako je tjelesno sjedinjenje zaista izraz ljubavi, 
moraju partneri vjerovati u sebe i jedan drugoga - 
smatrati osobom, a ne samo osobom za udovoljenje 
nagona. Inače bi značilo smatrati drugoga sred- 
stvom da se postigne svrha. U tome i jest grijeh. 


Također je sasvim ispravno, što reče naš slobo- 
doljubiv prijatelj, da je tjelesno zbliženje izraz lju- 
bavi i ne mora se opravdati samo željom djeteta. 
S druge je strane činjenica da se svidjelo Stvori- 
telju od susreta između muškarca i žene ostvariti 
novi život. Cvijeće nas uvijek upućuje plodu. Lju- 
bav je između muškarca i žene usmjerena ka plod- 
nosti, neovisno da li je plodnost u ljubavnom činu 
željena, samo nespriječena ili spriječena. Pored sve 
mogućnosti reguliranja začeća ova činjenica, da je 
njihova ljubav usmjerena na plodnost, ostaje u 
podsvijesti oboje, posebno u podsvijesti žene. Nje- 
zino tijelo, njezin život znatno se mijenjaju trud- 
noćom i porođajem. Zar da to ne utječe na njezinu 

sposobnost darivanja? Ukoliko oboje, muškarac i 
žena, ne predviđaju moguće posljedice ljubavnog 
zajedništva i ne uključuju ih u okvir budućeg vla- 
stitog života, tjelesni je sklad od početka stavljen 
u pitanje. Strah je najopasniji za tjelesni sklad. 
Vrijedi za muškarca i za ženu. 

— A zar to što Vi sada radite ne znači upravo 
unošenje straha? — zapita me do sada šutljiva dje- 
vojka. Nedostaje samo upozorenje o sramoti van- 
bračnog porođaja, o plaćanju alimentacije, o opas- 
nosti spolnih bolesti i imat ćemo čitavu ljestvicu 
onoga što nam naši roditelji serviraju kao pripravu 
za brak. 

Moj susjed zdesne htjede upasti, ali ga zadržah 
jer zapravo je meni bila upućena optužba. 

— Vanbračni porođaj mijenja temeljito život 
djevojke i njezine buduće planove. Svako dijete 
ima pravo na oca danas kao i u prošlosti. Plaćanje 
alimentacije doživotan je teret muškarca, jednako 
kao i činjenica da je dao život stvoru za koji ne 
preuzima nikakvu odgovornost. Spolne su bolesti 
u porastu, osobito kod mladih. Šutjeti, značilo bi 
nijekati stvarnost. Spada u odgovorno čovječje dje- 
lovanje da znade odvagnuti posljedice svog čina. 

— A pilula? — slijedilo je pitanje.“ 

1 Pavao VI u »Humanae vitae« (25. srpnja 1968.) izri- 
čito naučava da je svako sredstvo izravnog sprečava- 
nja začeća protivno naravnom moralnom zakonu i 
zato uvijek grešno. Još nadodaje da tumači taj nara- 
vni moralni zakon »u snazi službe koju mu je Krist 
povjerio« (br. 6.). Ne radi se, dakle, o crkvenom zako- 
nu već o naravnom moralnom zakonu, a taj obvezuje 
sve ljude. Ovo treba uvijek imati na pameti kada se 
u ovoj knjizi naiđe na razne primjedbe ili mišljenja 
sugovornika ili same spisateljice u ovom pitanju. Mi 
smo ta mišljenja ipak ostavili u ovom prijevodu, spisa- 


teljica i pozvani liječnici govore o štetnosti — biološ- 
koj ili psihičkoj — sredstava sprečavanja začeća. 

— Nije prikladna za mlade djevojke, i ne štiti 
od sifilisa — odgovorila sam. 


— Danas još ne postoji nikakvo sredstvo za 
sprečavanje začeća koje bi se moglo kao »sigurno« 
preporučiti mladim djevojkama. Ni danas nije mo- 
guće odijeliti ljubavni čin od stvaralačkog čina. 
Poukom o upotrebi sredstava za sprečavanje, što se 
već danas hoće uvesti u škole, ovo se ne može pre- 
kriti. Pilula nije prikladna za mlade djevojke jer 
utječe na djelovanje hormona prije nego se iskuša 
aktivnost organa za rađanje. Zna se npr. da upo- 
treba pilule prekida proces rasta. To je utvrđeno 
na kostima zapešća. I nitko ne zna točno što se 
događa u organizmu koji se još razvija. S druge 
strane nijedna djevojka neće redovito gutati pilule 
dvadeset do dvadeset i jedan dan mjesečno samo 
zato što će jednom, tko zna kada, imati snošaj. Ni- 
kakvo drugo sredstvo nije apsolutno sigurno. Vri- 
jedi za izbor neplodnih dana, za gumeni štitnik, 
pesar što se umeće u rodnicu ili za kemijska sred- 
stva. Tjelesni je dokaz ljubavi između muškarca 
i žene upravo izraz ljubavi usmjeren na tjelesnu 
plodnost. Za ovom se plodnošću ne mora težiti pri 
svakom susretu, ali se ne smije sasvim isključiti. 


Uostalom, istina je da osvrt na dijete, na oba- 
vezu, alimentacije i na bolesti još ne znači pravu 
pripravu na brak. Ali ako se nekoć nije isticalo 
ljepotu seksualnog susreta, zato se ne smiju danas 
prešućivati opasnosti. Mladi s pravom očekuju pot- 


' puniju obaviještenost. No ostanimo kod problema 


koji iskrsnuše tokom razgovora i pokušajmo ih 
objasniti na temelju uvjerljivih i prihvatljivih do- 
sadašnjih razlaganja. 

Bračno zajedništvo znači: doživotno prisvojiti 
i predati se životnom drugu. Veličina se ove »iz- 
mjene« osoba doživljuje u zanosnom »ushitu«, pri 
tjelesnom sjedinjenju. Razumljivo je da iz ovog 
čina darivanja može slijediti »traženje samoga 
sebe« što dovodi do razočaranja. Može se izbjeći 
jedino ako jedan ponovno nađe sebe u ljubavi dru- 
goga. Po sebi je razumljivo da ovako shvaćeno za- 
jedništvo između muškarca i žene stvara zajednički 
prostor u gospodarstvu, kulturi i religiji. 


Mišljenje da je bračni prsten neka vrst gra- 
đanske prisile, treba reći da je samo zaštita izabra- 
nog oblika života. U braku se razvija i oblikuje novi 
ljudski život. Tko smatra brak zastarjelim i preživ- 
jelim, taj žrtvuje obitelj. A tko to zaozbiljno želi? 
Što pojedini parovi premalo drže do građanskog 
propisa, nipošto ne dokazuje da propis ne vrijedi. 
Uostalom, može se pročitati kod Simone de Beau- 
voir da je bila sporazumna sa Sartre-om sklopiti 
građanski brak u slučaju da naslute dijete. 


Na glavno pitanje da li je brak još uvijek su- 
vremen, mislim da mogu dati sasvim pozitivan od- 
govor. Čak bih pošla dalje i rekla da je neka vrst 
braka svako udruživanje između muškarca i žene, 
kako je upravo opisano, i gdje se sporazumno pri- 
hvaćaju djeca, premda se privremeno iz opravda- 
nih razloga ne prihvaća odgovornost rađanja. Jest 
brak, makar nije sklopljen prema građanskim pro- 
pisima niti ovjeren crkvenim ceremonijama (ipak 
za katolike ovo nije pravi brak pred Bogom i u 
savjesti. Takvi nemaju pristup sakramentima). 
Ovdje spadaju i neke tzv. veze među studentima. 

Ovo ne znači da je dopušteno seksualno gusa- 
renje, nego mora poticati na razmišljanje one koji, 
iako mogu, premalo pomažu parove u dobi pred 
vjenčanjem da nadvladaju izvanjske poteškoće. 

Slijedeće večeri treba da se ponovno okupimo 
na ovako zanimljiv razgovor. 

DA LI SE ZAPRAVO ZNADE TKO SE UZIMA? 


— Prve večeri ovdje razmatrasmo probleme — 
rekoh skupini mladih bračnih parova koji se po- 
novno okupiše na razgovor. Danas ćemo se zadržati 
kod pojedinih problema koji se postavljaju pred 
mlade što se pripremaju na zajednički život i među- 
sobnu ljubav. 


— Jedan je takav problem: koga se zapravo 
uzima? Dvoje se mogu poznavati ne znam koliko 
prije braka, ali trajan zajednički život sasvim je 
drukčiji susret i kušnja. Što se može učiniti kada 
se uvidi da je partner posve različit od onoga kako 
je izgledao? 


Ova je sugestija proizišla od prisutne grupe. 
Odmah bi prihvaćena. 


— Partneru će biti točno isto — reče sa smi- 
ješkom prijatelj veseljak. Došao je sa svojom ženom 
i zauzeo svoje mjesto. 


— Dvostruko razočaranje neće olakšati bračni 
život — bi primijećeno. 

Odmah nadoveže mlada žena: — Ako se pret- 
hodno malo više otvore oči, teško da kasnije budu 
potpuno razočarani. Može se dogoditi samo osoba- 
ma koje se u prvoj opijenosti osjećaja trajno vezu- 
ju. No sasvim dozrele osobe znaju već unaprijed 
što je potrebno za dobar zajednički život. 


— A što je potrebno, draga kolegice? — upita 
podrugljivac. 

Upitana zastade na trenutak, onda počne ne- 
sređeno nabrajati: — Pripaziti na dob, misliti na 
profesiju. Odgoj i izobrazba su važni. Isto tako 
zdravlje i karakter. 

— Važna je i ekonomska podloga — doda dru- 
gi. I odnosi prema vlastitoj obitelji, osobito prema 
roditeljima, interesi, hobi. A ne zaboravimo i uskla- 
đenost nazora na svijet. 

— Dakle, nema mjesta mješovitom braku — 
izazovno dobaci podrugljivac. 

— Mi živimo nešto slično u braku, prizna Sme- 
đi koga svi do sada smatrahu neženjom. S ovim je 
htio zaštititi svoju »pratilicu«. Na licima je čitao 
misli koje je pobudio. Očito se tome veselio. 

Rekoh: — Katalog je prilično ispunjen. Pojedi- 
načno promotrimo svaku točku: unaprijed se znade 
dob. Da li je ona zaista tako važna? 

— Žena ne bi smjela biti mnogo starija — 
netko ubaci. 

— Muškarac može biti mirne duše deset do pet- 
naest godina stariji, osobito ako je žena u času 
vjenčanja još dosta mlada. 

— Ima sretnih obitelji u kojima je žena deset 
godina starija od muža. Nije li dob samo biološki 
problem? 

Bila su to razna mišljenja. 

Predložih: — Ostavimo sada neredovite sluća- 
jeve, a tu ulazi i slučaj žene starije deset godina. 
Ukoliko se želi pronaći općenito pravilo, rijetko 
nam pomažu pojedini slučajevi. Ranije se češće do- 
gađalo da je muškarac bio znatno stariji. Bilo je u 
skladu s ondašnjim poimanjem braka kao zaštite 
za ženu. Također se drukčije gledalo na ulogu žene 

u tjelesnom susretu. Nikako se nije podrazumijevalo 
da muž učini ženu vlastitom »ljubavnicom«, Bila 
mu je na službu i rađala djecu. Zato je htio uživati 
u mlađem tijelu, pogotovo ako njegovi izražaji lju- 
bavi ostajahu bez odjeka. Danas se i u tjelesnom 
odnosu dvoje ljube da zajednički dostignu vrhunac 
doživljaja, a žena pri tome ni u kojem slučaju nije 
pasivna. Zato je danas važnije nego u prošlim vre- 
menima uzimati u obzir razliku dobi, i to ne iz 
nekog biološkog motiva. 

Naš se ritam života i naš stil života mijenja 
mnogo brže nego prijašnjih generacija. Dob se jed- 
ne generacije suzila i više je ne možemo izjednačiti 
sa životnom dobi. Ali s ovim se također promijeniše 
u njima iskustva, navike, želje iako se mnogo ne 
razlikuju po godinama. To treba imati u vidu. Osim 
toga, što može potaknuti mladu djevojku da se uda 
za znatno starijeg čovjeka? Dobri odnosi s vlastitim 
ocem? Čežnja za dobrim odnosima koji nisu nikada 
postojali jer je otac zakazao? Želja za lagodnijim 
životom? Strah pred životom? Isto bi se tako moglo 
pitati što potiče muškarca da oženi znatno mlađu 
djevojku? Želja da je zaštiti? Želja da može zapo- 
vijedati? Nadanje da tjelesna privlačnost duže 
traje? 


— Mislite li zaista da jedan par na sve to misli 
unaprijed? — upita netko. 

— Sjeti se svega što smo već do sad rekli o 
dobi. Nije najvažnije da li netko sve ovo može pred- 
vidjeti ili samo bitno nazire — glasio je moj od- 
govor — nego da je svijestan vlastitih želja i išče- 
kivanja. Netko uzima veoma mlađu djevojku jer 
želi vlastitom rukom i vlastitom voljom oblikovati 

ono što općenito naziva »neispisani list«. Nakon 
vjenčanja primijeti da i mlada žena ima vlastitu 
volju koju mora poštivati i uzeti u obzir u planira- 
nju svoga života. Dakle, nije žena što ga razočara. 
Ona ga samo prisiljava da odbaci iluziju i da pri- 
hvati osnovni princip svake ljubavi: ljubiti osobu 
onakvu kakva jest. 

— Prijeđimo na drugu točku: ne bi moralo biti 
odviše teško otkriti što zanima drugoga. — Ovom 
se primjedbom prijavi za riječ jedna žena. Većina 
se vjenčava poslije dužeg prijateljevanja. Mogli bi 
spoznati da li u međusobnom skladu uspijevaju 
provoditi svoje slobodno vrijeme. 

— Netko drugomu za ljubav čini sve moguće 
makar mu to zapravo ne ide od srca, ali poslije 
vjenčanja više ne pazi na to — doda netko. 

— To je neiskreno — pade primjedba. 

— Ali se može prilagoditi drugomu za ljubav 
— čula se protuprimjedba. 

— Kao u većini prijepornih pitanja tako i 
ovdje oba zapažanja sadrže dio istine. Treba uzeti 
što je ispravno u svakom odgovoru — primijeti su- 
govornik veseljak, očito rođen da uskladi druge. 


Inastavi: 


— Rekao bih da je u našem slučaju prilagod- 
ljivost čin ljubavi prema drugome, ali iz tog ne 
smije nastati pretvaranje. Tko god se uvijek pre- 
tvara, naprosto je lažac. Tko se odriče Freddy 
Quinn-a da se pokaže zaljubljenik Mozart-a, stavlja 
se na oštricu britve. Sebi prisvaja veličinu koje 
nema. Ne mora se čuditi ako ga jednom spopadnu 
duhovni grčevi te mora pošto-poto promijeniti stav. 
Drukčije je ako zaista uživa u glazbi ili hobiju dru- 

goga. U tom je slučaju i na tom području ostvarena 
usklađenost koju se mora tražiti u braku, jer je 
nitko nema već od početka. 

— Mnogo mi teže izgleda ako netko ima krive 
predodžbe o karakteru drugoga — opazi mlada 
žena. — To nedavno zapazih u krugu mojih zna- 
naca. Djevojka se, protiv izričite volje roditelja, 
udala za čovjeka koji nikada nije bio stalno zapo- 
slen, a vrijeme je najradije provodio u krčmama. 
Naravno, svim se svecima zaklinjao kako će se iz- 
mijeniti čim se vjenča. Tvrdio je kako do sada na- 
prosto nije znao za koga bi radio. Ali se nakon par 
mjeseci sve dobre odluke rasplinuše! 

— Brak nije nikakav opći lijek — ubaci pod- 
rugljivac. Zašto djevojka nije zahtijevala da barem 
godinu dana prije vjenčanja redovito radi, dokaže 
da zna štediti novac? 

— Ali žene vole činiti čudesa — dobaci sa smi- 
jehom netko iz grupe. Bio je upravo Smeđi. 

— Što da se učini ako netko nakon vjenčanja 
primijeti da se potpuno prevario? Sve ono što smo 
prošli put rekli o zajedništvu, osobnom susretu, čak 
da se i u tjelesnom sjedinjenju postaje jedno, nema 
više smisla. Ne bi li bilo najpoštenije u tom se slu- 
čaju rastati bez mnogo priča, barem ukoliko još 
nema djece? 

Postavljeno pitanje još jednom je dodirnulo srž 
pitanja. Trebalo je o njemu ozbiljno porazgovoriti. 
Stoga potvrdih glasno: 

— Dodirnuste zaista temeljni problem. Da bi 
brak imao trajnu snagu, mora biti sklopljen između 
dvije osobe koje se priznavaju takvima. Tako je i 
po kanonskom pravu katoličke Crkve. Ako netko 

postane žrtvom nekakva zamišljanja, tj. ako zaod- 
jene svog partnera u idealnu predodžbu, tada je 
svoj »Da« zadao nekom fantomu (utvari), a ne živoj 
osobi. Ili je pak partner zaista izmijenio lice, pred- 
stavio se onakvim kakvim bismo ga željeli premda 
je svjestan da neće moći kroz čitav život igrati 
takvu ulogu. U ovakvim slučajevima brak nije ni- 
kada u pravom smislu bio ostvaren. Problem je sa- 
vjesti svakog pojedinca za kakav će se budući put 
odlučiti. Osobno mislim da bi se barem za izvjesno 
vrijeme morao truditi da pronađe sklad, iako su 
uvjeti sasvim različiti od predviđenih. Često je ra- 
zočaranje samo na jednoj strani, drugi je duboko 
povrijeđen jer je s najboljom namjerom i iskre- 
nošću prihvatio ovaj životni ugovor, a to je u stvari 
brak. 

Posebno bi se morali preispitati oni koji zaod- 
jenuše biće od mesa i kostiju u idealnu osobu, da 
li su uopće sposobni i zreli za brak. Takvi stvarno 
nisu pristali na ikakvo vezivanje s drugim, jer dru- 
goga uopće ne vide onakvim kakav jest. Oni razgo- 
varaju isključivo sa sobom. Takvi će se prevariti ne 
samo u jednom braku. Svaki ih novi pokušaj poni- 
zuje i uvijek više ogorčuje kad se ukaže promašaj. 
Mislim da se iz svega ovoga može zaključiti kao 
sigurno: ako netko u braku ne uspije ostvariti sklad 
na tjelesnom ili duševnom području, mora sebe sa- 
Svim ozbiljno ispitati, a ne odmah bacati odgovor- 
nost na drugoga. Ne bi se smio stidjeti potražiti 
stručnu pomoć. Kad prehlada ne popušta, ode se k 
liječniku. Ako se u braku ne uspije ostvariti sklad, 
u takvim su slučajevima najbolji savjetnici i po- 
moćnici liječnici specijalisti, psihoterapeuti, psiho- 
lozi. Naći ćete ih u bračnim savjetovalištima. 


25 


— A ne smatrate li — netko me upita — da je 
najbolje da supružnici od početka dijele neke zajed- 
ničke brige? Nije lako uvijek sve biti drugome. 
Moglo bi se od drugoga katkada i previše zahtije- 
vati. Vrijedi, po mom mišljenju, za tjelesno i za 
duhovno područje. 

Draga mi je bila ova primjedba, naš je razgo- 
vor odvela naprijed. 

— Bolje je ako se ekonomski ne prolazi naj- 
bolje. Lakše je ljubiti i suživiti se kad se još možeš 
veseliti svakoj novoj sjedalici, svakom kuhinjskom 
predmetu, kad još ostaje na popisu stvari koje želiš 
nabaviti, kad su ti karte za kazališnu predstavu 
luksus i kad s malim sredstvima moraš prirediti 
velike svečanosti. Tada nemaš vremena da stalno 
kopkaš po svojoj duši i misliš da li je jedan dru- 
gome ispunio sva očekivanja. 

Naravno, bio je to naš sugovornik veseljak, 
pridonio je značajan prilog razgovoru. Moglo mu 
se slobodno vjerovati. Svoj brak nije shvatio nečim 
što bi mu s vjenčanjem bilo poklonjeno lijepo i go- 
tovo, nego kao rezbarsko djelo koje tek po njego- 
vim rukama poprima svoj bitan oblik. I njegova 
žena htjede potvrditi: 

— Brakovi nisu sami od sebe sretni. Mnogo 
ovisi od svakog pojedinoga da li će uspjeti. 

Večeras se jedva još nešto moglo reći o temi. 
Raziđosmo se, očekujući slijedeći susret. 

TVOJE SRCE I KOLIBA 


Večeras smo gotovo svi bili na okupu. Nedosta- , 
jali su neki »stari«, ali stiže nekoliko novih. 


— Večeras ćemo porazgovoriti o praktičnim 
stvarima — predložih. Zajedničkom životu treba 
zajednički prostor. Ne smije se podcijeniti učinak 
vanjštine na nutrinu. Ne samo da ljudi oblikuju 
životni prostor, nego i prostor oblikuje ljude. 


— Zar par koji se nježno voli ima prostora u 
najmanjoj kolibi — pošalio se naš podrugivač. 


— Kao da je u naše zlatno vrijeme lako dobiti 
malu kolibu! Tko bi mi rekao način da dođem ba- 
rem do osam zidova, odmah bi ga zagrlila. Četiri 
imamo kao podstanari već dvije godine — reče 
jedna žena. Osjetilo se po glasu da je već često i 
uzaludno nastojala doći do vlastitog stana. 


— Jedino pomaže da u početku radi žena i svo- 
jom zaradom otplaćuje odgovarajući zajam. Bez 
vlastita stana početak je zajedničkog života toliko 
težak da se ne treba čuditi, ako se ne mogu nad- 
vladati teškoće. 


Ova je opaska zaslužila pažnju. 


— Ali ako zakaže računica? Ako se žena raz- 
boli ili se, što se može lako dogoditi, pojavi dijete, 


“ostaje se s dugovima. Preveliki je to rizik. Potrebna 


mi je određena sigurnost, ne mogu sve staviti na 
kocku. 
I ova je opaska bila stvarna. 

— Vjerojatno će ovisiti o pojedinom tempera- 
mentu. Jedan je skloniji igri i izaziva život, a da 
ne mora biti lakomislen. Drugi mora imati neku 
ušteđevinu prije nego se uputi u rizik. 

Toliku salomonsku mudrost mogao je izreći 
samo naš veseljak. Još doda: — Mi se poslužismo 
receptom manjeg rizika, i uspjelo je. Ženinom pla- 
ćom uzesmo zajam, ali se odrekosmo luksusa pri 
izboru stana. Imamo peć iako bismo radije imali 
centralno grijanje. Ni toplu vodu nemamo. Naše je 
lastavičje gnijezdo u potkrovlju: zimi hladno, a ljeti 
vruće; ali je naše. Imamo čak balkon za deset lonaca 
sa cvijećem. 

— Sigurno bi društvo moralo nešto više učiniti 
za mlade obitelji — naglasi neka žena. 

— Nitko nas zapravo neće uzeti za ruku. Ne 
plaća se samo učinak rada nego i godine rada. U 
vrijeme dok podižete vlastitu egzistenciju, rijetko 
vas tko pomaže. Jednako misle i roditelji. Mladi 
supružnici radije moraju imati neke ekonomske 
teškoće da bi ostvarili sreću. Kada nedostaje naj- 
nužnije, često sreća nestane prije nego stigne. Čak 
i roditelji koji bi mogli, nerado pomažu mladima. 
Dok se sin, na primjer, povlači na studijama, jasno 
da će ga otac pomagati. Ali ako se sin oženi u dva- 
deset i petoj godini, jer ne želi da ga zaručnica čeka 
u beskonačnost, odjednom prestaje očeva financij- 
ska pomoć iako još nije položio zadnje ispite. 

Nastupih da ne bi tema izazvala debatu: 

— U toliko vam dajem pravo što sam i ja 
mišljenja da bi roditelji morali pomagati mlade 
kolikogod im je moguće i dotle dok pomoć ne spre- 
čava inicijativu mladih. Isto sam uvjerena da mladi 

supružnici nužno trebaju vlastit i neovisan stan, i 
da moraju odvažno pristupiti nekom riziku kako bi 
ga imali. 

— Da li među tim rizicima podrazumijevate da 
bi odmah trebalo početi s planiranjem djece? Žena 
ne može raditi sve: rađati djecu i zarađivati novac. 
Većinom ovo ne ide zajedno. 

Žena što je postavila ova pitanja imala je po- 
malo nabusit ton glasa. 

— Tada ne preostaje drugo nego pilula — bi 
primijećeno. 

— Normalno bi se moralo još barem devet 
mjeseci nakon vjenčanja zarađivati — smiješeći se 
reče mlada žena. ; 

— Zatim treba plaćati čuvarici djeteta. Kad bi 
se sve stavljalo na stranu za stan, mogla bi se pri- 
kupiti lijepa svota. A napokon tko zna da li će 
dijete nadoći odmah? Započeti brak s pilulom?... 
ne znam. 

— Trebalo bi opširnije porazgovoriti o proble- 
mu: što znači za brak ako je dijete već od početka 
neželjeno. No danas se zaustavimo na stambenom 
problemu. Ako netko uspije dobiti sobu, dvije ili 
više, mora misliti o namještaju. — Ovo je bio moj 
prijedlog za nastavak razgovora. 

— Dakle, opet o novcu. Uređenje stana nije baš 
jeftino — prigovori mi što je sučelice sjedio. 

— Da — primijeti šaljivčina — ali ukus je jef- 
tin. Ako se spoji ukus s najnužnijim, može se dobiti 
nešto zgodno ili dražesno. 


— Jeftinije su stvari obično bolje. Odnosi se 
ina kućni namještaj — reče netko. 

— Ali ako počnemo kupovati namještaj iz šte- 
dne kutijice za cigarete, dotjerivanje stana nikada 
neće imati kraja. 

I ovo je bila pametna upadica. 

Na sve ovo primijeti jedna žena: — Tako govo- 
rimo kao da bračni par tek tri tjedna prije vjenča- 
nja znade da će se vjenčati. Zaruke su zato da se 
pripreme za život u dvoje. U pripremu spada i šted- 
nja. Ako oboje prije braka troše sve što zarađuju, 
naći će se nakon vjenčanja u nepovoljnoj ekonom- 
skoj situaciji. Još ako dođe dijete, mora jadnik i on 
odmah zarađivati za život! 

Prošla su vremena kad je opće stanje bilo tak- 
vo da se nije imalo ama baš ništa. Tako je bilo 
našim roditeljima nakon rata, nakon bombardira- 
nja i zbjega. Danas bi mogla većina roditelja do- 
prinijeti mirazu svoje djece. 

— Zaručnicu s kompletnom spavaćom sobom 
— dobaci netko iz grupe. Strašno bih se uplašio da 
mi dragi tast i punica poklone namještaj za vjen- 
čanje. Značilo bi prenositi u novogradnju namje- 
štaj iz bakinih vremena! 

— Ovdje se može govoriti u crno-bijeloj slici, 
ali to malo doprinosi našem razgovoru — pokušah 
na ovaj način ponovno upasti u razgovor. 

— Ne napuštajmo onu mudru misao o štednji 
prije braka dok je dovoljno ne razglobimo. Uosta- 
lom, nije se zastalno mislilo da bi roditelji morali 
pokloniti namještaj. Koji bi se zaručnički par htio 
odreći radosti da po vlastitom ukusu odabere na- 
mještaj? Od roditelja se može postići na lijep način 
da poklone ček. Sve ostalo treba prepustiti zainte- 
resiranima. 

— Zar je još uvijek uobičajeno najprije kupiti 
namještaj za spavaću sobu — upita žena Smeđega. 
Ne znam što bismo mogli učiniti s tim glomaznim 
stvarima u našoj sobi i po, u našem vrapčjem gni- 
jezdu. Svi mi izgledaju ludi koji ono malo mjesta 
ispunjaju spavaćim namještajem, a preko dana se 
stišću na šest četvornih metara. A ako dođe dijete 
prije nego dođu do većeg stana, mogu im gosti sje- 
diti na ormariću. Danas je namještaj u spavaćoj 
sobi luksus velikih stanova. 

— Ali ipak je potreban oveći ormar — dobaci 
začuđeno jedna žena — i u spavaćoj sobi! 

— Za sobu je iznad svega potreban lijepi tepih, 
također i Sisal (vrst agave), te lijepe zavjese —- 
pouči Smeđi ženu koja postavi pitanje. Odmah se 
moglo zapaziti da opisuje vlastiti stan. 

— Nismo na Istoku s jastucima za sjedanje i 
slično... — branila je prijašnja sugovornica spa- 
vaću sobu, a možda i »Toilette« s pustim flašicama 
i kutijicama. 

— Na tepih ide široki naslonjač koji se može 
proširiti za bračni krevet — nastavi odlučno Smeđi. 

— A gdje da smjestim preko dana jastuke i 
pokrivače? — prekine ga pobornica spavaće sobe. 
Napokon dušeke i pokrivače treba zračiti. 

— Točno — potvrdi on — zato ih nismo kupili. 
U sobama s centralnim grijanjem i gdje se peći 
zagrijavaju ugljenom ili uljem, ne spava se kao na 
Sjevernom polu. Za jastuke mogu ipak mlade guske 
žrtvovati svoje nježno perje. Po danu se jastuke 
uvuče u podstavu koja pristaje naslonjaču i služi 
kao ukras. Gospođe se obično dobro razumiju u 
tkanine i škare. Pokrivači, vunene deke, plahte 

kratko se prozrače i onda se stave u ladicu. Tako 
se može složiti i perine ukoliko ih netko nužno 
treba. Još se može iskoristiti zid velike sobe za 
ormar s otvorenim ili zatvorenim policama. To se 
može kupovati komad po komad. I čovjek se izne- 
nadi što se sve tu može smjestiti. Zatim zgodan 
stolić, dovoljno visok da divan može služiti za sje- 
denje, i par sjedalica. Kad budemo bogatiji prido- 
dat ćemo još zgodan namještaj manjih razmjera. 


— A čemu služi druga sobica? — upita netko. 


— Tamo je zgodan kutić za jelo, oaza za čita- 
nje, soba za goste. Sve ujedno. Uza zid preklopni 
krevet, iznad polica za knjige, sto čija se ploča 
može proširiti, podizati ili spuštati. Zatim dvije 
presvučene sjedalice, može se podesiti naslon za 
ruke, nekoliko suhih čičaka, vaze, cvijeće. I što nam 
više treba? 

— Mogu čak i peglati ili staviti na stol moju 
malu električnu mašinu za šivanje — dopuni žena 
mogućnosti primjenjivanja ove sobice u sve svrhe. 
Iako obitelj naraste prije nego dođemo do većeg 
stana, uredit ćemo u maloj sobici dječju sobu, a 
kutak za jelo prebacit ćemo u veliku sobu. I još će 
uvijek biti mjesta za baku kad dođe u posjet. 

Svi su Smeđima jednodušno priznali smisao za 
uređaj stana. 

Slijedili su upiti: 

— Što da učinimo sa spavaćom sobom ako je 
već imamo? Ne može se izbaciti na put! 

— Soba se može dotjerati za dnevni boravak 
— reče netko iz grupe budući da su upitani šutjeli. 
Tako smo mi učinili kad nam je rodbina poklonila 

rabljeni namještaj. Uz širok i jednoličan ormar do- 
gradih policu jednake visine i dubine za knjige, 
gramofonske ploče, vaze i slično. Noćnim ormari- 
ćima otpilih noge i uredih kao ormariće s policama. 
Jedan je spremište za novac, dokumente itd., drugi 
je bar s nekoliko flaša i slanih štapića. Od kreveta 
napravismo divane u uglu. I mi smo presvukli ma- 
drace tkaninom za divane, a jastuke preko dana 
umetnuli u šarolike navlake. Vunene pokrivače i 
plahte danju stavimo ispod madraca. Tako nam ne 
smetaju. »Toilette«, ponizak stolić sa zrcalom, smje- 
stismo u hodnik s tri lijepe vješalice lijevo i desno. 
Tako riješismo problem pristupa: zgodan pretinac 
za rukavice i ostale pojedinosti. Srećom »komo« je 
imalo preklopna vrata prema dolje. Upotrijebismo 
za pisaći stol. U veće ladice smjestismo rublje, u 
manje pisaći pribor. Tako čak dobismo mali kutić 
za rad i čitanje. Time što učinismo nevidljivim 
krevet, ostao nam je slobodan tepih za veliku oda- 
ju. Veoma smo zahvalni za namještaj spavaće sobe. 
Na taj način uštedismo mnoge troškove. A to ipak 
mnogo znači za studentski brak. 


— Ovo dokazuje kakve se sposobnosti kriju u 
mladim muževima. Izgleda kao da ima nešto istine 
u izreci da ima prostora i u najmanjoj kolibi za 
dvoje koji se nježno ljube — rekoh, i htjedoh ove 
Večeri zaključiti razgovor. 


Ali netko podsjeti: — Još bismo jedno ovdje 
trebali razmotriti: da li je zaista nemoguće započeti 
bračni život u stanu roditelja ili u stanu tasta i pu- 
nice? Mi se upravo nalazimo pred tim problemom. 
Majka moje žene ima veliki dvosobni stan i ustu- 
Pila bi nam jednu sobu. Misli da bismo mogli kod 

nje stanovati dok ne dođemo do vlastita stana. To 
je bolje nego ulaziti u dugove; ona bi također mogla 
voditi kućanstvo dok moja žena radi. 

— Znači da će on uz ženu oženiti i punicu. 

— Vjerojatno se neće ništa promijeniti u živo- 
tu njegove žene i njegove punice. Jedino on postaje 
višak. 

— Mislim da će najteže biti njegovoj ženi. 
Majka uvijek u njoj gleda djevojčicu. Kako da u 
takvim okolnostima postane gospodarica? 

Ove su primjedbe neposredno potekle iz grupe. 


— Trebalo bi vidjeti da li zaista majka misli 
na dvoje mladih ili naprosto ne želi izgubiti svoju 
kćer. Čak je i razumljivo da je gubitak nevjerojat- 
no težak majci koja je godinama živjela sama sa 
svojom kćerkom. Često takve žene propuste da 
ostvare krug prijateljstva ili da se bave kakvim 
hobijem. Zato često zamišljaju vjenčanje svog dje- 
teta početkom osamljenosti. Ništa čudno ako se 
opiru. Gdje su takve prilike, nužno je savjetovali 
mlade supružnike da radije uđu u dugove nego da 
ovise o majci. Jer gora je ovisnost o majci koja se 
nameće svojim uslugama i žrtvama, nego dugovi. 
Poštenije je, a i majci je lakše prevladati, ako se 
već s početka postave jasni odnosi. — Ovo je bilo 
moje mišljenje o problemu. 


— Da li je samo ženina majka opasna? — htje- 
de neiko znati, ali odmah je bilo jasno da je pitanje 
postavio više u šali. Samo mu rekoh: 


— Zar niste još čuli da »mamini« sinovi nisu 
sposobni za brak? 


Tako smo za ovu večer zaključili razgovor. 

TKO MORA PLATITI? 


Jedne se večeri ponovno okupismo, započeh 
razgovor i htjedoh doznati mišljenja drugih. Po 
prilici rekoh ovako: 

— Poznata vam je svima izreka da novac za 
pola gubi vrijednost kad se odabere životna dru- 
žica. Je li to još i danas točno? U nemalo slučajeva 
prihodi se s vjenčanjem podvostručuju ukoliko je 
i žena zaposlena. U najmanju ruku zajednički život 
nakon vjenčanja omogućuje skupne račune. U raz- 
nim obiteljima i računi su različiti. 

U obitelji Petrović, nazovimo tako ovaj slučaj. 
zarađuje samo muž, službenik u industrijskom po- 
duzeću. Kao upravitelj domaćinstva svakog mjese- 
ca odredi svojoj ženi količinu novca za kućne po- 
trebe, dovoljno za najpotrebnije. Sve redovite iz- 
datke isplati g. Petrović preko svog poštanskog 
računa. Ženin je doprinos kod računa ograničen 
samo na vođenje kućnih troškova. Ako treba par 
čarapa, mora najaviti financijskom kućnom savjetu 
u osobi g. Petrović. Kolika su njegova primanja, 
gospođa ne zna. U početku je sreća zajedničkog ži- 
vota mogla zatomiti sumnje mlade žene o isprav- 
nosti financijske metode muža. Ali za ženu, koja je 
prije braka samostalno zarađivala, bit će sve ne- 
snosnije moljakati od muža novac za čarape i po- 
lagati račun za svaku paru. On može po volji ras- 
polagati sa svojom zaradom, ali jer njezin rad i 
kućni posao ne uvećava zaradu, stoga, zakljućuje 
gospodin Petrović, žena nema što reći u pitanju 
novca. Ima li pravo? 

Odgovori već bijahu spremni, ali ih začas za- 
ustavih i proslijedih: 


— Mladi par Ivanović zaveo je drukčije finan- 
cijske metode. Oboje zarađuju. Svatko zadrži za 
sebe svoj prihod, svota nije poznata drugoj strani. 
Za skupne troškove odrede prosjek, svatko dopri- 
nese jednaki udjel. Na koncu mjeseca obračunaju 
i vide ima li viška ili manjka. I ostale nabavke 
rješavaju podjednakim izravnavanjem. Da li je ova 
metoda suvremena? 


Mlada gospođa Kovačić nastoji se organizirati 
kako je običavala njezina majka. Htjela bi da joj 
muž preda čitavu plaću, a ona bi mu davala po- 
treban džeparac prema svom sudu. Da li je dobro? 


Mladi par Žigić rabi slijedeći recept. U njihovu 
opremu spada zaključana kutija. Postoje dva klju- 
ča, jedan za nju i jedan za njega. Oboje zarađuju, 
oboje stavljaju na koncu mjeseca u kutiju svoju 
zaradu i troškove. Oboje sjednu za stol i izrade 
plan za slijedeći mjesec. Na početku braka obećaše 
jedan drugome: sve kupnje koje prijeđu svakodnev- 
ne potrebe moraju se pokriti s ostatkom novca na 
koncu mjeseca, Isključuju se kupovanja na otplatu. 
Da li će se održati ovom metodom? 

Što mislite o financijskoj praksi Petrovića, Iva- 
novića, Kovačića i Žigića? Tko pozna druge prak- 
tične metode? 


— Zapravo ste samo vi izmislili tog gospodina 
Petrovića — žestoko odbrusi jedna žena. Ukoliko 
bi još postojao takav kućni tiranin trebalo bi ga 
odmah smjestiti u zoološki vrt. Ne može se vjenča- 
njem smatrati ženu maloljetnom. U takvim bih se 

okolnostima ja odmah zaposlila, čak i kad bih imala 
dijete. Radije bih bila sluškinja, ali da mogu raspo- 
lagati s nešto novca. 

— Na sreću ne zovem se Petrović — nasmije 

se muž — inače bi bila kadra otići iz kuće s dje- 
tetom. : 
— Pravi Petrović ne bi vjerojatno imao ništa 
protiv da bi se njegova žena nanovo zaposlila. Od- 
mah bi ženinu zaradu uključio u opći račun i njoj 
ne bi bilo ništa bolje. Takav gospodin Petrović ima 
odgovarajuću gospođu Petrović. Upravo čusmo da 
bi se druga već od početka pobunila. 

Tako reče muškarac i doda: — Mislim da uopće 
o Petroviću ne trebamo trošiti mnogo riječi. Na- 
ravno, nekoć je takvih Petrovića bilo više kad mu- 
ževi nisu povjeravali ženama da ispune poštansku 
uplatnicu. Sasvim nam je jasno da se takav finan- 
cijski postupak ne slaže s bračnim partnerstvom. 
Tako se može postupati samo sa ženom koja baca 
novac kroz prozor. 

Upitah: — A da li bi mogao biti idealan drugi 
slučaj, odvojene kase? 

— Meni osobno takvo upravljanje novcem iz- 
gleda previše glupo — izjavi naš veseli kolega. Kad 
bih pri svakom komadiću kruha morao misliti da 
li se to slaže s računom, radije bih gladovao. Uopće 
ne mogu zamisliti kako se u financijama može stvo- 
riti takav problem. Stavi se ukupno što se ima, to 
se otprilike porazdijeli i treba biti zadovoljan ako 
se na taj način donekle ispliva do kraja mjeseca. 
Obično nadođu izvanredni izdaci i naruše najljepše 
račune. Moje je pravilo: ne troši više nego imaš. 
Ako se oboje drže ovoga, ni jedno domaćinstvo neće 
bankrotirati. 

— Meni se nimalo ne sviđaju Ivanovići sa svo- 
jim računanjem do pare. Odvojena kasa ima samo 
tamo smisla gdje je i odvojen život — primijeti 
neka žena. Isto tako me nimalo ne oduševljava ču- 
dna gospođa Kovačić. Muža koji od žene prima 
džeparac smatram papučarom. Zašto se ne bi moglo 
skupno računati koliko preostaje za sitne troškove? 
Također i žena mora raspolagati manjom svotom 
bez obzira da li radi ili je domaćica. Ima žena — 
znadem iz poduzeća — koje se tako ponašaju kao 
da bi'ih muž zapravo bio dužan izdržavati. Ako se 
odlučiše zaposliti, misle da smiju samo za sebe tro- 
šiti zaradu. I onda gotovo sav novac ulažu u garde- 
robu, a muž se mora snalaziti kada mu ustrebaju 
nove hlače. 

— Nekako smo došli do zaključka da ovdje pri- 
sutni davaju prednost financijskoj metodi obitelji 
Žigić: zajedništvo i u financijama! To ipak ne is- 
ključuje da, u jednom ili drugom slučaju, upravu 
obitelji treba povjeriti sposobnijemu. Naravno u 
međusobnom dogovoru. 

S ovim riječima htjedoh završiti raspravu o 
upravljanju novcem u kućanstvu. Ali javi se žena: 

— Mislim da ovdje spada još jedan problem. 
U uredu češće razgovaramo da li treba ulaziti u 
troškove otplaćivanja na rate. Neki su odlučno pro- 
tiv, međutim drugi otplaćuju iz godine u godinu 
mjesečne rate. Je li to potrebno ili nije? 

— Kupovati za gotovo, znači štedjeti — ubaci 
netko poznatu izreku. 

— Kod kupovine na rate moraju se otplaćivati 
i kamati koje bismo inače mogli sami uživati. Ja 
sam za štednju i plaćanje u gotovu ako je ikako 
moguće! 

— Ali pred neko smo vrijeme bili suglasni da 
pustimo ženu neka radi kako bismo pomoću njezine 
zarade mogli dobiti zajam da dođemo do stana. 
Danas se ipak dolazi do stanova otplaćivanjem rata. 

— Ija mislim da se u ovom slučaju ne možemo 
odlučiti za ili protiv — reče netko. 

— Velika se kupovanja ne mogu danas vršiti 
drukčije nego otplaćivanjem u dužim ratama. Ko- 
načno nitko od nas ne misli sa svojom ženom bora- 
viti na podu dok mu se u čarapi ne nakupi ušteđe- 
vina za namještaj, i samo zato da izbjegne kamate. 
Slična situacija može nastati ako nadođu djeca. Je- 
dino je važno predvidjeti neku odgovarajuću sigur- 
nost. Samo nezreli ljudi dopuste da ih zavedu pro- 
spekti trgovačkih kuća koji namjerno bez plana 
prodavaju sve što im dođe u pamet, od toasta 
(prženi kruh) do ljuljačke. Obaveze otplaćivanja 
moraju ostati u okviru plaća. 

I naravno mora biti sasvim jasno da nitko ne 
smije preduzimati privatne poslove, a da drugi ne 
zna. Biserna ogrlica na otplatu, koju za Božić vješa 
ženi oko vrata, nerazuman je poklon; naprotiv može 
se kupiti na otplatu televizor koji inače obitelj još 
ne bi mogla sebi priuštiti. 


Tako zaključih večerašnji razgovor. 

MUŽ DOMAĆICA 


Kad se ponovno sastasmo, odmah se javi neka 
gospođa i reče: — Da li bi trebalo danas uključiti 
u razgovor problem: koliko muž mora pomagati u 
kućnim poslovima? Ovaj je problem mnogo lakše 
riješiti s muževima nego s punicama. U poduzeću 
stalno se priča kako majke muževa žale svoje sino- 
ve ako ih ugledaju s usisivačem prašine ili s krpom 
za brisanje tanjura. Druge kažu da muškarci po- 
staju žensko ako obavljaju takve poslove. Uvijek 
navode kako našim očevima ne bi nikada bilo palo 
na pamet izići na ulicu s dječjim kolicima. Treba 
li se uistinu bojati da muškarci postanu žensko ako 
obavljaju ženske poslove? 


— Trebalo bi najprije razjasniti — reče neka 
mudra osoba iz grupe — što je muški, a što ženski 
posao. Generacije su prije nas bile uvjerene da to 
točno znaju. Uloge su bile određene i jasno podije- 
ljene: žena se brine za kuću i djecu, muž se iznad 
svega brine za sigurnost, ekonomsko stanje obitelji 
i održavanje ustaljena reda. 

— Međutim, okretna domaćica radi u tvornici, 
u uredu, kao inženjer, liječnik ili arhitekt, a isto- 
vremeno muž radi i muči se u tegobnom životu. 
Naprosto, pomaže i u kućnim poslovima. Eto to je 
izmjenjena situacija. 

Naravno, bio je to naš veseljak. 


— Da je to tako, već spomenusmo u početku 
— rekoh da svratim diskusiju na pravu temu. Pro- 
blem je, da li je pravo što je tako. 

— Poslije svega što je prethodnih večeri ovdje 
rečeno ne bi trebao biti problem da jedan drugome 
pomaže u kućnim poslovima — energično primijeti 
muškarac. Ako priznajemo nužnim da žena svojom 
zaradom pomaže uzdizanju egzistencije, neće mužu 
pasti kruna s glave ako pomogne oprati tanjure ili 
oguliti krumpire. Čak mislim da bi se danas muška- 
rac morao barem donekle razumjeti u kućanstvo 
i njegovanje djece. Više se nikoga ne može naći za 
ispomoć ako se žena razboli. Zato mora biti spre- 
man uskočiti barem povremeno. 

— Danas smo već dotle došli da je kuhanje 
mnogim muškarcima hobi. To nije nimalo čuđno. 
Muškarci su najpoznatiji kuhari. 

To je bio komentar, slijedio je drugi: 

— Kuhanje može biti hobi jednog ili drugog 
bračnog druga što nije nipošto loše. Odmah izaziva 
drugarstvo. Kad iskušaju neki dobar recept, žele 
ga također ponuditi svojim gostima. Nisu svi su- 
pružnici sportaši, niti se svi mogu zanimati za vi- 
soke duhovne stvari. 

— Samo što ovaj hobi obično stoji nešto više 
nego dopušta redovit kućni račun — bilo je primi- 
jećeno. Ali je kuhar iz hobija odmah branio svoju 
ideju: 

— Ne možemo ovdje govoriti o obiteljima gdje 
se dinar mora više puta okretati prije trošenja. Na 
koncu ipak uspijevamo ostvariti svoju životnu egzi- 
stenciju. Uostalom, dobro kuhati još ne znači ku- 
hati skupo. Jedino što se nekada traži malo više 
posla ako se ne želi kupiti gotova jela. 

— Ali svaku stvar treba staviti na svoje mjesto 
— opazi jedna žena. Mora biti jasno da za doma- 

ćinstvo, jelovnik, za čitavu ekonomiju odgovara 
žena. Stvarno netko mora biti odgovoran, mora pla- 
nirati. Očito i muž mora pomagati, osobito ako žena 
radi ili ako imaju više djece. 

— Ondje gdje su supružnici složni i gdje se želi 
stvoriti zajednički život, ne bi moralo predstavljati 
nikakav problem. A ako je majka-punica zaista za- 
brinuta za svoga sina, onda bi on trebao smirivati 
svoju majku. Ako bi on izbjegavao obiteljske oba- 
veze te se skrivao pod majčin skut, bilo bi bolje 
da se nikada i nije od skuta odvojio — protumači 
drugi. 

— Možda su i neke žene pomalo nespretne u 
načinu kako traže pripomoć od svojih muževa. Ve- 
lika je razlika ako se reče: Možeš li mi na brzinu 
obrisati suđe da bih mogla u međuvremenu zgoto- 
viti jelo, pa da možemo u miru sjesti za stol? Ljepše 
je kad znam da me kasnije ne čeka toliko pranja. 
Ili ako uzdiše: I ja bih željela da mi je tako lijepo 
kao i tebi! Kad bih se još jedanput rodila, bila bih 
muško. Ne bih se morala ovako mučiti. 

Ovo je opažanje palo na um jednoj ženi. 

— Zar nije ipak previše paziti na sve sitnice 
dnevnog života? — upita sudionica našeg razgovora. 

— Ako oboje dolaze kući prenapeti, teško je 
izbjeći da jedan ili drugi put ne umakne neoprezna 
riječ. Ne mora se sve uzimati tako tragično. 

— Ukoliko su oboje suglasni da kadkada među- 
sobno iskale bijes, to može biti njihov stil života 
— prosudi muškarac. 

— No, postaje tužno kad se u takvom braku 
pojave djeca. Ako se naviknu na taj stil života, neće 
nedostajati obitelji temperamenta. 

— Moram nanovo predložiti svoj recept, sred- 
nji put — reče veseljak. 

— Samosvladavanje spada među najbolje oso- 
bine braka. A ova se vrlina posebno stječe vježba- 
njem. S druge strane ne smije se mjeriti vagom 
svaku izgovorenu riječ. Upravo se kod kuće mora 
očekivati uviđavnost ako jednom netko prekorači 
mjeru. 

— Sve zavisi o osjetljivosti drugoga — bilo je 
mišljenje nekog iz grupe. 

— Oh, osjetljiv! — bi prekinut sugovornik. — 
Danas je u modi biti osjetljiv. Sigurno vam je po- 
znata definicija: Onaj je osjetljiv koji drugome gazi 
kurje oko da bi svoje poštedio. Bilo bi pravednije 
znati gdje drugi ima kurje oko i pripaziti. Kad bi 
ovako činili oboje, mogli bi zajedno mirno jesti 
skuhanu juhu, a da je međusobno odviše ne presole. 


— Možda bi još trebalo nadodati da je važno 
pri jelu sjediti udobno. Moralo bi postati po sebi 
jasno da se ujutro i navečer sjedne raspoloženo i 
neužurbano za stol. Upravo je ružno ujutro s nogu 
na brzinu ispiti kavu, a na večer pred tanjurom 
držati novine. Onda bi se također odmah moglo 
jesti iz lonca. Nemarnost ove vrsti znači da sebi u 
kući dopuštaju štošta. — Koja ovo reče imala je 


njegovan izgled, te joj se moglo vjerovati. 


— Dakle, ni gospođe ne bi smjele prisustvovati 
sa štipaljkama na kosi za vrijeme nedjeljnog ručka 
— bocne netko. 


— Isto tako ni neobrijana gospoda, ni u pidža- 
mi kod nedjeljnog čaja — uzvrati ženska strana. 


Sada sam se ja morala umiješati u razgovor: 

— Možda bi se ovako moglo sažeti što je ovdje bilo 
rečeno. Za uspjeh braka potrebna je neka vještina 
za kućanstvo i barem donekle štovanje nekih formi. 
Tamo gdje je žena zaposlena, razumije se da muž 
mora preuzeti neke obaveze u kućanstvu. Ali od- 
govornost u upravi kućanstva spada na ženu, kao 
što glavna odgovornost ekonomskog osiguranja obi- 
telji spada na muža. Oboje bi se morali natjecati u 
uslužnosti i obazrivosti, pretjecati jedan drugoga. 
Stol, jelo, opće ozračje trebalo bi uvijek biti takvo 
da im se u svakom času može pridružiti gost i ugo- 
dno se osjećati. Što ovo, kao i većinu ciljeva koje 
ljudi sebi postavljaju, nije moguće uvijek ostvariti, 
to ne smije nikoga ispričati da uvijek nanovo po- 
kuša. Bogu hvala, i dobro može ući u naviku, a ne 
samo zlo. 

PREGLED DOSAD REČENOG 


Slijedeću večer započeh malim pregledom: 

— Ako razmislimo o čemu smo do sada razgo- 
varali na našem bračnom seminaru, možemo uvid- 
jeti kakve još teme moramo ovdje razglabati. Do- 
sada poraspravismo probleme: Je li ustanova braka 
još danas suvremena? Kako treba poimati bračno 
zajedništvo? Može li se bračnog druga upoznati 
prije braka onakvim kakav jest? Što se događa 
kada se, poslije zanosa medenog mjeseca, uvidi u 
praksi da je jače razočaranje od razumijevanja? 
Ako se u braku ukaže razočaranje, makar ga je čak 
namjerno prouzrokovao jedan bračni drug, kakav 
smisao ima valjanost braka? 

Također smo govorili i o vanjskim postavkama 
za uspješan brak: o stanu, dotjerivanju, pripomoći. 
žene u izgradnji egzistencije, o skupnom življenju 
sa tastom i punicom ili samo s jednim roditeljem, 
i konačno o zajedničkom kućanstvu, podjeli i upra- 
vi novca, pripomoći muža u kućanstvu te o zajed- 
ničkom jelu kao odrazu sklada u kući. Što još ne- 
dostaje? 

— Dosad izgleda da muž i žena žive u braku 
kao brat i sestra. Doduše, već nekoliko puta spo- 
menusmo intimno područje, npr. kad smo govorili 
0 aktivnosti žene i uređenju stana, no još ga nikada 
nismo obradili kao glavnu temu. Nipošto se sklad 
u tjelesnom susretu ne ostvaruje kao nešto po sebi 
Tazumljivo. Trebalo bi jednom nešto reći o ovoj 
temi. 

— Predlažem da o toj temi raspravljamo sli- 
jedeći put — odgovorih. — Zamolit ću jednog gine- 
kologa da dođe k nama kako bismo se, u slučaju 
sumnje, mogli osloniti na njegovo stručno znanje. 
Danas još potražimo druge teme kako bismo ih 
mogli porazdijeliti u dvije preostale večeri. 

— Jednom netko spomenu mješovite brakove. 
Zaista ništa o tome ne rekosmo konačno. 

— Za tu večer pozvat ćemo katoličkog sveće- 
nika i protestantskog pastora — predložih. U važ- 
nim problemima uvijek je uputno imati stručnjaka 
da, u slučaju sumnje, sa svoga stručnog gledišta 
postavi stvar na pravo mjesto. 

— Onda bismo trebali pozvati i predstavnika 
»slobodnih mislilaca« — dobaci Smeđi — jer ipak 
nije baš tako sigurno da religija ima neke veze s 
brakom. U prošlosti se takvi brakovi često pokazaše 
kobni. Vjerojatno ćemo morati mnogo toga reći kad 
budemo raspravljali o bračnoj intimnosti. Monasi 
su toliko toga uskratili oženjenima, a ni sektaški 
protestanti nisu bili mnogo bolji. 


— Lakše malo, lakše — odvrati veseljak. — 
Evo opet jednoga. Naučio na pamet iz novina, pa 
sada misli da s time može poslati na vješala čitavu 
Crkvu. Ako se supružnici slažu da im nije potrebna 
nikakva religija ili odaberu slobodnu misao, jer ih 
se religija uopće ne tiče, onda je sve u redu. Odlu- 
čili su i ne moraju razmišljati o mješovitom braku. 
Ipak ne bi smjeli biti toliko netolerantni, pa za- 
mjerati drugima što svoj život hoće udesiti i orga- 
nizirati po drugim obrascima. Činjenica je da u 
našoj zemlji velika većina još baštini, odlučuje se, 
prihvaća kršćansku nauku kao životni obrazac. I 

prirodno je da kršćanski supružnici žele takav ži- 
votni obrazac prenijeti na svoju djecu. Zar bi za 
ovo morali od drugih pitati dozvolu? 

— Ako se kršćani kroz povijest ogriješiše o 
toleranciju, kadkada i očito, ne moraju ih nekršćani 
oponašati. Ima boljih stvari koje bi trebalo opona- 
šati. — Ovako je jedna žena priskočila u pomoć 
veseljaku. 

— Nastaje vjerski rat — reče naš veseli prija- 
telj. Tako otupi oštrinu koju je poprimio razgovor. 
— Ali po ovom kratkom okršaju može se shvatiti 
što sve religija znači čovjeku: onomu koji je shvaća 
bitnim dijelom svoje egzistencije, a ništa manje i 
onomu koji napinje razum i osjećaj da bi dokazao 
njezinu beskorisnost. 

— Ali — primijeti netko — ima osoba koje 
odista ne misle izvan svog malog, često lijepo ude- 
šena obiteljskog kruga. Svagdano ih susrećemo na 
radnom mjestu, kod stola, u uredu, u laboratoriju. 
Vele da imaju sve potrebno da budu sretni. Inače 
Boga zamišljaju kao dragu osobu, znaju mu biti i 
zahvalni ako o njemu ovisi da budu zadovoljni! 

— Ipak Boga otvoreno optužuju ako jednog 
dana napukne što oni nazivaju srećom — prekine 
drugi. 

— Uostalom vjerujem — primijetih — da 
ljudska egzistencija, što jest što može i morala bi 
biti, nije u svakome ostvarena niti se može vidjeti 
ostvarena u svima koji prpadaju Božjem pašnjaku. 

Imi sami smo tek u rijetkim slučajevima uzor- 
ni predstavnici. Što vrijedi za razna ljudska pod- 
ručja, vrijedi i za religiju: oni koji imaju veće isku- 
stvo, a religija je također intimni susret i intimno 

iskustvo, imaju veću odgovornost i, makar bi kat- 
kada bilo udobnije, ne mogu se zakloniti iza leđa 
onih koji do sada nisu imali pristup u svijet reli- 
gioznog iskustva. Bilo bi nastrano kad bi ljudi bez 
glazbenog sluha pokušali sumnjati u postojanje 
glazbena doživljaja. Isto se tako ne može očekivati 
da ljudi bez sluha njeguju glazbu. Ovaj primjer 
možemo još čak proširiti: glazbeni doživljaj može se 
pobuditi, njegovati, odgajati i razvijati; isto vrijedi 
za religiozni život, ali bi mogla također zakržljaviti 
sposobnost da se živi takvo iskustvo. 


— Dakle, u mješovitom braku nije moguće 
proglasiti religiju za tabu da bi se djeca, kad po- 
odrastu, mogla sama opredijeliti? — upitaše me. 

— Mješoviti brak znači brak dviju religioznih 
osoba što pripadaju različitim vjeroispovjestima. 
Odgajati da se živi religioznim iskustvom, ne bi 
moralo predstavljati problem. Problem počinje 
kada se mora razjasniti vjerski sadržaj, a to znači 
osposobiti za religiozno iskustvo. Drugo je biti 
otvoren za nešto, a drugo je prihvatiti ili odbiti 
nešto točno određeno po vjeri. I ovdje vrijedi na- 
čelo kao i u ostalim životnim problemima: može se 
Prihvatiti ili odbiti samo što se pozna. 

Da bih bar časovito završila, dodah: — Prije- 
đosmo na temu mješovita braka, a da nismo bili 
planirali. Drugi put ćemo vidjeti što još možemo 
dodati uz pomoć teologa. Sada se vratimo problemu 
drugih tema. 

Javi se jedna žena: — Zaposlenost žene do 
sada obrađivasmo kao sporednu temu. Bilo je već- 
ma dodirnuto kao nužno zlo. Da li je opravdano s 
obzirom na važnost problema? 

— Broj djece je važan bračni problem — reče 
netko od muškaraca. 

— Temeljni je problem da li roditelji hoće 
imati djece. Nije isto biti oženjen i biti roditelj. 
Opet nailazimo na ovo poistovjećivanje. 

— Problem je zaista važan. Počekajmo, te ga 
slijedeće večeri razvijmo. Iako naš kolega misli da 
je čin ljubavi u tjelesnom susretu temeljito različit 
od čina rađanja djeteta, ipak je čin kao takav u 
oba slučaja isti — primijetih. 

— Imam još jedno pitanje — javi se za riječ 
jedna žena. Koja je zapravo razlika između mu« 
škarca i žene? Ako slušamo sociologe, ona kao da 
ne postoji. Psiholozi nas međutim upućuju čak na 
različitost igre dječaka i djevojčica da naglase raz- 
liku spolova. Ako pogledamo današnju modu, za- 
ista pomislimo kao da uistinu nema razlike između 
muškarca i žene. Ipak to nekako zbunjuje, više se 
ne zna kakvu ulogu moramo odigrati u velikom 
teatru svijeta. 

— Woman bears children and man not — Žena 
rađa djecu, a ne muškarac — reče veseljak. 

Ja dodah da je to rekla Margaret Mead, ame- 
rički sociolog, i da se ne možemo nadati kako će se 
to uskoro izmijeniti. Smatrah da je s ovim nabra- 
janjem tema za večeras dosta. 


49 


BRAK ZAJEDNICA SPOLOVA 


Slijedeće večeri sjedio je s nama ginekolog. Da 
sažeto izložim biološke datosti, prikazah na početku 
film što mi ga velikodušno ustupi tvornica, proiz- 
vođač dječje hrane. Htjedoh prikazati međusobnu 
povezanost bioloških datosti: rađanja i trudnoće. 
Odmah naglasih da je film previše sentimentalan 
sa svim onim dozrijevanim klasjem i rascvjetanim 
cvijećem što malo odgovara ukusu današnje mla- 
deži, ali mu se ne može osporiti sadržaj. Zato pred- 
ložih: 

— Pustimo po strani za sada probleme koje je 
film pobudio u vezi trudnoće i rađanja, a osvrnimo 
se na problem koji najviše zanima mlade supruž- 
nike: sklad tjelesnoga susreta. Još jednom bih 
ovdje htjela potvrditi što smo već nekoliko puta 
opetovali: tjelesno sjedinjenje muža i žene čin je 
ljubavi i spada na brak. Nije nužno zlo, niti samo 
preduvjet za plodnost braka, nego mogućnost naj- 
prisnijeg ljubavnog susreta. Dio je bračne ljubavi, 
pomoć drugome da doživi spolni užitak. 

— Problem se iznad svega postavlja kod žene 
— bi primijećeno. — Muškarac skoro uvijek postiže 
svoj užitak, a žena nema što previše doprinosili. 
No ima brakova u kojima žena nikad ne doživi or- 
gazam i zato uopće nije seksualno zainteresirana. 
Tako barem pišu novine i časopisi. 

Pogledah ginekologa, upozorih ga šutećke i on 
preuzme riječ: 

— Nisam baš prijatelj časopisa koji mame či- 
taoce seksualnim senzacijama i na taj način izna- 

kažuju u čovjeku značenje seksualnosti. Ali ipak 
treba reći da su prosječnom čovjeku pripomogli da 
porazgovara sa stručnjacima o zajedničkom brač- 
nom životu i sa svojim bračnim drugom. Pitanja 
kojima ovdje tražimo odgovor, moraju bračni dru- 
govi slobodno i često međusobno razglabati. Ako 
bračni par zaista želi postati »jedno«, upravo u ovoj 
točki ne smije postojati krivi stid. Kao što u svim 
područjima bračnoga života i u ovome mora jedan 
živjeti za drugoga i biti zabrinut za sreću drugoga. 

A sada dolazimo na postavljeno pitanje. U ve- 
ćini slučajeva ako u braku nije ostvaren tjelesni 
sklad, žena ne stiže do vrhunca doživljaja u tjeles- 
nom sjedinjenju. Kod muškarca je osjećaj tjelesne 
naslade povezan s izbacivanjem sjemena. To mu je 
u većini slučajeva poznato mnogo prije negoli do- 
živi spolno sjedinjenje s nekom ženom. Kod žena 
nastaje nesvjesnim pokretanjem mišića, nastupa 
prethodnom odgovarajućom ljubavnom igrom koja 
zahvaća ženu iznutra i izvana. Vremenski je druk- 
čija krivulja uzbuđenja muškarca nego žene. Mu- 
škarac može po psihičkim i tjelesno-mehaničkim 
podražajima ubrzo dospjeti do seksualnog uzbuđe- 
nja, te je nakon kratkog vremena spreman doživjeti 
orgazam. Ženi je potrebno duže iskazivanje njež- 
nosti. U njoj mora čitavo tijelo sudjelovati u igri 
-— shvatite me doslovno — da dođe do potpunog 
doživljaja seksualnog užitka. U čitavom je tijelu 
osjetljiva na dodire i sklona nježnosti. U muškarcu 
je buđenje seksualnosti već u pubertetu više vezano 
na jedan organ, jače usmjereno na spolne organe 
nego u žene. Djevojka u dobi razvoja doživljava 
buđenje vlastite seksualnosti najprije kao pojačanu 

i sveobuhvatnu potrebu za nježnošću, s novim za- 
nimanjem za svoje tijelo, za vlastiti izgled i žen- 
stvenost. Djevojka može dugo vremena ostati u fazi 
iščekivanja, a da ne bude seksualno naročito uzne- 
mirena, osim ako je prerano ne probude životne 
okolnosti ili je manipulacije na njezinom tijelu pri- 
sile da hini što još nije. 

Djevojka redovito prvi put dostiže vrhunac 
doživljaja - orgazam u ljubavnoj igri po ljubavnoj 
privlačnosti i izmjeničnoj nježnosti. Na taj način 
postaje supruga u punom smislu riječi. To ne. uspi- 
jeva uvijek u prvom tjelesnom susretu s. drugim. 
I za ovakav odnos mora se bračni par naučiti da 
žive skupa i da se međusobno ljube. Dok muškarac. 
već rekosmo, može doživjeti orgazam kroz pet mi- 
nuta, ženu se mora do toga nježno voditi barem 
petnaest, dvadeset minuta. Zaboga, neka vas ne 
smeta što računam s minutama i nemojte moje iz- 
jave shvatiti kao da biste morali ljubiti sa satom. 
Hoću samo jasno rastumačiti da je put do tjelesnog 
užitka u zajedništvu između muža i žene po traja- 
nju različit i da se sklad tjelesnog susreta sastoji 
u istodobnom doživljavanju vrhunske točke. Kao 
što se za postignuće svakog cilja, polazeći s razli- 
čitih gledišta, želi pronaći put, tako se mora i u 
ovome tražiti kako bi oboje istodobno došli do 
cilja. Dobro je znati već prije braka da prva bračna 
noć neće bezuvjetno donijeti ovaj sklad. Dobro je 
znati prije braka da međusobna predbacivanja si- 
gurn6 ne koriste traženju sklada. Muževi bi morali 
paziti da ne reknu svojim ženama kako su hladne, 
frigidne. Ako su one dosad bile neprobuđene, mo- 
gao bi ih nezreo muž s takvim ponižavajućim rije- 

čima dotjerati do trajnog frigiditeta. I obratno, ni- 
šta više ne može pogoditi muškarca u njegovoj si- 
gurnosti u odnosu na ženu ako mu dade naslutiti, 
da je razočarana njegovim ljubavnim umjećem. 

Koliko jasnije jedan drugome pokazuje svoju 
želju da ga usreći, koliko više jedan drugome uz- 
vraća nježnost toliko će brže ostvariti međusobni 
sklad. 

— Zar ipak ne postoje prirodne teškoće u mu- 
škarcu ili u ženi koje onemogućuju sklad? Baš se 
o tome mogu pročitati nevjerojatne stvari. Ima bra- 
kova koji traju i deset godina, a žena još nije deflo- 
rirana (još je djevica) — prekine netko. 

— Vjerojatno takvi brakovi postoje još samo 
u ilustriranim časopisima — naruga se netko iz 
grupe. 

— Ne — reče liječnik — u praksi se zaista su- 
sreću takvi slučajevi. No mislim da se ovdje ne 
moramo baviti iznimnim bračnim situacijama. Sto- 
ga se osvrćem na upravo nabačeno pitanje: ako 
bračni drugovi, koji ozbiljno žele dokazati svoju 
ljubav, ne uspijevaju ostvariti sklad, morali bi se 
uvijek posavjetovati s liječnikom. Ako se željeni 
sklad unatoč obostranom nastojanju ne ostvaruje, 
prouzrokuje među supružnicima takvu napetost da 
općenito utječe na sav život. Katkada se može do- 
goditi da je himen tako čvrst da je potrebna inter- 
vencija liječnika. 

I kod muškarca mogu postojati teškoće: može 
nadoći do preranog izbacivanja sjemena i, uz naj- 
bolju volju, ne može dovesti ženu do orgazma. Če- 
sto pomaže liječnički savjet, katkada neka druga 
mjera, a najčešće privremeno posjećivanje bračnog 
savjetovališta ili nekog psihoterapeuta. 

Većina je teškoća, koje onemogućuju dostignu - 
će bračnoga sklada, više psihičke nego fizičke na- 
ravi. Nisu nipošto uvijek duboko ukorijenjene u 
naravi. Mogu biti uzrok npr. nepovoljne stambene 
prilike, pa se bračni par boji da stanari iz susjedne 
sobe budu svjedoci njihova izraza ljubavi. Sjetit+ 
se npr. onih što žive kao podstanari ili onih kojima 
roditelji ustupiše sobu koja služi i za prolaz. Takva 
situacija ne smeta samo osjetljivim ženama te su 
nesposobne za potpuno darivanje, nego i muškarcu 
može prouzrokovati veću smetnju, potpuno mu 
onemogućiti seksualni doživljaj. 
licima i radi najrazličitijih razloga. Ne želim ovdje 
potanko nabrajati pojedine oblike straha: one što 
potiču iz ranog djetinjstva, ili zbog pogrešnog sek- 
sualnog odgoja, krivih tabua ili potresnih doživlja- 
ja. Ipak želim reći da tako ukorijenjen strah u 
seksualnim odnosima, mora liječiti specijalista. Još 
više želim naglasiti da je izlječiv. 

— Mogu li nešto pitati? — reče netko iz grupe. 
— Psihoterapijsko liječenje još uvijek je dostiživo 
bogatašima. Ako sam točno obaviješten, takvo lije- 
čenje ne plačaju bolesničke kase. Dotični bi plaćao 
30 do 40 maraka na sat. Za dva sata tjednog lije- 
čenja mladi bi pacijent mogao slobodno odmah pot- 
pisati svoj financijski krah. 


— Istina je da bolesničke kase, barem u cijelo- 
sti, ne preuzimaju redovito psihoterapijsko lijeće- 
nje. Drže se načela da pacijent mora sudjelovati 
koliko god može. Prema mom iskustvu proces je 
ozdravljenja brži. Ali ima sredstava i puteva da se 
liječi i onaj koji nema dovoljno novaca. Postoje 

bračna savjetovališta. Obično ih financiraju Crkve 
različitih vjeroispovjesti ili druge ustanove, uvijek 
spremne u ovome pomoći. 


— Nije potrebno ovdje opširno govoriti o slu- 
čajevima koji trebaju specijalnu pomoć — netko 
primjeti. — Evo problema, često se tiče nas mladih 
parova: da li prakticirano planiranje djece odmah 
u početku braka, može biti bitan razlog koji sprije- 
čava sklad u braku? Ukoliko je to tako, koju bi naj- 
bolju metodu trebalo izabrati? 


— Ova točka je važna. Najprije neke osnovne 
stvari: za svaki je brak nesumnjivo bolje ako za- 
jednički život ne započne sprečavanjem začeća. 
Prvo dijete bi moralo doći kada hoće. S druge stra- 
ne bilo bi utopistički ne voditi računa kako ima 
mladih bračnih parova čiji je početak tako težak 
da uopće ne mogu neko vrijeme preuzeti odgovor- 
nost za dijete. Izgleda mi najvažnije da odluku do- 
nose zaista zajednički. Oboje mora usuglasiti način 
svoga zajedničkoga života. S druge strane ne smiju 
podleći panici kao da bi dolazak djeteta, iako nije 
bilo planirano, bio prava katastrofa. Izgleda mi po- 
sve prihvatljivo: poduzeti nešto da dijete ne dođe 
u prvo vrijeme braka, ali nutarnje biti dovoljno 
spremni da ga prihvate, ako se unatoč svemu po- 
javi. Ondje gdje se dijete smatra smetalom brač- 
nom životu, sasvim se lako pojavljuju, posebno u 
ženi, strah i napetost; ne prestaju ni kada dođe 
dijete. 

Počesto mi liječnici susrećemo žene koje žarko 
žele dijete, a ne mogu začeti. Liječničke pretrage 
otkriju da su žena i muž tjelesno zdravi. Budući da 
nisu uočljivi nikakvi drugi uzroci, moramo pretpo- 

staviti da neplodnost proizlazi zbog ženine prevelike 
napetosti. Ne rijetko takve žene začmu čim posvoje 
neko dijete ili ga njeguju. Shvatite ovo što vam 
rekoh u tom smislu da se upravo na seksualnom 
području može umiješati psihički elemenat, bilo 
pozitivno ili negativno. 

Sasvim je razumno da mladi supružnici tako 
žive u početku svoga zajedničkog života da također 
pripuste mogućnost djeteta. Jer — izvan toliko raz- 
vikane pilule — ne postoji nikakva metoda kojom 
bi se apsolutno moglo izbjeći začeće. U vezi s ovim 
naravno moramo isključiti kirurški zahvat. O osta- 
lim metodama moramo reći da doduše umanjuju, 
ali nipošto ne isključuju mogućnost začeća. Ovo 
vrijedi za prezervative koji se još uvijek mnogo 
rabe iako se govori o njihovu promašaju od 10 do 
40", Vrijedi i za periodičnu metodu. 


— Ne bismo li morali biti zadovoljni što ko- 
načno imamo pilulu? Zar doista ne omogućuje da- 
rivanje bez straha i zato potpuno? — netko postavi 
pitanje. 


— Tek ćemo poslije dužeg iskustva vidjeti smi- 
jemo li se radovati piluli. Bez sumnje liječnik ima 
pri ruci sredstvo koje, propisano s osjećajem odgo- 
vornosti i stalno kontrolirano, može ublažiti nevo- 
lje nekog braka; ali je ozbiljniji problem treba li 
zdravoj i mladoj ženi preporučiti da s pilulom za- 
počne brak. Nuzpojave su za mnoge žene tako ne- 
ugodne da mogu barem za neko vrijeme veoma 
štetno djelovati na njihovo tjelesno i duševno 
zdravlje. Niti se smije zanemariti da je pilula lijek 
koji zadire duboko u djelovanje hormona kod žene 
i da se još ne mogu predvidjeti sve posljedice. U 

svakom slučaju ne može se žena prisiliti da uzima 
pilulu, naročito je muž ne bi smio poticati. Vjero- 
jatno njezina podnošljivost zavisi i od osobe koja 
je uzima. Muž mora znati da je odgovoran za zdrav- 
lje svoje žene. Najispravnije je da oboje odu k 
liječniku i potraže savjet. Konačna odluka ovisi o 
njihovoj pravilno izgrađenoj savjesti. Takva odlu- 
ka često nije baš laka. 

— Zašto se samo uvijek proizvode sredstva za 
sprečavanje začeća koja mora uzimati žena; zašto 
se ne pomišlja i na pilulu za muškarca? Mislim da 
bi i u ovome morala postojati ravnopravnost. 

— Kad bi se pilulom onemogućavala genera- 
tivna moć muškarca, brzo bi bio kraj planiranju 
djece. Muškarci ne dopuštaju da se poigrava s nji- 
hovim zdravljem! 

Morala sam uskočiti kao posrednik da odstra- 
nim feministički ton razgovora. Spomenuh da se 
nastoji pronaći neko sredstvo za muškarca. Tako 
ponovno povezah prekinutu nit. 

Zamolih liječnika da nastavi. 

— Prema mom iskustvu uistinu je veoma malo 
brakova koji odmah u početku apsolutno moraju 
odgoditi rađanje djece. Čak i onda kad muž još nije 
završio svoju profesionalnu izobrazbu, uvijek se 
može naći mogućnost da se djetetu, ako dođe, pruži 
što mu je potrebno. 

— Dijete se uvijek može smjestiti u neki dom 
— bi primijećeno. 

— To ne, to se nipošto ne smije učiniti — od- 
lučno odgovorih. — O tom ću kasnije kazati nešto 
više. Djetetu je za razvoj potreban prisan dodir s 
majkom, treba mu obiteljsko okrilje. Dođite jednom 

na naš tečaj o zbrinjavanju dojenčadi, doznat ćete 
što je potrebno novorođenčetu da bi postalo čovjek 
u pravom smislu riječi. Danas iskoristimo priliku 
jer je snama liječnik. 

Liječnik nastavi: — Obično je dovoljna metoda 
koja umanjuje mogućnost oplodnje. Jedna je takva 
metoda vremenski izbor. Prema mom iskustvu 
može se dobro primjeniti u mnogim slučajevima. 
Mislim da se nanosi krivica što se danas o toj me- 
todi govori negativno. Bez daljnjega treba priznali 
da ova metoda nije stoposto sigurna, ali u slučaje- 
vima u kojima žene imaju prilično pravilan ciklus 
ili gdje on ne kasni više od osam dana, pa se na 
temelju pažljivo vođenog kalendara skupa s liječ- 
nikom mogu izračunati neplodni dani, tu je posto- 
tak promašaja dosta malen. Ipak, ako se život žene 
izlaže opasnosti, ako se za neko vrijeme apsolutno 
mora isključiti porođaj, ova je metoda veoma ne- 
sigurna. Što u takvim slučajevima treba učiniti, 
može odlučiti jedino liječnik za svaki pojedini slu- 
čaj. Metoda vremenskog izbora (periodična metoda) 
temelji se na otkriću da se u ženskom organizmu 
u pravilnom vremenskom razmaku zbiva proces 
sazrijevanja jajašca i da je jajčana stanica živa i 
sposobna za oplodnju samo nekoliko sati. Život 
muške jajčane stanice traje najviše pola dana. I 
snaga je plodnosti muškog sjemena ograničena. 
Traje najviše 48 sati. 


Oplodnja može nadoći samo onda ako je snošaj 
obavljen u roku dva dana prije i pola dana poslije 
sazrijevanja jajašca i to tako da muško sjeme pro- 
dre u žensku stanicu. Teškoća se ove metode sastoji 
u točnom obračunu trenutka dozrijevanja. Budući 

da menstruacija kod žene ovisi o procesu sazrije- 
vanja jajašca, moguće je odrediti vrijeme sazrije- 
vanja jajašca pomoću menstruacionoga kalendara 
ako se kroz duže vrijeme točno vodi. Tako se može 
izračunati u kojim je danima žena plodna i neplo- 
dna, dane u kojima je moguć seksualni odnos jer 
je žena neplodna. Radi sigurnosti treba uračunati 
nekoliko dana više iznad onih stvarno plodnih, i to 
zato da se nadomjeste nepravilnosti ciklusa. 


Računanjem se polazi od prvog menstruacionog 
dana. Prethodno je vrijeme pod djelovanjem proge- 
sterona i zato je mnogo sigurnije od prvog perioda 
menstruacionog mjeseca koji se računa do trenutka 
odvajanja jajašca. Ovaj je prvi period pod djelova- 
njem folikula. Folikularni hormon čini, između 
ostaloga, da se unutarnji dio maternice sprema pri- 
hvatiti oplođeno jajašce kako bi se moglo u njoj 
ugnijezditi. U jajniku, na mjestu gdje je došlo do 
odvajanja jajašca, oblikuje se hormon progesterona. 
On u još jačoj mjeri doprinosi da se mijenja nutar- 
nja membrana maternice i pripremi prihvatiti oplo- 
đeno jajašce. Ako jajašce nije bilo oplođeno, pre- 
staje djelovanje progesterona. Sluznica, koja se u 
maternici bila oblikovala u očekivanju da ugnijezdi 
jajašce, izbacuje se. I to je početak menstruacionog 
ciklusa. 


A ako dođe do oplodnje, hormon progesterona 
zadrži svoje djelovanje. U prva tri mjeseca trud- 
noće progesteron oblikuje ovaj hormon, a od četvr- 
tog mjeseca to vrši placenta. Prestanak oblikovanja 
progesteronskog hormona događa se pri koncu trud- 
noće, prouzrokuje početak porođaja. Knaus i Ogino, 
njemački i japanski liječnik, izračunaše da učinko- 

vitost progesterona traje od dvanaest do šesnaest 
dana. Stoga je vrijeme sazrijevanja jajašca između 
dvanaestog i šesnaestog dana prije prvog dana 
menstruacije. 

Ako bi ciklus žene bio sasvim pravilan, perio- 
dična bi metoda bila posve sigurna; ali nijedna žena 
nema apsolutno redovit ciklus od 28 dana. Kod 
900 žena zapaža se zakašnjenje od 5 do 8 dana, a 
kod 10% proteže se iznad 8 dana. 


Za računanje potrebno je da žena kroz duže 
vrijeme bilježi prvi dan raznih menstruacija. Ako 
zapazi da je najkraći period trajao 24 dana a naj- 
duži 30, ovako može računati: 30 (najduži rok) 
manje 12 (najkraći rok) jest 18. Zatim 24 (najkračći 
rok) manje 16 (najduži razmak) jest 8. I ako se 
uzme u obzir da jajašce živi otprilike jedan dan 
a sperma otprilike dva dana, onda je plodan period 
između šestog i devetnaestog dana poslije prve 
menstruacije. Neplodni dani su za ovu ženu: prvi 
do petoga i od devetnaestog do početka nove men- 
struacije. Budući da ipak mora računati s nekom 
nepravilnošću, uputno je ovim »sigurnim« danima 
dodati još jedan dan. Koliko se duže izbjegavaju 
seksualni odnosi u periodu polovice ciklusa, toliko 
je manja vjerojatnost oplodnje. Period sazrijevanja 
jajašca, tj. period u kojem djeluje hormon proge- 
sterona, mnogo je pouzdaniji. Uzbuđenja i promje- 
ne klime rijetko kad izazivaju ovulaciju u ovom 
periodu. Kod osjetljivih žena to treba imati u vidu. 


Vremenski izbor poseban je problem za ženu 
s nepravilnim ciklusom. Stabilnost se može postići 
hormonalnim liječenjem. Stoga treba uvijek pitati 
liječnika za savjet. Već nekoliko godina može se 

redovitim mjerenjem temperature sa specijalnim 
toplomjerom točno odrediti vrijeme ovulacije. 
Uostalom, u Švicarskoj je konstruiran aparat po- 
moću kojega se mogu lako izračunati plodni i ne- 


plodni dani. Ipak se preporuča, radi sigurnosti, do- 


dati izračunatim danima još po koji dan. 

— Nije li istinito da je žena upravo u neplod- 
nim danima, biološki gledano, najmanje raspolože- 
na za tjelesni susret? Može li ona doživjeti puninu 
užitka ako se, zbog bioloških razloga, nalazi u du- 
ševnoj depresiji? 

— Mislim da takva stanja, prouzrokovana bio- 
loškim motivima, ne igraju tako važnu ulogu. Čo- 
vjek je ipak nešto više od životinje, iako se ne može 
zanijekati i ta strana njegove egzistencije. Žena 
koja od srca ljubi svoga muža pronaći će način kako 
će mu omogućiti da shvati kad je pravi čas za bra- 
čnu intimnost, a on će pristati i svojom je nježnošću 
dovesti do punine doživljaja. Primitivna ljubav po 
kalendaru može odgovarati samo onomu koji je i 
inače u drugim prilikama premalo taktičan i ljuba- 
zan. Ali još jednom naglasimo: vremenski izbor u 
braku iznad svega je metoda kojom se umanjuje 
mogućnost začeća. Supružnici bi morali nastojati da 
razumno rasporede razmake između svake trudno- 
će. U interesu je majke i djeteta da ona ne bude 
previše opterećena. U svakom bi slučaju morali 
supružnici težiti skladu i tjelesnom predanju. Prvi 
je uvjet da ni jedan bračni drug ne bi smio biti 
opterećen ili opsjednut strahom. 


— Vremenski izbor izgleda mi jako problema- 
tičan — dobaci netko iz grupe. — Onda bi se u »za- 
branjenim danima« moralo spavati u odvojenim 


61 


sobama. Pogotovo se bojim da zbog stalnog uzdrža- 
vanja seksualni susret postaje mnogo važniji nego 
li bi trebao biti. Osim pilule i vremenskog izbora 
postoje i druge metode za izbjegavanje začeća. 
Treba i o njima biti upućen da se može odlučivati 
po savjesti. Vjerojatno se najčešće primjenjuje pre- 
kid snošaja, tako se barem čuje u razgovorima 
među muškarcima na radnom mjestu. 


Ova primjedba potaknu liječnika da nastavi 
svoje izlaganje. 


— Muškarci još uvijek mnogo prakticiraju pre- 
kid snošaja ili tzv. coitus interruptus. U tom se slu- 
čaju muž povlači netom osjeti ispust sjemena tako 
da ono ne uđe u rodnicu žene nego izvan. S liječ- 
ničkog gledišta treba reći da se muškarac mora to- 
liko koncentrirati na sebe, te se malo može darivati 
svojoj ženi. Namjesto rasterećenja nastupa optere- 
ćenje. S druge strane žena rijetko stiže do vrhunca 
doživljaja pri obavljanju takvog snošaja jer se čin 
prekida prerano. Ona doista osjeća u genitalnim 
organima jako uzbuđenje, popraćeno jakim pritis- 
kom krvi, ali izostaje doživljaj orgazma. Nerijetko 
s ovakvim postupkom dolazi do zapaljenja utrobe. 
U svakom slučaju neugodno, ako ne i opasno. Osim 
toga prilično su česti slučajevi da i takav način 
zataji. 

Mehanička sredstva, kao gumeni štitnik (kon- 
dom), zahtijevaju tehničko rukovanje prije među- 
sobnog ljubavnog darivanja i već zbog toga nisu 
zgodna. Osjetljivije naravi smeta i to što sjedinje- 
nje nije potpuno jer je nešto između njih. Štoviše 
i pouzdanost je ove metode nesigurna. 

Kemijska sredstva, uglavnom masti koje žena 
upotrebljava, mora najprije liječnik proglasiti bez- 
uvjetno neškodljivima. Mnoga od ovih sredstava, 
koja žena upotrebljava, ne samo da ne sprečavaju 
začeće nego mogu povrijediti dijete u najranijem 
razvojnom stadiju. Na primjer: posljedica jednog 
takvog sredstva može nanijeti teške povrede mozgu. 
Uostalom i pokušaji pobačaja mogu nanijeti iste 
užasne posljedice. 

— Ali u braku se rijetko vrše pobačaji — reče 
jedna gospođa. — Na takav se očajnički korak mo- 
gu odlučiti jedino mlade djevojke koje ne znaju što 
bi uradile i koliko to može biti opasno po njihov 


život. 

— Broj pobačaja svake je godine jednak broju 
porođaja... — započne Smeđi. 

— piše u ilustriranim časopisima — zaključi 
šaljivčina. 


— Broj će uvijek ostati nepoznat — reče liječ- 
nik. Činjenica je da udate i neudate žene dopuštaju 
da im se izvrši pobačaj; a i činjenica je da ima 
štoviše muževa koji svoje žene potiču na takav 
korak, čak i osobno poduzimaju takav zahvat. Za- 
hvat je uistinu zločinački jer ubijaju jedan život, a 
drugi izlažu životnoj opasnosti. Uostalom, nemoguć 
je pravi ljudski susret ondje gdje muž prisiljava 
vlastitu ženu da istrgne plod njihove ljubavi. Žene 
takav doživljaj nose kroz čitav život kao težak 
teret. Znadem iz iskustva da su poneki brakovi 
slomljeni upravo zbog takva čina. Naprotiv, neže- 
ljeno dijete često je osobit blagoslov za brak. Čo- 
vjek nema nikada, niti potpuno niti sam od sebe, 
svoju sudbinu u rukama. Ima događaja koje treba 

snositi i prihvatiti. Nisu samo »željena djeca« lijepa, 
zdrava i puna života kako se to čita u ilustriranim 
časopisima. I ona djeca što se slučajno pojaviše na- 
laze svoje mjesto u obitelji ako je spremna, unatoč 
svemu, zaželjeti dobrodošlicu novom gostu. S ovim 
se ipak nipošto ne želi umanjiti problem regulira- 
nja poroda. Činjenica što udate žene pribjegavaju 
abortusu, pokazuje kako često može biti teška si- 
tuacija u obitelji: pomislimo samo na stambeni 
problem. 


Radi cjelovitosti moramo još spomenuti uloške 
koje žena može uvesti u svoje tijelo da onemogući 
začeće. Upravo u ovom slučaju mora tražiti liječ- 
nički savjet i neprestano biti pod nadzorom. Inače 
bi strano tijelo moglo prouzrokovati zapaljenje 
koje pripravlja teren raku, premda je za polaganje 
nužna liječnička pomoć. 

Zaključujući, s obzirom na metode planiranja 
poroda, htio bih naglasiti da se treba u svakom 
slučaju obratiti liječniku. Supružnici mogu postupi- 
ti po savjesti samo ako raspolažu s dovoljno infor- 
macija. Mora im biti pred očima ovo pravilo: ni- 
jedna metoda ne smije povrijediti ljubav, ne smije 
škoditi zdravlju bračnog druga ili ga ponižavati, i 
svaki postupak mora uvijek biti u skladu s narav- 
nim moralnim zakonom! Mora se isključiti također 
svaka opasnost za dijete ukoliko bi se, unatoč svim 
mjerama, pojavilo! 

BOLEST KAO BRAČNA ZAPREKA 


— Imam još jedno pitanje — najavi iste večeri 
jedna gospođa. 

— Da li je stvar nasljednih bolesti, koje stvar- 
no onemogućuju brak, samo iznašašće Hitlerova re- 
žima ili u tome uistinu ima nešto ozbiljno? Zatim, 
mnogo se čuje i čita o faktoru RH (rhesus factor). 
Što je to? Ima li još i danas bolesti koje onemo- 
gućuju brak? 

Liječnik odgovori: — Na to pitanje ne može se 
naprosto odgovoriti s nekoliko fraza. Razmotrimo 
najprije Rhesus factor. Otrag nekoliko godina zna- 
mo da različitost u sastavu krvi roditelja može pro- 
uzrokovati pojave u tijelu djeteta koje ne podnosi 
njegova krv. U takvim situacijama žene rađaju 
mrtvu djecu ili ih pobace. Ili djeca, malo nakon 
rođenja, obole od opasne žutice. Danas se analizom 
krvi jednostavno može ustanoviti da li postoji ne- 
spojivost krvne grupe s roditeljima. To je iznad 
svega važno da se prije porođaja može poduzeti sve 
Potrebito kako bi se spasio život djeteta. Novoro- 
đenčetu bi se moralo kroz prva 24 sata izmijeniti 
krv, inače mu prijeti smrt ili da ostane bogalj za 
čitav život. Ipak ne znači da svaka žena s RH-ne- 
gativnim mora biti zabrinuta pri svakoj trudnoći. 
Poznato je da mora postojati čitav niz čimbenika 
da bi se spomenute opasnosti odrazile u potomstvu. 
I ja sam pred neko vrijeme imao pacijenticu, rodila 
je deveto dijete i tek je tada prvi put doznala da 
ima RH-negativan. Dakle bi prema svemu mogla 
donijeti najviše jedno dijete. 

— Danas se posvuda čita o medicinskim stva- 
rima, zato smo često više uznemireni nego li je po- 
trebno — dopuni razgovor jedan gospodin. — Čitah 
i ja da ima ugrožene djece po RH; da se djeci, čije 
su majke RH-negativne te im se krv izmijenila ili 
ne, ipak katkada pojavljuju oštećenja na mozgu. 
Ne bi li se moglo prije braka obavezno ustanoviti 
krvnu grupu i eventualno odustati od braka u inte- 
resu buduće djece? 

Liječnik nadoda: — Kad bi se moralo prije 
braka odvagnuti i isključiti sve mogućnosti koje bi 
mogle štetiti djeci, bilo bi bolje uopće se ne ženiti. 
Svaki porođaj je rizik, pri svakom porođaju može 
nešto izazvati neku traumu djeteta, no ipak pretež- 
no velik broj djece lako svlada uzak put što ih vodi 
u život. Zabraniti ženidbu RH-negativnim ženama 
znači potpuno zdravim ženama spriječiti ostvarlji- 
vost njihova životnog sna poradi sumnje koja nije 
mnogo veća negoli je i kod ostalih žena i njihovil: 
porođaja. I, kako rekoh, ne prouzrokuje izmjena 
krvi oštećenje kod djeteta, nego što se izmjena nije 
izvršila. 

Ali isti sugovornik nastavi. Očito je čitao sve 
medicinske članke. 


— Još nešto. Moja žena upravo očekuje prvo 
dijete. Što je to toksoplazmoza? Jedan moj kolega 
ima dvoje duševno zaostale djece. Oboje mogu tek 
poteško govoriti i imaju laganu paralizu. I priča 
mi otac da se to ne bi bilo dogodilo da su mu ženu 
pažljivo pregledali u vrijeme trudnoće. 


— Vi očito već podnosite muke budućeg oca 
koji znade kakve sve opasnosti mogu postojati za 
život koji ima nastati. Nadam se da takvim priča- 

ma ne uzrokujete svojoj ženi besane noći. Dakako, 
ljudska egzistencija nije bez opasnosti. Navest ću 
samo jedan primjer: naše se tjelesno zdravlje kreće 
između 36,8 i 37,5 temperature. Zabrinjava nas ili 
još više ugrožava naš život što je iznad ili ispod. 
Ove opasnosti počinju već u majčinoj utrobi. Mo- 
rali bismo ih prihvatiti kao nešto što je vezano za 
život, privikavati se da s njima živimo. Pretjeran 
strah je pogrešan kao što i zatvaranje očiju pred 
stvarnošću. Toksoplazmoza je zaista bolest, može 
ugroziti život zametka u majčinoj utrobi. Virusno 
je oboljenje. Prenose ga većinom životinje, osobito 
psi i zato najviše pogađa seoske žene. Očituje se 
kao prehlada i obično se ne uzima ozbiljno. Kad 
prođe bolest, dolazi do ovapnjenja što se ženi često 
pojavi u maternici. Pri ponovnoj trudnoći mogu se 
— ali ne moraju — začahureni virusi ponovno akti- 
virati i zaraziti dijete u majčinom krilu. Zato može 
doći do moždanih povreda. Ako se zaraza pravo- 
vremeno pretragom krvi uspije ustanoviti, može se, 
s odgovarajućom terapijom, spriječiti aktiviranje 
virusa i odalečiti opasnost za dijete. Tek nekoliko 
godina znademo za ove povezanosti. 


Ina kraju još jednu riječ na pitanje ima li 
bolesti koje isključuju brak. 


Činjenica je da se bolesti prenose pokoljenji- 
ma kao što su i određene sposobnosti nasljedne. 
Poštenje traži da se budućem bračnom drugu otvo- 
reno kaže ako u obitelji postoje šećerna bolest, du- 
ševne bolesti ili epilepsija. Po sebi je razumljivo da 
to drugoj strani iznesu roditelji, ako zaručnik pati 
od neke teške bolesti. Svjesnim prešućivanjem tako 
teške činjenice moglo bi se posumnjati i u pravnu 

i u crkvenu valjanost takva braka. Konačnu odluku 
mora se prepustiti odgovornosti zaručničkog para. 
Kamo vode odluke države, vidjesmo u Hitlerovo 
vrijeme. 


Uostalom, može se reći o temi da su nove me- 
tode liječenja oduzele i ovim bolestima njihovu za- 
strašujuću opasnost. U velikoj mjeri vrijedi za bo- 
lest epilepsiju. Pravovremena dijagnoza i brižljivo 
liječenje mogu olakšati tužnu sudbinu. 


Odgovorit ću i na vaše pitanje: koje bolesti 
isključuju brak. Budući bračni drug ima pravo da 
bude sasvim otvoreno obaviješten o bolestima u obi- 
telji i od koje boluje zaručnik. Da samo neke spo- 
menem: o tuberkulozi pluća, o duševnim, živčanim 
i veneričnim bolestima. Ako je jedan od zaručnika 
osobno ili u obitelji pogođen takvom bolešću, pa- 
metno bi učinili da potraže liječnika i s njim briž- 
ljivo porazgovore o svojoj situaciji. Ispravan sud 
i stručan savjet moguć je jedino ukoliko se ima 
točan uvid u sve okolnosti. Pri svemu ovome ne 
smije se zaboraviti jedno: kontrola i ocjena stanja 
prije braka sasvim je opravdana, čak i nužna. Ali 
se na ovaj način ne mogu odstraniti iz braka bolesti 
i patnje. Supružnicima ostaje stalan zadatak: lju- 
biti drugoga i prihvatiti ga onakvim kakav jest, 
s njegovom prošlošću i budućnošću. Tko ne procje- 
njuje dovoljno, može pogriješiti lakomislenošću ili 
precijeniti snagu svoje ljubavi. Tko bi već s vjen- 
čanjem htio doživotno osigurati svoju sreću, snagu 
bi svoje ljubavi već od početka škrtario. 


Ovo je bila predzadnja večer našeg seminara. 
Slijedeće večeri razgovarat ćemo s protestantskim 
pastorom i katoličkim svećenikom. 

MJEŠOVITI BRAK 


Mišljah da večeras neće biti veliki odaziv. 
Mnogi su iz grupe davali dojam kao da nemaju re- 
ligioznih problema. No upravo večeras nismo imali 
dovoljno sjedaćih mjesta. Očito pozvaše i druge za- 
interesirane prijatelje. 

Započeh razgovor s kratkom refleksijom: — 
Ako je istinito da su za brak zrele samo one osobe 
koje svoju osobnost izgradiše samoodgojem i stvo- 
riše odluku u različitim područjima života, onda je 
prirodno da bračni par — pojedinačno ili zajednički 
— barem teži za nekim stavom i na religioznom 
polju. Kakve posljedice može religioznost imati za 
brak, tema je naše današnje diskusije. 

Prije negoli sam mogla pozdraviti oba teologa, 
bila sam prekinuta: — Zašto bi zapravo religiozna 
odluka morala biti znak zrelosti nekog čovjeka? 

Pitanje je djelovalo pomalo agresivno. Očito je 
sugovorniku ova tema bila veoma važna. 

— Koliko danas ima vjernika, barem isto toliko 
ima i nevjernika koji se uspijevaju provući u ovom 
Svijetu također bez religije i bez Boga. 

Žestoke upadice sa svih strana ukazivahu na 
opasnost da se okrugli stol izrodi u privatne debate 
i onemogući općenitu raspravu. 

— Odluka da se vlastiti život podesi bez reli- 
gije, također je religiozna odluka — primijetih. —- 
Nimalo laka, kako nam potvrđuju suvremeni misli- 
oci. Na primjer Sartre i Simone de Beauvoir u svo- 
jim biografijama. Opredjeljenje za religiju kao i 

protiv religije mora se neprestano donositi kroz 
čitav život. Mora se uvijek preispitivati. Pustimo 
sada po strani brojčane odnose: tko zna reći koliko 
osoba u svijetu moli? Kolike se molitve izgovore, 
a da molitelj i ne misli da moli? Kad se ljubi, nije 
li želja sreće ljubljenoj osobi i zahvalnost za iska- 
zanu ljubav veoma bliska molitvi? 


— Ipak bi trebalo raspraviti iznad svega pro- 
bleme mješovite ženidbe — reče jedna gospođa —- 
a takvi problemi nastaju ondje gdje se dvoje odluči 
za dvije različite religije, ili gdje se barem jedan 
odluči za religiju i tada se mora tražiti zajednički 
način života. 

— Svijet je danas postao tako malen, te se pri- 
bližiše i velike religije — reče naš veseli prijatelj 
— i zaista u zbližavanju ne bi morali prednjačiti 
samo kršćanski teolozi. Među nama žive Muslima- 
ni, Hindusi. Ne radi se samo o katolicima i pro- 
testantima. 

— Rješenje problema ne sastoji se u tome da 
ih kompliciramo. — S ovim riječima umetne se u 
razgovor protestantski pastor. — Danas se događa 
češće nego prije da se Ženi kršćanin s nekršćani- 
nom. Sklapaju brakove njemačke djevojke s Istoč- 
njacima. Ipak ne bismo smjeli zaboraviti da mi, 
unatoč svim presizanjima pluralističkog društva, 
živimo u zemlji u kojoj su kršćani većina stanov- 
nika. 

— Kršćani samo po krsnom listu, platac crkve- 
nog poreza — ču se iz grupe. 

— Točno — potvrdi pastor — kršćani po krs- 
nom listu i platac crkvenog poreza; što je više od 
toga, ono bitno kršćansko i kako se živi, to izmiče 

statistikama jednako kao i navodno nekršćanski ži- 
vot krštenika. Ali se uvijek s pravom smijemo pi- 
tati kako ljudi različitih kršćanskih vjeroispovjesti 
mogu živjeti zajedništvo ljubavi u braku. To je 
naša večerašnja tema i sada bismo morali izložiti 
probleme u našoj diskusiji. Ne tvrdim da ne postoje 
već prije spomenuti problemi, ali ih jednostavno 
danas ne možemo sve dodirnuti. 

— Najprije bismo morali izložiti probleme koji 
se pojavljuju protestantsko-katoličkim supružnici- 
ma — predloži katolički svećenik. 


— Ipak je još uvijek glavni problem sklapanje 
ženidbe i vjerski odgoj djece — reče gospođa koja 
se već jednom javila u vezi s ovom temom. — Da li 
katolička Crkva još i danas insistira da je samo 
katoličko vjenčanje valjano i da nekatolička strana 
mora garantirati katolički odgoj djece? Je li II Va- 
tikanski Sabor unio kakve promjene? Protestani- 
skoj je stranci jednostavno mučno ako je smatraš 
kršćaninom drugog reda. Otvoreno kažem da ovdje 
iznosim moju osobnu situaciju. Za ljubav mojem 
mužu ispunih sve postavljene uvjete njegove Crkve. 
Ali kako ću ja nekatolkinja odgajati djecu katolič- 
ki, uistinu ne znam. Ponekad pomislim kako bi bilo 
bolje kad ne bismo imali djece. 


— Ne mogu zapravo iznijeti nove revolucionar- 
ne odluke Sabora — odgovori katolički svećenik. 
— Sjetite se da je Sabor morao razmatrati proble- 
me sveopće Crkve, a oni su veoma različiti i mno- 
gostruki u Africi, Aziji, Latinskoj Americi i Evropi. 
Tako zvani problem mješovitih brakova posebno se 
tiče Njemačke i predstavljen je s njemačke strane 
kao neodgodiv. Ipak je rasprava na Saboru dopri- 

nijela da se ovom problemu pristupilo i pristupa 
ozbiljnije. Sam je Papa svojim pristupom za zbli- 
ženje s kršćanima koji nisu u jedinstvu s Rimom, 
s pokušajima pomirenja sa Židovima i nevjernici- 
ma dao opće smjernice kojih se mi katolički kršća- 
ni moramo držati. Što je Papa onda javno učinio, 
možemo i mi ovdje u ovom malom krugu ostvariti. 
Moramo objasniti da je naša krivo shvaćena religi- 
ozna revnost često više prouzročila štete u prošlim 
stoljećima nego ih je spriječila. 

Često se nije uzimala u promatranje savjest 
drugih. Također bismo morali Pripustiti da su po- 
nekad u povijesti vjerska revnost i želja za vlašću 
neugodni suputnici. Što se zbivalo u svjetskoj i 
crkvenoj povijesti — nikad ih se ne može odvojiti 
— zbivalo se i zbiva, možda, još i danas u pojedi- 
nim obiteljima, u životu supružnika: u ime prave 
vjere vrše se nepravde, zloupotreba Sile, okršaji. 
Morao je doći Papa Ivan XXIII koji nas je poučio 
da su Duhovi čovjeku geslo ljubavi, da sva naša 
nastojanja moraju težiti ostvarivanju Duhova među 
nama koji govorimo različitim jezicima. Ovaj Papa, 
umro je na blagdan Duhova, naučio nas je još dub- 
lje shvatiti izreku što oduvijek vrijedi za brak: u 
prvom planu ne smije biti toliko pravo, koliko 
ljubav! 

— Hoćete li time reći kako se je katolička Crk- 
Va odrekla zahtjeva da jedina bude prava Crkva; 
dakle, i svoga misionarskog zadatka? 


Pitanje je točno pogodilo u srž problema. 


— Crkva je uvjerena danas kao i u svim vre- 
menima da je istina nedjeljiva i da se Bog objavio 
u Kristu. Svaki kršćanin se trudi — ako je uistinu 

kršćanin — da rasprostrani Krista. U tome vidi 
svoj spas i spas svih ljudi. Ono po čemu se mi da- 
našnji kršćani ipak razlikujemo ponašanjem od 
mnogih u prošlosti, jest način kojim želimo dru- 
gima pomoći da se spase onako kako mi shvaćamo 
spas. 


Moderan kršćanin bio je Charles de Faucauld, 
francuski časnik. Poput Augustina doživio je obra- 
ćenje nakon dijela života u svjetovnim užicima; 
povukao se u pustinju i pokraj nomadskog plemena 
Tuares provodio svetački život. Postade svećenik, 
svoj život posveti obraćenju Afrikanaca, a da u ži- 
votu nije krstio ni jednog svog pustinjskog susjeda. 
Osnuje samostan i dade mu pravila, a da za života 
nije našao ni jednog sumišljenika koji bi mu se pri- 
družio. Djelovao je svojim načinom života, a svo- 
jom ljubavlju služio ljudima. A danas — usput go- 
vorim — po primjeru Charles-a de Foucauld u naj- 
različitijim dijelovima svijeta služe i djeluju Isuso- 
va »mala Braća« i »Male Sestre«. Vjerom objasniti 
svoj način života, svoj život, pokazati drugome ka- 
ko vjera pruža odgovor na velike životne probleme, 
omogućiti mu da osjeti kako se želi da i on usvoji 
taj način života, sve se to posve podudara s ljubav- 
lju prema bližnjemu; čak to i zahtijeva ljubav bliž- 
njega. Naprotiv je nepravda nametati drugome 
svoju vjeru. I evo nas upravo na točki koja se tiče 
mješovitog braka. 

Također bih danas poželio svakom paru koji 
kani sklopiti brak, da ima iste poglede s obzirom na 
vjerske probleme. Sigurno se sa mnom slaže moj 
kolega s drugog fakulteta. Ali ako dvoje iz različi- 
tih kršćanskih vjeroispovjesti odluči zajednički na- 

stavljati životni put, ja ću im pomoći kolikogod 
mogu da u svom braku ostvare zajednički vjerski 
život. 

A sada konkretno o načinu sklapanja ženidbe: 
uvijek je bila nauka Crkve da zaručnici izmjenično 
podjeljuju sakramenat ženidbe. Poznato je da crk- 
veno sklopljen brak ako nije »ostvaren« (consum- 
matum) u tjelesnom susretu supružnika, u crkve- 
nom smislu jest valjan, ali u nekim slučajevima 
može biti razriješen. Nekima može izgledati neobi- 
čno, ali je s katoličkog gledanja na brak sasvim 
prihvatljivo da zaručnički par različitih vjeroispo- 
vijesti sklopi crkveno vjenčanje u prisutnosti obaju 
predstavnika kršćanskih Crkava.“ Naravno, ljudi 
mogu steći dojam kao da se danas naprosto hoće 
zbrisati razlike između dviju vjeroispovijesti. Ja 
naprotiv mislim da prisutnost dvaju svećenika 
upravo naglašava ovu različitost, ali nas istodobno 
opominje da razlike treba podnositi u ljubavi kako 
bi ih se možda moglo prevladati. 

— A što je s obavezom katoličkog odgoja 
djece? 


! Katolik je dužan sklopiti crkveni brak pred ovlašte- 
nim crkveriim službenikom. Biskup može zbog važnih 
razloga dopustiti da brak između katoličke i kršćanske 
nekatoličke stanke bude sklopljen pred vjerskim slu- 
žbenikom druge kršćanske vjeroispovijesti. U svakom 
slučaju brak se sklapa samo jedanput i vjerskom ob- 
.redu predsjeda samo jedan vjerski ovlašteni predstav- 
nik. Može biti prisutan predstavnik druge kršćanske 
vjeroispovijesti, a nakon vjenčanja smije izreći neko- 
liko pobudnih riječi ili koju molitvu. Traži se sugla- 
snost obiju vjeroispovijesti. (Vidi »Matrimonii sacra- 
mentum«, 18. 3. 1966; »Crescens matrimoniorum«, 22. 2. 
1967; »Matrimonia mixta«, 31. 3. 1970; »Directorium 
oecumenicum«; »Ad totam  Ecclesiam«, (art. 56) od 
14. 5. 1967). 

— Neugodno mi je što su sva pitanja upućena 
katoličkom svećeniku jer time je moj kolega osu- 
đen na šutnju — reče katolički svećenik. 

— Rado šutim kako ne bih prečuo ni jednu 
novost o katoličkom poimanju braka. Ipak ću ko- 
načno nešto reći o onom što je do sada rečeno, 

Svi shvatiše skriveni smisao ovih riječi i po- 
pratiše veselim smijehom. 

— Već prisustvovah — nastavi protestantski 
pastor — nekim takvim ekumenskim vjenčanjima, 
kako se to naziva. Mi od bračnih drugova tražimo 
obećanje da će kršćanski odgajati djecu. Daljnji iz- 
bor ovisi od odluke supružnika. 

— Sve ovo zvuči prelijepo i pomirljivo. No 
kako ovo izgleda u praksi? Naposljetku katolička 
majka sa svojom katoličkom djecom ide u katolič- 
ku crkvu, a protestantski otac, ukoliko u međuvre- 
menu ne pije kavu kod kuće, ide sam u svoju 
crkvu; čak i Očenaš mole različito u različitim crk- 
vama. 

— Tko u svojoj obitelji ne želi doživjeti podvo- 
jenost religija mora prije na to misliti, — s pravom 
primijeti protestantski pastor i nastavi: Svaka lju- 
bav mora težiti za tim da se, uza sve razlike, ostvari 
sklad. Da odmah razjasnim nešto veoma jednostav- 
no: u takvoj se obitelji Očenaš mora moliti onako 
kako ga djeca znaju i kako se moli u crkvi kojoj 
djeca pripadaju. Vjerojatno katolički roditelj ne 
mora tražiti dozvolu iz Rima da završi Očenaš s 
riječima: »Tvoja je moć i slava«! : 

Pogleda katoličkog kolegu. Ovaj potvrdi sa 
smiješkom i sam nastavi: S obzirom na posjećiva- 
nje crkve: djeca iz mješovitih brakova stvarno se 

rađaju usred različitih vjeroispovijesti svojih rodi- 
telja i morala bi naučiti da to snose. I ovdje vrijedi 
-— kao u mnogim drugim područjima odgoja — da 
djeca prevladaju što i sami roditelji prevladavaju. 
Osim toga ne bi se smjelo vjernost prema vlastitoj 
crkvi prikazati kao da je katoličkoj majci i katolič- 
koj djeci posve zabranjeno stupiti preko praga pro- 
testantske crkve. Zato će od vremena do vremena 
čitava obitelj pratiti oca u njegovu protestantsku 
crkvu kao što će i otac s vremena na vrijeme doći 
sa svojima u katoličku crkvu. 


Zapovijed ljubavi može katkada osloboditi op- 
služivanja pokoje crkvene zapovijedi. I »gdje dvo- 
jica ili trojica mole u moje ime, tu sam i ja među 
njima«, jednako vrijedi za obitelji mješovitih vjero- 
ispovijesti kao i za ostale. Upravo u mješovitim 
brakovima moralo bi se mnogo više tražiti ono što 
je nama kršćanima zajedničko nego naglašavati što 
nas razjedinjuje. 

— Katkada mislim da se u pojedinim, različi- 
tim obiteljima ostvaruje i moralo bi se ostvarivati 
ono što je nakana Crkve u našem vremenu: prevla- 
dati podjelitost — reče gospođa koja priznade da 
živi u mješovitom braku. — Upravo je teško ondje 
gdje su oba supružnika vjerni kršćani, ali je isto- 
dobno plodno. Potrebna nam je pomoć i razumije- 
vanje obiju Crkava, inače se odjednom nađemo na 
ničijoj zemlji. Više nitko ne zna gdje je. I gdje onda 
smjestiti djecu? 

Prihvatih posljednju rečenicu kako bih zaklju- 
čila večerašnji sastanak i rekla zaključnu riječ: 


— Gdje smjestiti djecu? Gdje su korijeni rodi- 
telja? Od prve do posljednje večeri obrađivasmo 

problem: kako da uspiju roditelji sebi i djeci, koja 
proizlaze iz njihove ljubavi, u ovom svijetu stvoriti 
prostor koji ih ujedinjuje i osigurava od svega iz 
vana, a istodobno kako prihvatiti izvanjsko da ga 
mogu prevladati? U početku razmišljasmo: kako 
moraju biti graditelji životne zgrade, kako mogu 
iskoristiti sve izvanjske mogućnosti, kako mogu od- 
straniti teškoće. Danas još čusmo da životan pro- 
stor pojedine obitelji ne samo graniči sa životnim 
prostorom drugih obitelji i s njima se ponekad su- 
kobljava, nego sadržava i duhovno područje rax- 
mišljanja o našem konačnom određenju. 


Tko brak shvaća kao jedan od mogućih život- 
nih oblika, taj u svom bračnom drugu ne vidi samo 
onoga koji pruža životnu radost i pomoć, nego ono- 
ga za čiji je vječni spas i suodgovoran. Radost, ža- 
lost, ljubav, vjernost, zahvalnost, oprost, riječi su 
koje dobivaju posebno značenje u svjetlu nadna- 
ravne pozadine. Bračni drugovi morali bi barem 
katkada o ovome razmišljati, a ne samo kad brak 
zapadne u krizu. Nijedan brak nije pošteđen od 
kriza. Kako se kriza nadvladava, prvotno ovisi o 
tome kako se je životni prostor pripravio već od 
početka. 

Svima želim sreću i blagoslov na svim putovi- 
ma. I ne zaboravite: vedrina je Božji osmijeh; spu- 
stio se na zemlju i ostao na zemlji od vremena ze- 
maljskog raja«. 


T1 


BRAKOVI U SVAKIDAŠNJEM 
ŽIVOTU 


U nekim bračnim tečajevima upoznah mnoge 
bračne parove; iste ili druge ponovno susreh na te- 
čajevima za njegu dojenčadi, a neke upoznah na 
tečajevima za roditelje. Poneki i poneke posjetiše 
me u mom uredu. Na taj način mogoh se usput su- 
živjeti s nekim brakovima. Radovah se životnoj 
sposobnosti ili dobroj sudbini jednih i što sam u 
jednom ili drugom slučaju mogla doprinijeti nešto 
da se već od početka upute pravim pravcem. Na- 
protiv, bila sam nijema pred teškim bračnim putem 
onih za koje ništa više nisam mogla učiniti doli 
skupa s njima patiti i moliti da ih ne napusti snaga. 


Ovdje bih htjela iznijeti nešto iz ovih susreta 
što bi možda moglo koristiti drugim supružnicima 
za njihov svagdanji život. Dobra je navika što su- 
pružnici ne vole s drugima razgovarati o svom 
braku. Razgovori na radnom mjestu ili na kućnim 
stepenicama rijetko koriste supružnicima ili mla- 
dima koji kane sklopiti brak. Ne može svaiko naći 
neko društvo u kojem bi mogao porazgovarati o 
bračnim problemima kako se može na bračnim te- 
čajevima. Stoga mi se čini da bi iznošenje nekih 
razgovora moglo nekome poslužiti kao poticaj, ne- 
kome možda kao pomoć. Mnogi znaju da je pripra- 
va za brak potrebna i važna. Ali poneko iskustvo 
može koristiti svakodnevnom bračnom životu, a 
ponekad može spriječiti važne propuste. 

TRUDNOĆA 


Zajednički život stvara probleme svakom brač- 
nom paru. Svatko donosi sa sobom svoje navike 
i s time usrećuje ili opterećuje drugoga. Jedan se 
jedino onda osjeća dobro ako je u stanu sve na 
svom mjestu, sve u redu. Drugom se sviđa ako 
zgužvanim jastucima, razasutim stvarima, otvore- 
nom knjigom dokaže: ja sam tu. Neki su navikli 
točno rasporediti dan: ustajanje, lijeganje, obroci. 
Kao da su stupovi na kojima dan počiva. Drugi 
svakom danu ide u susret sa znatiželjnim iščekiva- 
njem, prihvaća što mu dan donosi i živi onako kako 
mu se najbolje čini u tom trenutku. Jedan voli do- 
nijeti cvijeće u dom, drugi voli cvijeće samo na 
livadi ili u šumi. Ako su oprečnosti prejake i navike 
previše ukorijenjene, svakodnevni bračni život bit 
će mukotrpan barem u početku. Brže će se postići 
dnevni ritam kojim će moći oboje živjeti ako se 
manje izdižu vlastite navike kao jedino moguće na- 
čelo, i ako se manje pokušava drugome dokazati 
da živi pogrešno. 


Nitko ne može sasvim izići iz vlastite kože niti 
se to može zahtijevati. Od velike je pomoći da svat- 
ko ima neki kutić gdje bi mogao biti potpuno ono 
što jest. Brzo će supružnici uvidjeti da im taj kutić 
nije više tako nužno potreban, jer su se upravo pri- 
lagodili jedan drugome. 


Također je pomoć početku bračnog života ako 
je u vrijeme zaruka nešto ostavljeno za kasnije. 
Ako je punina tjelesnog sjedinjenja zaista pridrža- 

na za brak, onda taj doživljaj može zasjeniti mnoge 
početničke teškoće. Međusobna suživljenost postaje 
lakša. 


Životni ritam braka mogu narušiti i izvanredni > 
događaji. Takav događaj može biti trudnoća žene, 
pogotovo prva trudnoća. I u slučaju da su supruž- 
nici planirali dolazak djeteta u svoj život i ako su 
takve vanjske okolnosti da se djetetu mogu veseliti, 
može se dogoditi da prvi tjedni ili mjeseci ženine 
trudnoće unesu krizu nelagodnosti. Loše se osjeća, 
ne podnosi hranu, često povraća, općenito izgleda 
da je nekako izgubila ravnotežu. Muž primjećuje 
da reagira suviše osjetljivo, olako zaplače, čak pla- 
če zbog svoje preosjetljivosti, a da je ne uspije nad- 
vladati. U to vrijeme poneke mlade žene osjećaju 
odvratnost prema seksualnim odnosima. Za mladog 
muža takve promjene u njegovoj ženi, njena nera- 
spoloženja mogu uzročiti zbunjenost. Dobro će uči- 
niti ako s njom posjeti tečaj za dojenčad. Tamo neće 
samo naučiti kako će njegovati i hraniti novorođen- 
če da bi mogao uskočiti ako žena oboli, nego će u 
krugu supružnika koji očekuju dijete mnogo lakše 
prihvatiti novu obiteljsku situaciju. Moći će, poslije 
nekoliko mjeseci iščekivanja, prihvatiti svoje dijete 
kao poznato biće, a ne kao biće što bi mu poveća- 
valo izdatke u domaćinstvu. Žena ima tjelesni dodir 
s djetetom, pa mnogo lakše pronalazi i onaj duhov- 
ni. Ali i otac može doživljavati svoje dijete devet 
mjeseci prije nego dođe na svijet. 


U našoj su školi za roditelje i tečajevi za njegu 
dojenčadi. Zajednički rade sestra za dojenčad, gine- 
kolog, pedijatar, psiholog da bi objasnili roditeljima 
što je potrebno djetetu za pravilan razvoj u vrijeme 

sazrijevanja u majčinoj utrobi, pri rođenju i u prvoj 
godini života. Upiti i odgovori određuju stil teoret- 
ske pouke. A ja sama rado boravim u tom krugu, 
slušam i raspravljam o razvoju djeteta u prvoj go- 
dini života. Ginekolog objašnjava, pomoću dijapozi- 
tiva ili filma, biološka zbivanja u vrijeme trudnoće, 
porođaja i babinja. Budući roditelji doznaju otpri- 
like slijedeće: 


— Oplodnja se redovito zbiva u gornjem dijelu 
rodnice. Uvijek se sjedinjuje samo jedno sjeme i 
jedno jajašce. Sjemenu treba samo nekoliko sati da 
stigne iz rodnice u maternicu. Njegova sposobnost 
oplodnje ne traje duže od 28 sati, a zrela se jajčana 
stanica može oploditi u roku pola dana. Stoga je 
uvijek najveća vjerojatnost začeća u periodu sazri- 
jevanja jajašca, takozvane ovulacije. Ovulacija na- 
stupi između dvanaestog i šesnaestog dana prije 
slijedeće menstruacije. Ako ženin mjesečni ciklus 
ima 28 dana, ovulacija nastupi između dvanaestog 
i četrnaestog dana prije očekivane menstruacije i 
između dvanaestog i šesnaestog dana nakon prvog 
dana prijašnje menstruacije. 


Oplođena jajčana stanica prodire u maternicu 
i ugnijezdi se u gornjem dijelu sluznice ovog šup- 
ljeg mišića kruškastog oblika. Djelovanjem hormo- 
na žutog tijela, sluznica se maternice pripremila 
primiti oplođeno jajašce. Nakon oplodnje više se ne 
stvara hormon žutog tijela u žlijezdama zametka. 
Na mjestu gdje se jajašce ugnijezdi, stvara kapilare 
koji prodiru sve dublje u sluznicu i muskulaturu 
maternice. Tako od dijelova majčinskog i djeteto- 
vog tkiva nastaje posteljica, placenta. U ovoj pla- 
centi do kraja trudnoće, dijafragma odvaja krv 

majke i djeteta. Stoga majka i dijete imaju odvo- 
jeni krvotok. Krv se djeteta i majke ne miješa. Na 
taj se način tumači kako majka i dijete mogu imati 
različite krvne grupe. Placenta je veoma važna za 
razvitak i život djeteta ukoliko vrši ulogu organa 
za disanje, prehranu i izlučivanje. Osim toga stvara 
različite aktivne supstance. 

Pupčanica uspostavlja vezu između djeteta i 
placente. Po placenti pristiže kisik i hrana u krvo- 
tok još nerođena djeteta, u fetus. Istim se putera 
odvaja ugljični dioksid. Disanje pluća započinje, 


: kako je poznato, nakon rođenja; zato je toliko važ- 


no prvo cviljenje djeteta. Ako se prekine cirkula- 
cija krvi u pupčanici, jer majka pri porođaju teško 
diše ili jer se pupčanica zaplela ili omotala oko dje- 
tetova tijela, dijete ne može primati dovoljno kisika 
i zato mogu nastati opasnosti za njegovo zdravlje. 
Placenta prerađuje hranjive sastojke iz majčine 
krvi da bi ih embrio mogao asimilirati. Dijete 
uglavnom vrši izmjenu i izlučivanje tvari uspomoć 
placente i majčina organizma. 


Preko placente je dijete i na razne druge na- 
čine povezano s majčinim organizmom. Niz sup- 
stanca iz majčine krvi može preko placente stići u 
krv djeteta. Dobro nam je poznato kakve opasnosti 
mogu nastati upotrebom pojedinih lijekova. Sjeti- 
mo se samo užasne katastrofe od kontergana (tali- 
domida). Trudna žena ne bi nikada smjela uzimati 
lijekove koje nije propisao liječnik upravo za nju. 
Isto vrijedi i za zračenje. 


Alkohol i nikotin u većoj količini spadaju među 
tvari koje neposredno dolaze do fetusa. Mora se sa- 
vjetovati budućoj majci da izbjegava alkohol, ko- 

fein i nikotin. Muž može ženi koja puši iskazati 
posebnu pažnju da i sam ne puši kako bi joj olak- 
šao uzdržavanje od cigareta. 

Neka virusna oboljenja majke mogu pogoditi 
dijete u njenoj utrobi; i obratno, nastala antitijela“ 
u majci kad je prebolila neku bolest, prelaze tako- 
đer na dijete. Ta antitijela tvore kod djeteta u 
prvim mjesecima života otpornost (imunitet) sprara 
zaraznih bolesti koje je majka već prebolila. 


Tekućina, kojom je dijete u majčinoj utrobi 
potpuno opkoljeno, štiti stalni rast malog bića, čuva 
od udara i pritiska kojima bi mogla biti izložena 
majka. Na koncu trudnoće u placenti je 750 do 
1000 cm? tekućine. Dok se otvara put kojim će di- 
jete izaći na svjetlo, tekučina sprečava da bolovi 
prijeđu na dijete. Kod nekih žena tekućina izlazi 
prije nastupanja porođajnih bolova. U tom bi slu- 
čaju trebalo trudnu ženu, ako ne kani roditi kod 
kuće, odmah otpratiti u rodilište. Za vrijeme vož- 
nje bit će najbolje zaštititi s čistim ručnikom ulaz 
rodnice. 

Normalna trudnoća traje devet kalendarskih 
mjeseci, točnije: deset mjeseci trudnoće. Svaki mje- 
sec trudnoće ima 28 dana. Sveukupno, dakle, 40 
tjedana trudnoće. Računa se od prvog dana nakon 
posljednje normalne menstruacije. Veoma je važno 
izračunavanje porođajnog datuma zbog nužne pri- 
preme, zdravlja majke i djeteta, ali i s obzirom na 
slobodne tjedne koje zakon predviđa za zaposlene 
majke prije porođaja. Ako se dan začeća ne može 
točno odrediti, dobro je da majka skupa s liječni- 
kom izračuna vjerojatni datum porođaja pomoću 
kalendara, točno vođen na temelju menstruacije. 

Žena bi morala znati izvijestiti liječnika o vrsti 
posljednje menstruacije, da li je krvarenje bilo 
normalno kao kod prethodnih ili se radilo samo o 
nekom lakšem dnevnom krvarenju. Vjerojatno se 
u ovom slučaju radilo o takozvanoj menstruaciji 
trudnoće. Pri izračunavanju datuma polazi se od 
posljednje normalne menstruacije i još se doda se- 
dam dana..Ako je normalan ciklus kod žene, može 
se dobiti najraniji mogući rok začeća. Od toga časa 
računa se 9 kalendarskih mjeseci, tj. 273 dana. Tako 
se dobije dan završetka trudnoće. Evo jedan pri- 
mjer: posljednja normalna menstruacija bila je 1. 
siječnja, najraniji mogući rok začeća je 8. siječnja. 
Kod normalnog trajanja trudnoće, porođaj treba 
očekivati 8. listopada. 

I prvi pokreti djeteta mogu biti dragocjeno 
upozorenje datuma porođaja. Za prvo dijete majka 
osjeća pokrete oko polovice petog mjeseca trudnoće, 
a za ostale pokrete trudnoće osjeća većinom 14 dana 
ranije. 

Za zdravlje majke i djeteta veoma je važno da 
buduća majka bude redovito pod kontrolom liječ- 
nika. Liječnik može utvrditi da li se može očekivati 
normalan porođaj, eda bi se moglo poduzeti odgo- 
varajuće pripreme. Ako za vrijeme trudnoće nastu- 
pe krvarenja, žena mora odmah leći u krevet i po- 
zvati liječnika. ' 

Danas većina žena želi roditi u rodilištu. Tako 
se stvarno svodi na minimum. opasnost za dijete i 
majku. Jer kod svakog normalnog porođaja mogu 
nastupiti komplikacije koje traže liječničku inter- 
venciju. Žene koje se moraju poduže voziti do rodi- 

lišta, trebaju na vrijeme misliti kako će se prebaciti 
čim primijete prve znakove porođaja, i da odmah 
krenu. 

Za svaku trudnu ženu, posebno onu koja oče- 
kuje prvo dijete, veliko je smirenje ako zna da je 
već od sedmog mjeseca spremna »putna torba« i da 
je muž poduzeo sve mjere kako bi je pravovremeno 
i sigurno odveo u rodilište. Da li će je muž smjeti 
slijediti do porođajne sobe, ovisi o pojedinom rodi- 
lištu. Neke žene i onako ne vole da muž prisustvuje 
bolovima, da bespomoćno pati. Ali je ženi veliki 
izvor snage saznanje da se muž nada sretnom zavr- 
šetku porođaja, da na nju misli u ljubavi i molitvi. 


Bliski porođaj redovito najave jaki pravilni 
bolovi. Ovi se bolovi protežu od leđa prema donjem 
dijelu trbuha. U početku su kratki i pojavljuju se 
u razmacima od 3 do 5 minuta. Zatim traju duže 
i nastupaju u kraćim razmacima. Ova je prva faza 
porođaja vrijeme otvaranja. Kod prvorotkinje traje 
prosječno 15 sati. U to vrijeme šire se putevi kojima 
će dijete doći na svijet, posebno donji dio mater- 
nice, sliče proširenom kanalu. Druga je faza poro- 
daja period izbacivanja. Pošto prsne placenta i is- 
curi tekućina, obično nastupi kratkotrajno smire- 
nje. Onda nastupaju takozvani grčeviti bolovi. Ro- 
dilja ih osjeća kao jake pritiske na zadnjici. Žena 
sada može surađivati prema uputama liječnika ili 
primalje. Koliko će više žena pripomoći prirodnom 
pritisku pravilnim disanjem i naprezanjem, toliko 
će brže završiti porođaj. 


Svaka bi rodilja morala gimnasticirati po upu- 
tama Dr Read-a, pod stručnim vodstvom. Zastalno 
neće postati majkom »bez bolova«, ali će ipak po- 

roditi bez grčeva što znatno smanjuje bol i skra- 
ćuje vrijeme porođaja. Posebno starije prvorotkinje 
ne bi smjele odbiti ovu dragocjenu pomoć. 


Liječnik i primalja pažljivo prate tok porođaja. 
Najprije se pojavljuje glava djeteta. Netom iziđe 
glava kroz otvor rodnice, majka prestaje stezati. 
Primalja joj rekne da mora brzo i duboko disati 
otvorenim ustima. U međuvremenu primalja rukom 
štiti muskulaturu međice. Ovom takozvanom zašti- 
tom mora izbjeći cijepanje međice. 


Pošto se pojavi glava, slijedeći bol donosi dije- 
te potpuno na svijet. Ono prvi put diše. Dosad je 
dobivalo kisik preko pupčanice, sada plačem poka- 
zuje da se služi vlastitim plućima. Majci je to naj- 
ljepša glazba. Primalja prekida pupčanicu i toplo 
pokrije dijete. Iako je dijete već došlo na svijet, 
porođaj ipak još nije završen. Doduše mlada majka 
nema više bolova, ali s još nekoliko malih bolova 
mora izbaciti placentu. Pri tome nastaje krvarenje, 
jedva je nešto jače od normalne menstruacije. Upi- 
ja se sa sterilnim zavojem. A sada se treba pobri- 
nuti za majku. Sva sretna predaje se vlastitom 
umoru, zahvalna za brigu, zahvalna iznad svega 
muževljoj ljubavi čije je sudjelovanje u njezinim 
bolovima bilo njoj veliki izvor snage makar je mo- 
rao ostati pred vratima. 

Kad je majci iskazana sva njega, onda se dijete 
mjeri, važe i točno provjeri njegov stupanj razvit- 
ka. Posebno je važno pokriti sterilnim zavojem 
ostatak pupčanice i očuvati dijete od infekcije. In- 
fekcija pupčanice predstavlja za novorođenče smrt- 
nu opasnost. Ostatak pupčanice otpada između sed- 
mog i desetog dana. Tek tada se smije okupati di- 

jete, nipošto prije. Umotano u svoje prve košuljice, 
kaputiće i povoje čeka dijete, kao živi svežnjić, da 
pronađe ustima slatki izvor. No morat će još pri- 
čekati 24 sata. 


»Babinje« nije vrijeme koje žena mora prave- 
sti nakon porođaja u krevetu. Većinom provede 7 
do 10 dana. Uostalom, i nije strogo određeno miro- 
vanje u krevetu. Danas se rodilje povremeno pri- 
dignu iz kreveta već sutradan nakon porođaja. 
Prvo babinje traje pet do šest tjedana, vrijeme kroz 
koje se genitalni organi žene vrate u prvotno sta- 
nje. Deseti dan maternica se smanji za polovicu, 
opet je čvrsta i nategnuta. Povlači se u malu zdje- 
licu. Placenta je u maternici ostavila veliku ranjivu 
površinu; kroz kratko vrijeme zacijeli bez ožiljaka. 
Za vrijeme prvih tjedana iz ranjive se površine iz- 
lučuje sekret, naziva se babinja tekućina. Tekućina 
nestaje otprilike nakon šest tjedana i tada završava 
babinje. Nakon toga žena se mora obavezno pregle- 
dati kod ginekologa da se uvjeri kako je sve u redu. 
I tek tada se mogu ponovno uspostaviti bračni od- 
nosi. 


I za vrijeme babinja žena se nalazi u stanju 
koje zahtijeva posebnu pažnju. Vrijedi i za njezinu 
tjelesnu radnu sposobnost, ali i za njezinu sposob- 
nost da snosi duševna opterećenja. Njezino je ras- 
položenje vazda promjenljivo, lako plače i olako 
gubi vlastiti samonadzor. U takvom stanju mora 
voditi glavnu brigu za dijete. Stoga nikakvo. čudo 
da se majke osjećaju nesigurne upravo kod prvog 
djeteta i misle da su jedva dorasle zadatku. Prije 
su se mlade majke mogle pod zaštitom vlastite 
majke odgajati za novi zadatak. Danas se često 

mora mladi otac odvažiti i u slučaju potrebe prak- 
tično pomagati. Dakle, nije baš sasvim beskorisno 
da se i mladi očevi pripremaju kako bi znali urediti 
novorođenče. 

Na liječnikovo izlaganje redovito slijede mnoga 
pitanja. Gotovo su uvijek ista: 

— Može li se još i danas govoriti o normalnom 
porođaju kod kuće? U ponekim knjigama piše kao 
o nedostatku poštovanja što su rađanje i smrt iz 
kuće prebačeni na kliniku. 

Ginekolog se osvrne samo na problem poro- 
đaja: 

— Istina je da se većina porođaja zbiva nor- 
malno i stoga uopće nije nužno potrebna pomoć 
liječnika. Ali što je s malim postotkom koji hitno 
treba neposrednu liječničku pomoć? Također je isti- 
nito da većina djece dolazi na svijet zdrava i mirno 
mogu biti pripušteni majčinskoj brizi, pod nadzo- 
rom sposobne primalje. Ali što s onom djecom koja 
hitno trebaju liječničku pomoć? Tko želi izbjeći ri- 
zik, koliko je ljudski moguće i koji još uvijek može 
zadesiti majku i dijete, morao bi dati prednost po- 
rođaju u klinici. 

— Koliki bi vremenski razmak morao postojati 
između pojedinih porođaja da žena ne bi bila pre- 
opterećena? 

— Preveliko je opterećenje za ženu i za njezin 
organizam ako između porođaja i nove trudnoće ne 
postoji razmak barem jedne ili dvije godine. Ni za 
djecu nije dobro da prebrzo budu svrgnuti s prije- 
stolja od nasljednika. 

— Je li istinito da u vrijeme dojenja nije mo- 
guće ikakvo začeće? 


91 


— To uvijek ne vrijedi za moderne žene. Očito 
su prijašnja pokoljenja koristila vrijeme dojenja za 
prirodno reguliranje poroda — odgovara liječnik. 

— Znači da bi trebalo s umjetnim sredstvima 
uspostaviti ovaj nekoć prirodni period odmora? 
Koja su najpouzdanija sredstva? 


— U svakom slučaju moralo bi se tražiti savjet 
liječnika. Samo se tako može najsigurnije zaštititi 
ženino zdravlje. Spomenimo ovdje jedno: tko pri- 
mjenjuje metodu neplodnih dana, dakle želi za 
bračni susret izabrati dane u kojima je, sa punom 
vjerojatnošću, nemoguće začeće, tek onda može za- 
početi računanjem pošto je dva ili tri puta nastupila 
menstruacija i ustanovi da je normalna. U svakom 
slučaju traži se od supružnika vrijeme suzdržava- 
nja. Majka dojilja ne smije uzeti nikakav lijek bez 
savjetovanja s liječnikom. 

— Može li se u vrijeme trudnoće utvrditi da li 
će se roditi dječak ili djevojčica i može li se nešto 
unaprijed poduzeti u određivanju spola? 

— Zasad nije moguće ni jedno ni drugo. Još 
uvijek se djeca tek nakon porođaja očituju ono što 
su. Najvažnije je da ih njihovi roditelji srdačno 
prime za ono što su. Često se roditelji ne mogu lako 
osloboditi svoje željene predodžbe ako se prije po- 
rođaja čvrsto opredijele za spol djeteta. Može mno- 
go štetiti djeci koja bi morala biti ono što po pri- 
rodi ne mogu biti. 

NOVOROĐENČE TRAŽI DOM 


Mladi roditelji, koji dolaze na moje predavanje 
za novorođenčad i slušaju moje izlaganje o razvitku 
djeteta u prvoj godini života, obično tek očekuju 
dijete. Još se dogovaraju o imenu dečka ili djevoj- 
čice, o kumu ili kumi. Uvijek spremni da ih po- 
zovu, ako na koncu bude potrebno. Ali se već osje- 
ćaju kao odgovorni roditelji, hoće od početka biti 
pravedni prema novom očekivanom ljudskom biću. 
Osobito im pokušavam pripomoći da im dijete i 
nužno prilagođivanje ne bude teret, nego zadovolj- 
stvo braka. Nastojim razjasniti roditeljima u koli- 
koj mjeri ovisi o majci i ocu da se dijete ukorijeni 
u ovom svijetu. Kažem otprilike ovo: 


— Do malo tjedana ili mjeseci Vaše će se dijete 
naći u istoj situaciji koju su mnogi od Vas tek ne- 
davno prevladali, a nekoji još nisu potpuno pre- 
vladali: Vaše novorođenče traži dom, novo prebi- 
valište. 


Sad vam je jasno da moramo doslovno shvatiti 
izreku da je hodočašće čovjekov put kroz vrijeme. 
Ima konačište, ali čim se uputi mora ponovno tra- 
žiti dom. Dijete, voljom Stvoritelja, ima svoj poče- 
tak u zagrljaju ljubavi, raste u svom prvom domu, 
u majčinoj utrobi. Ovaj dom, maternica, jedini je 
dom koji raste s čovjekom i uvijek se prilagođuje 
njegovoj potrebi za prostorom. To se događa samo 
kroz 9 kalendarskih mjeseci. Zatim s bolju mora 
napustiti dom. Mora seliti prije negoli je tjelesno 
sazreo. I zašto bi ovo moralo uslijediti bez uznemi- 

rivanja kad i nas odrasle svako seljenje pogađa u 
čitavoj našoj egzistenciji? Izgubio je bezbrižnost, 
toplinu i sigurnost prvih 9 mjeseci. Dijete traži novi 
dom gdje bi se moglo snaći, nanovo pronaći bez- 
brižnost, toplinu i sigurnost. Najprije isključivo 
traži s ustima: sisanje i dudanje jedine su moguć- 
nosti da uspostavi najuži dodir. Ako ustašca nađu 
dojku iz koje mu kapa slast života, dijete pronalazi 
novi dom u zagrljaju svoje majke. 

Ako mladi otac stvara ambijent kako bi majka 
i dijete ponovno postali jedinstveni po tom prisnom 
dodiru i na to sokoli majku, pomoći će joj da nad- 
vlada nervozu i zabrinutost zbog svih ovih novosti. 
I ako je osokoli da ponovno preuzme poslove, onda 
. će se novi dom djeteta proširiti na svu obitelj i 
lakše će se kasnije otrgnuti od majčina krila. Uos- 
talom, majčine prsi mogu se bez problema zamije- 
niti s dudom, ali majčine ruke, njezin nježan dodir, 
ljubazne riječi i očevu zaštitu obojici, sve je to 
veoma teško nadomjestiti. Zato je prvi zadatak ro- 
ditelja, svom djetetu stvoriti životni prostor gdje 
može steći povjerenje u novi oblik života i gdje 
može ponovno baciti korijenje. 


Ovaj novi dom usiječe se malo pomalo djetetu 
u sve jasnijim obrisima ukoliko se izoštravaju nje- 
gova osjetila, nauči gospodariti svojim tijelom, slu- 
žiti se vlastitim organima i osjetilima. Što u početku 
istraži ustima i ručicama, sebe i vlastiti mali svijet, 
kasnije nadopunjuje sluhom, pogledom, mirisom; 
sve s prijateljskim smješkom pozna, prepozna, pri- 
hvati ili plačem odbaci. Osobito mu povjerenje uli- 
jevaju poznata lica, majčin i očev glas, krevetić, 
soba. Dijete sve više usvaja svoj novi dom, kreće 

se u njem četveronoške, onda se uspravi na dvije 
noge i istražuje svoj svijet. U početku sebe ispituje 
da spozna koliko može uhvatiti, penjati se, skakati 
a i padati. Što sigurnije hoda vlastitim nogama i 
vlada vlastitim tijelom, što sigurnije pronađe u is- 
toj sobi poznate osobe i predmete, to će više pouz- 
danja imati u sebe. Tako dijete pronalazi svoje 
mjesto u svijetu, nauči se ugodno osjećati u vlasti- 
tom domu prije negoli ga napusti da traži novi. 


Dijete već u trećoj godini pokuša napuštati 
majčin skut da bi istraživalo i pogledalo što je izvan 
kućnih vrata. Kad dostigne školsku dob, dočeka ga 
nova školska zgrada. Dođe i pubertet! Čak mu je 
i kuća neobična, izmijenjena i ako je izgledala 
upravo točno za njega. Mora se ponovno orijentirati 
na sebe i istodobno na svijet okolo sebe. Kakva 
promjena! Posve je razumljivo da ga obuzima strah 
i da se najradije ne bi selio iz starog doma! Ali 
nitko se ne može povratiti natrag na unutarnji pui. 
U životu lutamo, tražimo vlastiti dom, smjestimo se 
u njemu, ponovno ga mučno napuštamo, ali u želji 
da se nanovo vratimo. 


Zašto vam sve ovo opširno opisujem? Htjela 
bih vam razjasniti vašu ulogu u sudbini djeteta. 
Dijete se u prvom svom domu, u majčinom tijelu, 
rodilo vašom ljubavlju i vašom voljom. Da li će na- 
kon prvog polaska ponovo naći ugodan dom, zavisi 
o vama. Tko ne nađe sigurnost u ovom životu, iko 
u ovaj život ne dolazi privučen nježnošću, neće naći 
svoje mjesto ni svoju ulogu u ovome svijetu. Tko 
je mogao kao dojenče, kao dijete i kao mlad isku- 
siti da nakon svakog rastanka slijedi novi povratak 
i da je svaki put prihvaćen i ljubljen, skupit će 

kamenje da izgradi vlastitu zrelost i postane on sam 
»dom« u koji može pozvati životnog druga. I još 
nešto: tko je mogao u ovom životu u pravo vrijeme 
iskusiti rastanak i ponovni povratak uspjet će tako- 
đer jednog dana rastati se od doma svog tijela i 
svoga života, pun nade da je i u onostranom svijetu 
očekivan i prihvatljiv s ljubavlju. 


No pustimo sada slikovito izražavanje. Dojenče 
najprije treba svoju majku s kojom se može osje- 
ćati jedno i koja djetetu predstavlja put prema sebi 
i most prema životu. Otac je onaj koji pomaže ženi 
da uspostavi s djetetom plodonosan odnos. Djetetu 
je potreban ovaj osobni odnos da sazrijeva. Čak 
postojanje ili odsustvo tog odnosa utječe na proces 
sazrijevanja mozga. Da li će se dijete, tjelesno nor- 
malno i duševno sposobno, u pravo vrijeme smijati, 
sjediti, hodati, govoriti, rabiti noćnu posudu, ovisi 
o čvrstoj povezanosti s majkom ili s osobom koja 
sasvim preuzima njezinu ulogu. Djeca u domovima 
trpe, gotovo bez izuzetka, što ne mogoše uspostaviti 
takav odnos s jednom osobom. Bolni su dokaz mojoj 
tvrdnji dvogodišnja djeca koja još ne hodaju, četve- 
rogodišnja koja još ne govore i djeca koja se ljulja- 
njem smiruju i sami sebi su dadilje. 


Dijete, dakle, mora imati svoje mjesto, mjesto 
među roditeljima; i onda ako je roditeljski stan 
samo jedna soba. Nijedno zakonito dijete ne bi 
smjelo odrasti u domovima. I vanbračnom djetetu 
je potrebno gnijezdo uz majku, to više što ne pozna 
oca i uskraćena mu je očeva sigurnost. 


Kada se razgovara o pojedinostima različitih 
razvojnih stupnjeva, čuju se najčudnija pitanja: 

— Kako dugo dijete treba i može spavati s 
roditeljima u njihovoj sobi? 

— Kolijevka ili krevetić dojenčeta ili djeteta 
mora tako stajati da u noći nije daleko od roditelja. 
Ne znači da mora biti u istoj prostoriji. Muž ne bi 
smio prisiljavati ženu na duševnu krutost koja bi 
ubijala njezine majčinske osjećaje. U noći može 
mirno ustati, pogledati dijete ako plače. Često plače 
samo zato što osjeća udaljenost majke ili naprosto 
zato što se želi okrenuti na drugu stranu. Ako se 
brzo smiri, to i čitavoj obitelji koristi, a ne da se 
pati nespavanjem. Da li dijete hraniti u noći, zavisi 
od njegova zdravstvenoga stanja. Najbolje je o 
tome porazgovarati s pedijatrom. Kasnije je spava- 
ća soba roditelja još manje prikladnija za dijete. 
Kako se može nesmetano očitovati bračnu ljubav s 
potpunim tjelesnim predanjem ako se sa svim osje- 
tilima mora paziti na san djeteta? Tada obiteljska 
Spavaća soba ne služi braku, a još manje djeteu. 


— Smije li muškarac zapušiti u prisutnosti 
dojenčeta i u veoma skučenom stanu? 

— Kad bi se moglo dijete pitati, zastalno ne bi 
od svoga oca tražilo takvu žrtvu. Mislim da ne smi- 
je dolazak djeteta već od početka ocu ogorčiti život, 
nametajući mu samo žrtvu; upravo onako kao što 
se kadkada starijoj braći najavljuje dolazak drugog 
brace ili seke: čekaj samo, doskora nećeš smjeli 
to i to! 

— Naravno, malom djetetu potrebna je zračna 
Spavaća soba, ali mu je svejedno ako kolijevku 
donesu u malu kuhinjicu. Koliko se manje nare- 
daba i zabrana postavlja između oca i djeteta toliko 
više ima nade da se otac ponečega odreče iz ljubavi 

spram djeteta. Muž često odbija žrtve ako mu »n 
žena nameće. No rado ih prihvati čim se dijete 
njemu ili obojici nasmiješi, jer je majka dovoljno 
spretna da znade zbližiti oca i dijete. Muž samo 
onda postaje ljubomoran na svoje dijete kad se 
majka kao kvočka zaokupi svojim djetetom, zabo- 
ravljajući svoja dva zadatka: biti supruga i majka. 


— Je li istinito da neke žene više ne mare za 
bračni život, netom rode dijete? 


— Stvarno se u razgovoru upozna takve bra- 
kove. Ali ako tražimo razloge takvom ponašanju, 
često doznamo da bi žena najradije bila isključila 
već u početku tjelesne odnose iz bračnoga života. 
Samo ih je snosila da postane majka. Sada drži 
ispred sebe dojenče ili brige oko njega kao neki 
štit. Brige oko djeteta morale bi je, tobože, oslobo- 
diti od »bračnih dužnosti«. Zato treba uvijek brižno 
i pažljivo potražiti razrješenje kako je u ženi na- 
stao takav strah od seksusa. Muž često pokazuje 
svoju brigu prema ženi i obitelji što najprije raz- 
govara s liječnikom specijalistom, zatim u bračnom 
savjetovalištu i sa psihoterapeutom eda bi tako 
utro put do svoje žene. 


Jedno ipak treba napomenuti: nije uvijek kriva 
nespretnost majke ako ne postoji dobar odnos iz- 
među oca i djeteta. Također se ožene i takvi muš- 
karci koji se već navikoše na ljubomoru u vlastitoj 
obitelji. Nikada ne naučiše dijeliti s drugima, na 
primjer s braćom, bilo slatkiše bilo majčinu ljubav. 
U ovakvim slučajevima može se postići promjena 
samo s mnogo strpljivosti, mnogo takta; u nužnirn 
okolnostima i pomoću stručnjaka. 

— Znam bračne parove, često se svađaju da li 
da dijete ostave samo u kući. Mnoge žene ne želc 
se godinama navečer odvojiti od svoje djece. Tako 
supružnici nikada ne mogu navečer skupa izići. 
Stoga se ne treba čuditi ako mužu nadolaze sva- 
kakve misli. Ne može svakoga zadovoljiti spavanje, 
jelo i gledanje televizije. 


— Ipak s time ne mislite ustvrditi da se u kući 
samo jede, spava i gleda televizija — odgovorih 
onome koji mi je postavio pitanje. — No potpuno 
vam dajem pravo: nije dobro za mnoge mlade bra- 
kove što supružnici poradi male djece nikada ne 
napuštaju četiri kućna zida. Ovo se odnosi na ne- 
djeljnu vjersku dužnost, jednako i na kazalište, 
kino, ples, izlete, posjete i čak na praznike. Ovdje 
vrijedi načelo: znati što je potrebno, znači kao da 
je već ostvareno. I kad imaju dijete, roditelji tre- 
baju pronaći vremena za sebe i izvan kuće. 

Sjetite se da je djetetu potrebna trajna sigur- 
nost. Malo dijete se ne može i ne smije ostaviti u 
stanu samo. Ne valja ga također umatati u ne znam 
kakve dragocjene pokrivače. Više od jednog djeteta 
tako je izgubilo život, neovisno o tome što svako 
ograničavanje njegovih pokreta unosi strah. Rodi- 
telji bi morali pronaći za dijete »baby siter« (dadi- 
lju) da bi mirne duše mogli izići vani. 

Svakako, s pravom roditelji kažu da se dijete 
ne može naprosto povjeriti na čuvanje nepoznatim 
osobama. Zaista, treba malo pomalo odgajati dijete 
da ne dopušta da ga diraju nepoznate osobe i da 
im odmah iskazuje svu svoju povjerljivost. To je 
nužno da ih se zaštiti od takozvanih »dječjih mani- 
jaka«. Zaista se dijete mora povjeriti poznatoj oso- 

bi. Ako fiekim roditeljima he može“ pomoći rodbina, 
bolje je dd privremeno takvu pomoć »unajriče, Ema 
studentica! koje rad& prihvate, dođu“ u tuđi: stan, 
sjede $ knjigom i studizaju, te uz (neku naknadu 
pribaze na'šan djeteta ili'djece."I ovdje vrijedi 
pravilo vako se znade što je potr&bh6, onda se nađe 
i put. Roditelji, posebno majke; bolje iskoriste slo- 
bodne večeri kad znadu da su im djeca pod pashom. 


ircAko muž-odkučno zahtijeva da se dijete navikne 
biti:sadmo,cmože žemicbiti pravi teret. Nađe se u su- 
kobu ižnmleđuobaveza majke i supruge. Htjela bi 
biti ispravna i u jednome i u drugome, osjeća se 
krivaszaitoboje. Rezultat je živčana žena koja, već 
premastemperamentu, očituje vlastitu nesigurnost 
vikom ilr:nestrpljivošću, ili poprima napeto drža- 
nje, uvijek spremna zaletjeti se naprijed, a nikada 
se malo.sustegnuti. Poseban je dokaz bračne razbo- 
ritosti kad!muž: zna držati svoju suprugu daleko od 
Se edna 
sŠto sei može“ dogoditi ako muž neće da shvati 
kakosse BEI Bia: ne smije ostaviti samu? 


o Pzaisva razmimoilaženja u mišlje- 
rrju; tako ritaojosnića samo jedan put: nastojati 
profaći stigtašošt Češto se problem više odnosi na 
vanjske 6kGlnosti nešoli na bit stvari. Ako žena 
uspije predložitf neki dadilju, muž se rijetko opire. 


Alii'ako: mu užena: neprestano ponavlja kako je 
upravocteškojnekođasnaćij.ne mora se iznenaditi 
ako muž: smatrelda: ojpšćnom Mao ne vodeći ra- 
dima or air ćikak sn u 


"zore Nemojmo iz ovih; običnih zbivanja praviti 
pravni problem: Dokle: godižena rađa i doji djecu, 
bit će spontaniji njezin odnos prema djetetu. Još 
nemamo nikakva znaka da bi se u tom smislu nešto 
mijenjalo u ženskoj naravi. U našem svijetu i još 
tako; briga djeteta pripada: majecig oj ojš s 
išob Onornal što:se budući roditelji spremajuru raz: 
govorima:snama postaje stvarnost koju trebasnad- 
vladati “kad se rodi | prvo dijete. Svakodnevni život! 
dosad usmjeren: samo: na supružnike, mora:sada 
pružitioživotni prostor si (djetetu sSvaki: bračnivpar 
mora i sersuočitissačsvojomi vlastitom: situacijom i 
svojim vlastitim problemima. Ondje gdje roditelji 
ju za potrebe, djeteta, naći, će i nea, da, ih is- 
pravno zadovolje. Tko je svjestan da ; novorođenče 
sa sobom. donosi promji nu 


u obiteljskom oživotu. 

KADA SE MOŽE PRIHVATITI ODGOVORNOST 


ZA DRUGO DIJETE? 


Sreća što je prvo dijete unosi u brak roditelja, 
izaziva već dogovor o drugom djetetu. Mora li doći 
odmah? Treba li ga »planirati«? Komu se moraju 
obratiti mladi supružnici da bi našli ispravan od- 
govor na ovaj problem? Što sve treba imati na 
umu? Imaju li pravo planirati ili moraju djecu pri- 
hvatiti kao dar? Postoji li dužnost planiranja po- 
rođaja? 


Sigurno je da roditelji moraju prihvatiti odgo- 
vornost za život svoje djece. Sigurno je da je 
tjelesno rođenje samo jedan dio dara života koji 
poklanjamo svojoj djeci. Sigurno je da roditelji 
moraju stići do duhovnog čina rađanja i rođenja: 
prihvatiti dijete i djetetu u obitelji pripremiti pro- 
stor gdje se može duševno i tjelesno razviti. Ako 
je stan površine 20 četvornih metara, loša ekonom- 
ska situacija, majka bolesna, teško je ostvariti takav 
duhovan čin. Ali nisu samo izvanjske okolnosti o 
kojima treba voditi računa. Dijete uvijek iziskiva 
da majka pripada njemu i samo njemu. Osjeća od- 
više jako svoju ovisnost, svoju bespomoćnost i traži 
zaštitu nježnih ruku i toplinu krila. Malo pomalo 
mora naučiti kako je pretjeran zahtjev da ima 
majku samo za sebe; majku mora dijeliti s drugima: 
s ocem, s braćom. Ali malo dijete može i mora tek 
onda prihvatiti diobu, ako istodobno spozna da se 
ljubav ne umanjuje time što je podijeljena, da 
snaga majčine ljubavi može postati bogatija što se 

više dariva. Da li će se to ostvariti, ovisi o zrelosti, 
o duševnom i tjelesnom zdravlju žene. I snaga 
muževlje ljubavi ima veliko značenje. Može supru- 
gu stalno obogaćivati svojom finoćom, dobrotom 
i nježnošću. Može biti izvor struje kojom obogaćuje 
svoju ženu, ali može biti onaj koji samo za sebe 
troši svu svoju energiju. 


Razmak između pojedinih porođaja zavisi o 
spremnosti za duhovni porođaj, o poduzetnosti za 
odgoj djece, o zdravstvenim i ekonomskim prilika- 
ma. Liječnik smatra da je dobro ako razmak metu 
porođajima iznosi dvije do tri godine. I psiholog 
tako misli. 

Takav razmak jamči međubratske odnose, isto- 
vremeno osiguravajući svakome vlastiti prostor. 
Osiguranje vlastitog prostora isto je tako važno kao 
mirni ili napeti odnosi među braćom. Svako stup- 
njevanje na ljestvici braće ima svoja vlastita prava, 
vlastite dužnosti, radosti, teškoće i opasnosti. Nije 
svejedno biti prvorođeni, srednji ili najmlađi. Pre- 
tjerano bi rivalstvo među braćom moglo uzročiti 
rivalstva za čitav život. Vidi se kako je važno da 
se duševna i tjelesna snaga roditelja ne bi smjela 
premještati s jednog djeteta na drugo, nego da 
bude uvijek tako jaka da istodobno hrani svu djecu. 
Da je katkada jednom ili drugom djetetu potrebna 
posebna pažnja, znade svaki odgojitelj. Ali također 
znade da je odgojiteljsko umijeće razjasniti ostaloj 
djeci o čemu se radi. Nestašlucima, lažima, krada- 
ma ili bježanjima djece često je jedini uzrok što 
su uvjereni da im se ne iskazuje dio ljubavi na koju 
imaju pravo. Prikraćenom djetetu ništa ne koristi 
što se roditelji možda osjećaju pravednima. 

Mnogim katoličkim roditeljima može izgledati 
prava revolucija što problem regulacije porođaja 
ne moraju prvotno iznositi ispovjedniku nego liječ- 
niku. Ali ako ozbiljno shvate izreku: brak mora 
biti plodan u svojoj cjelini, onda će razumjeti da 
s time o braku nije, u stvari, rečeno ništa bitno 
novo nego da je našem vremenu poklonjeno neko 
olakšanje od bračnog tereta. Da je to tako, prido- 
nijela su i biološka saznanja što ih nisu imala prošla 
vremena. Upoznavanje procesa sazrijevanja, začeća 
i rađanja pridonijelo je novom tumačenju moralne 
odgovornosti u bračnom životu. Bračni drugovi 
morali bi biti zahvalni da su im pružena nova sred- 
stva pomoću kojih mogu pozvati djecu u život, kad 
misle da ih odgovorno mogu prihvatiti. Isto bi tako 
morali znati da bračni život traži žrtve, bilo da se 
radi o privremenoj uzdržljivosti ili o drugim žrtva- 
ma i načinima. Također bi morali znati da i dijete 
koje nije bilo moguće izbjeći, unatoč svim mjerama 
opreznosti, ima jednako pravo na život i ljubav. 

BRAK BEZ DJECE 


Svaka trudnoća ne završava s »radosnim doga- 
đajem« koji se kasnije dopisnicom javlja prijate- 
ljima i znancima. Doduše rjeđe, ali ipak katkada 
sretnem u svom uredu poneki bračni par kojemu 
se nade nisu ispunile. Po koja trudnoća završava 
prijevremenim pobačajem; naime dijete još nije 
sposobno za život. Višestruki uzroci mogu izazvati 
pobačaj. U svakom slučaju potrebito je, pomoću 
liječnika, istražiti uzroke zašto trudnoća nije došla 
do kraja. Jedino je tako moguće poduzeti sve mjere 
da bi se slijedeći put imalo željeno dijete. Ali svatko 
znade da, i nakon naizgled normalno proteklih de- 
vet mjeseci iščekivanja, rođenje novog života može 
istodobno značiti njegov svršetak. Roditeljima se 
radost pretvori u žalost. Nisu baš rijetki brakovi 
u kojima se dogodi ovaj žalostan događaj. I u ovom 
slučaju, nakon prvog poroda mrtva ili jedva živa 
djeteta, treba ispitati uzroke kako bi se moglo, 
koliko je u ljudskoj moći, spriječiti slične nevolje. 
Liječnik može često pomoći supružnicima da ipak 
dobiju željeno dijete. Ali ipak će često supružnici, 
nakon nadanja i razočaranja, nakon radosti i žalo- 
sti, morati za čitav svoj bračni život shvatiti, pri- 
hvatiti i pomiriti se s činjenicom da neće imati 
djece. LO 
-iz Sudbina neplodnosti prisiljava ove supružnike 
danusvoje onu tvrdnju koja se danas:navodi da: bi 
seispravdalo >planiranje djece: svrha brakaisije 
sAamoiprodužititjudski rod? Brak je smislen; plodan 
ivondje; i bašvondje, gdjelsed potreba ljubitiri "biti 

ljubljen svodi jedino na supružnike, a ne može se 
proširiti na ljubav djeteta. Sasvim je razumljivo da 
je teže živjeti u takvom braku negoli u onom gdje 
su dolaskom djece povećane brige i odgovornosti. 
Djeca svojom radošću i rastom na opipljiv način 
nagrađuju svu iskazanu ljubav i brigu. 

Naprotiv, stariji prebrzo zaboravljaju koliko su 
potrebni znakovi ljubavi. Kako se često zaboravlja 
mali iskaz dobrote, briga za drugoga, za njegov na- 
predak, njegove potrebe, suradost u njegovim us- 
pjesima, pripomoć njegovom životnom teretu. Bog 
nam je poklonio svijet, kozmos kao znak svoje egzi- 
stencije. Objavio se u svome Sinu, najveći znak 
svoje ljubavi prema nama. 


Ali mi škrtarimo prijazne riječi, zaboravljaino 
unositi u svakodnevni život nježnost i milinu, zane- 
marujemo umjesto da potražimo male prigode za 
slavlje, veselje. Ako bi brakovi bez djece bili pro- 
življavani u ovoj usmjerenosti prema drugome, u 
ovom međusobnom popunjavanju, ili bi barem težini 
ovom cilju, mogli bi pomoći i onim brakovima gdje 
djeca predstavljaju sve ili ih povezuju zajedno da 
razmišljaju o punini bračnoga zadatka. 

Na isti način, i čak još više, vrijedi za one 
supružnike kojima se želja za djetetom nikada nije 
ostvarila, ili u prerano prekinutoj trudnoći ili u 
mrtvorođenom djetetu. Razumljivo je da supruzi 
koji žele dijete, a želja im se do sada nije ispunila, 
moraju sve poduzeti da potpuno razjasne svoju si- 
tuaciju, Poznato je da uzrok neplodnosti nije samo 
u ženi. Još danas mnogi misle da je samo ženina 
»krivnja« za neplodnost. Statistika pokazuje da 
35% svih neplodnih brakova treba pripisati dižu. 

Ali i liječnik ne može uvijek otkriti razloge 
neplodnosti. Nerijetko može ženino pretjerano išče- 
kivanje uzročiti nutarnju napetost koja onemogu- 
ćuje začeće. I ovdje se pokazuje koliko je potrebno 
da supruzi ostvaruju tjelesno sjedinjenje kao izraz 
međusobne ljubavi, a ne samo kao sredstvo rađanja 
djece. Mnogo ovisi o mužu da li žena upada u takve 
nutarnje napetosti. Ako npr. muž pokaže svoje 
razočaranje pri svakoj novoj menstruaciji, žena se 
od mjeseca do mjeseca osjeća promašena, pa i kad 
bi muž bio toliko uljudan te joj izravno ne reče. 
Mjesec za mjesecom mrvi se nešto od velike nade, 
od samopouzdanja kao žene i supruge. Na koncu 
preostaje samo praznina u ljubavi. Ali gdje žena 
može izravno osjetiti i čuti: »volim te bezuvjetno, 
naš je brak pravo životno zajedništvo i bez djece«, 
tu brak nije izložen opasnosti, a nerijetko postaje 
ubrzo plodan. Ali, kao što rekosmo, bliskost dru- 
gomu mora biti iskrena i u brakovima bez djece. 
Tko bi izgovarao samo riječi kao neku vrst lijeka 
koji bi morao pomoći začeću, taj ne ljubi, nego laže. 


Uostalom, počesto žena začne pošto je preuzela 
skrb nad nekim djetetom ili pošto su ga supružnici 
prisvojili. I ovo služi kao dokaz onomu što upravo 
rekosmo. Koji se odluče na takav korak, obično se 
pomiriše s činjenicom neplodnosti. Kada pristupe 
tjelesnom sjedinjenju, misle isključivo na drugo. 


Moglo bi, dakle, nekako izgledati da bračna 
ljubav ne uključuje želju za djetetom, da se idealna 
ljubav supružnika može ostvariti samo udvoje. 'To 
se doista može ostvariti u životu u dvoje. Ali ako 
brak ostaje neplodan zbog straha od strane muža 
radi ljubomore prema djetetu ili što bi žena odbi- 

jala prihvatiti trudnoću i porođaj, tu prijeti sebič- 
nost, pretjerana samozauzetost, samoljublje prikrito 
ljubavlju. ja , 


Naravno ovim se ne želi umanjiti. pošetae ješ> 
koće koje se pojavljuju u braku bez: vdjeceuZastalno 
nije se lako pomiriti što se žatkacželjacte::može 
ispuniti. To konačno znači, ni: više ni ananje, da, se 
iz temelja mora izmijeniti A planojlastitaj živoja: 
Roditelji bi htjeli izravno :prenijeti inasljedstvomsi 
odgojem mnoge svoještalentesštorsubih shjegovšli 
i razvijali. I ono što stekoševrado bi predali svojoj 
djeci. I zatimbdožišrjetiostarost uibliziniri pod zaštit 
bom weć/lodrasle::djecenNijesli tor uistinuo ljudska 
potšeba?rAtižnad svega, :tkomesbiželio je driom prir 
mititwpoklonidnago dijeteod vlastita djeteta? Mno« 
gim=supruzima; koji: Peba bez: pa vrlo; gesteško 
pomiritics tom: činjeničom:: Isl ojia ded u 
-uubMnogitmisle: dacljer poišrajedja Sadjnahalam lijek 
koji iuklanjarSve;spomenute: teškoće.: Alb zenijedan 
bračni par, koji: misli prihvatiti tuđe sdijete hamje: 
stos vlastitog) .nije:pošteđen putavprema: razočaranoj 
nadi, KK kad fo) nadvladaju, Zaista će, moći postati 


ji tuđ: ai etu, Suvišno, de, i 


sk ge 


ga posuojio. 

“Malo ime posvojčati Prirodno je da?! 
korisko posvojeni: djecu: Prenesu“želje i: nada Kukve 
li sreća“ akosedspiitie“ “nade. ĆAli također! kakve: li 
Nesreće ako roditelji “ne seka “u Pravo vrbjerac 
koja" se! "Sčekivanja “inagw ine “mogu ispuniti, “M6. 
raju bitPspremini davim? postani dinženjer|“akovsje 

nadaren, premda očekivahu da će biti nasljednik 
njihova imanja; ili da postane violinist, ako ima 
talenta i sklonosti, premda je bio »predviđen« za 
upravitelja poslovnice. Poradi ovoga nikada se lju- 
bav ne bi smjela umanjiti. Ni kod roditelja po krvi 
i mesu ne biva drukčije. Budući da u svijetu ima— 
mnogo djece bez vlastita gnijezda, poželjno je da 
mnogi supruzi u neplodnom braku prigrle tuđu 
djecu koja ne osjetiše ljubav. Takvim bi činom bez- 
uvjetnog prihvaćanja djeteta postali ne samo po 
imenu roditelji. 

Roditi, začeti, nositi i donijeti dijete na svijet, 
tako se postaje roditelj. Slično se postaje duhovni 
roditelj kad se prihvati dijete kakvo jest, dječarac 
ili djevojčica, u određenom trenutku, zdravo ili 
bolesno; preuzeti ga s potpunom odgovornošću, za- 
uzimati se za njega sa svim što imaš i što jesi, 
prihvatiti njegovu sudbinu kao vlastitu, postavili 
njegovu sreću iznad vlastite. 

Tko s ovakvom spremnošću posvoji dijete nije 
samo poočim ili pomajka, nego je uistinu otac 
i majka. S ovog gledišta ne bi se smjelo cijeniti 
nižom duhovnu narav čovjeka od tjelesne. 

Što činiti ako usvajanje želi samo jedan su- 
pružnik? Smije li muž ženi odbiti želju za djetetom 
ako ona ne može postati majkom? Smije li žena 
mužu odbiti želju za sinom koji bi nosio njegovo 
ime ako ne mogu imati djece u braku? Zar mu to 
ne bi bio poticaj da izvan braka traži majku svomr! 
djetetu? Sva ova pitanja ne mogu se riješiti jedno- 
stavnim Da ili Ne. Jedno je jasno: oboje moraju 
dragovoljno željeti i prihvatiti dijete. Nije dovoljno 
da je muž samo suglasan da žena usvoji dijete. Na 
taj se način ne može živjeti nijedan brak, niti se 

ijedno dijete može duševno i tjelesno razvijali. Nije 
dovoljno da je muž spreman ne praviti djetetu ni- 
kakve smetnje. Dijete nužno traži odnos s čovjekom 
koji bi morao preuzeti ulogu oca. 

U ovome nije moguć neopredjeljiv stav, pre- 
pustiti ženi odluku, nego se traži zajamčeno sudje- 
lovanje u životu i sudbini djeteta. Ista je situacija 
i obratno. Nije dovoljna suglasnost žene da muž 
uzme »sebi« sina u nekom domu. Morala bi se jed- 
nako i ona veseliti djetetu, prigrliti ga kao svoje. 
Tek tada će moći svome mužu stvarno pokloniti 
sina iako na drukčiji način nego li to obično biva. 
Često takvo rađanje može biti bolnije od prirodnog. 
Ne prethodi mu nada, nego odricanje. Kada je žena 
zrela za ovo duhovno rađanje, supruzi će moći 
osnovati sretnu obitelj. 

S ovim razlaganjima odgovorili smo i na pita- 
nje: smije li ili ne smije jedan supružnik nagova- 
rati drugoga na posvojenje. Iz ljubavi prema svom 
Životnom drugu to ne smije činiti. Jedino drugi 
može odlučiti da li može izvršiti duhovni čin očin- 
stva ili majčinstva jer ga na ovo ne obvezuje pri- 
roda rađanjem ili začećem. Ne bi li mogla neplod- 
nost ponekih brakova skrivati i neku određenu 
svrhu? Ne bi li to mogao biti znak da u tom braku, 
pa kako god izgledao sretan, dijete ne bi imalo 
mjesta? Osobe previše usredotočene na sebe, na 
svoj posao, na svoje interese, često samo s velikom 
mukom i sasvim nedovoljno ostvaruju svoje očin- 
stvo ili majčinstvo. Ne bi uspijevali ni toliko kad 
ne bi bilo prirodnog nagona. No brak bez djece 
nije nikakvo opravdanje za preljub. Živjeti brak 
znači zajednički nadvladati sudbinu; i ne samo na 
riječima. 

Sasvim je druga situacija kad jedan supružnik 
drugome uskraćuje dijete, iako prirodne pretpo- 
stavke i neosnovani razumski motivi, npr. bolest, 
opravdavaju uskratu. U ovom slučaju treba se upi- 
tati da li je brak, u crkvenom smislu, još uopće 
valjan; ili ne postoji li, govoreći juridički, razlog 
rastave. U svakom slučaju takav je brak bolestan 
i trebalo bi potražiti liječnika ili bračnog savjet- 
nika. | 

Iznad svih razmišljanja o posvojenju u neplod- 
nom braku jedno se ne smije zaboraviti: ima i dru- 
gih načina kako se ne mora živjeti sam i kako se 
može drugomu činiti dobro. Često se supružnici bez 
djece mogu mnogo predanije brinuti za stare rodi- 
telje negoli bi mogli sinovi i kćeri u vlastitoj obi- 
telji. Ipak to oni ne bi trebali činiti iz nekog osje- 
ćaja rezignacije. Starim ljudima poljepšati, osladiti 
konac njihova života znači učiniti im podnošljivom 
samoću u koju ih je bacila dob. Kad odrastu sinovi 
i kćeri, mijenja se odnos djeca — roditelji. Treba 
štititi roditelje, treba im osigurati njihov životan 
prostor. Jednako kao što se odnos roditelji — djeca 
i odnos djeca — stari roditelji ne smije temeljiti 
na zahtjevu priznanja i zahvalnosti. Sasvim mladim 
osobama ili starim otvara se samo malen dio obzor- 
ja. Jedni su još previše blizu početka životnog 
tijeka, drugi se suviše približiše točki počivališta. 
Jednima je potrebna dobrota i pomoć da bi se 
uključili u život, drugima da bi valjano mogli kora- 
čati posljednje korake što ih odvode s ovoga svijeta. 

I još: supružnici bez djece mogu mnogo mir- 
nije utažiti svoju žeđ za izobrazbom nego obitelji s 
više djece. Morali bi iskoristiti priliku. Upravo bi 
mnogi supružnici bez djece morali posvojiti »du- 


111 


hovnu« djecu. Zajednički interesi, radost prema 
knjizi, sportu, putovanjima, glazbi, zajedničkim 
studijima, produbljivanju duhovnoga života, može 
unijeti u brak duhovnu plodnost da na svoj način 
drugomu koristi. 

Tko se dosađuje, sam je kriv. Vrijedi i za brak. 
Tko misli da brak bez djece nema smisla, nije uopće 
shvatio smisao zajedničkog hodanja na ovome svi- 
jetu. Tko očekuje da ga njegov supružnik zabavlja, 
taj gubi svoje vrijeme. A to je najgore što se može 
čovjeku dogoditi na ovome svijetu. 

Sve se može nadoknaditi, ali ne vrijeme. Tko 
ne iskoristi svoje vrijeme, propušta uložiti zemalj- 
ski život za vječni život. 

BOLESNO DIJETE 


Nijedan bračni par koji obeća podršku jedan 
drugomu u radosti i u žalosti: »dok nas smrt ne 
rastavi«, koji poziva Boga, Crkvu i državu za svje- 
doka, ne zna budućnost na koju se odnose ova obe- 
ćanja. Ovo vrijedi za stvarnu situaciju koju će 
dvoje zajednički živjeti, kao i za osobnu sudbinu 
koja će ih zadesiti. I dobro je tako. Nitko od početka 
ne nosi sa sobom u džepu snagu kojom bi mogao 
nadvladati sudbinu. Snaga raste u njemu u trenui- 
ku kad ju je nutarnje spreman preuzeti. 

Za roditelje je vazda gorka sudbina kad mo- 
raju uvidjeti da njihovo dijete nije tjelesno ili 
duševno zdravo. Iz liječničke prakse uvijek ponov- 
no uviđamo kako im je preteško prihvatiti ovu 
činjenicu. Čak ni roditelji koji bi morali po svojoj 
profesiji uvidjeti stanje, što inače pokazuju upogled 
djece drugih roditelja, često ne vide tjelesni ili 
duševni defekt vlastitog djeteta. 

No nitko, tko ne mora dijeliti sličnu sudbinu, 
nema pravo smatrati roditelje tako bolesne djece 
neuviđavnima, nepametnima ili čak sebičnima. Zar 
svi roditelji ne vide u svojoj djeci produženje svoga 
života, već po njihovoj djeci započet u ovom svi- 
jetu? Naravno, svi roditelji bez izuzetka moraju 
uvidjeti da im djeca, neovisno od njihovih očeki- 
vanja, moraju živjeti vlastiti život. Ipak je razlika 
u nadanjima roditelja i mogućnostima djece ako se 
radi o slučaju bolesna djeteta od zdravih i inteli- 
gentnih roditelja. Zatim brige za takvo dijete! Brige 
za njegov razvitak u okviru njegovih mogućnosti! 

Brige da ga uključe u zajednicu njegove braće i 
sestara! Misao na budućnost bolesnog djeteta kad 
mu roditelji više neće moći pomoći. Nestalnost da 
li će zdrava braća i sestre, ako ih ima, preuzeti 
brigu oko bolesnika? 


Prvi je korak da se nadvlada sudbina, nastojali 
je prihvatiti bez predbacivanja, osobito bračnora 
drugu. Zatim je ne samo ispravno nego i čak nužno 
otkriti, koliko je moguće, uzroke oboljenja djeteta. 
To je neophodno s obzirom na možebitne nove trud- 
noće. Ako bi se kasnije ustanovilo da postoji neko 
nasljedno opterećenje u obitelji muža ili žene, bilo 
bi glupo i nemilosrdno zbog takva stanja djeteta 
predbacivati drugomu »krivnju«! Time bi došlo u 
pitanje upravo ono što je djetetu neminovno po- 
trebno: roditelji. Upravo bolesnom djetetu treba, 
doklegod je moguće, omogućiti razvitak u obitelj- 
skoj toplini. Doista može biti potreban boravak 
djeteta, za kraće ili duže vrijeme, u nekom domu. 
To može zahtijevati osposobljavanje djeteta, zdrav- 
lje majke, razvitak ostale djece. Takvu odluku do- 
nose uvijek oboje roditelja. 


Ne postoji li, dakle, opravdanje da muž, koji 
više ne podnosi bijedu djeteta, traži rasterećenje 
kod druge žene koja mu obećaje zdravo dijete? 
Može li se opravdati ženu koja pokušava izbjeći 
mukotrpne njege i brige? Ne možemo ih opravdati. 
Ali tko bi se od nas htio postaviti sucem? Svatko 
shvaća da je ženi izvor velike gorčine ako je muž 
ostavi s bolesnim djetetom ili upravo radi bolesnog 
djeteta. Također svatko uviđa da je sudbina boles- 
nog djeteta, napuštena od majke, jednaka sudbini 
nahočeta. 

Mučna sudbina, takva je neizlječiva bolest dje- 
teta, postaje kamen kušnje u braku. Može supruž- 
nike još jače međusobno povezati, ali može i uni- 
štiti obitelj. Odviše bi bilo naivno ponuditi pomoć 
u obliku recepta koji bi obećavao uspjeh. 

Ali ipak evo neka upozorenja: još se događa 
da se bolest, osobito duševna, smatra sramotom. Još 
ima roditelja koji nastoje skrivati bolesnu djecu. 
Osamljuju se tako od drugih obitelji, žive zatvarani 
u samima sebi. Na taj način bolest djeteta sprečava 
roditelje i ostalu zdravu djecu da sudjeluju u nor- 
malnom životu. Isključen je posjet, slobodna zani- 
manja, a često i odmor. Dakako i društvo još uvijek 
malo čini da takve obitelji izvede iz njihove osam- 
ljenosti. Katkada ih čak tjera u to. Danas je teško 
pronaći stan sa zdravim djetetom, a pogotovo s 
bolesnim djetetom. I u izgradnji dječjih jaslica 
i vrtića dugo su zaboravljali bolesnu djecu i njihove 
roditelje. Sagrađeni su neki specijalni zavodi, ali su 
mjesta u njima zauzeta unaprijed. U zadnje doba 
osniva se s roditeljima takvih bolesnika udruženje 
»Pomoć za duševno zaostalu djecu«. Uspješno se 
bori za životna prava takve djece. Još se ranije 
ujediniše roditelji paralizirane djece. Razne dobro- 
tvorne ustanove, npr. Caritas, brinu se kako bi osi- 
gurali odmarališta gdje mogu za kraće vrijeme 
boraviti bolesna djeca i njihove majke. Svakako hi 
se roditelji morali propitati kod svakog socijalnog 
ureda da li im pripada neka pripomoć za njihovo 
bolesno dijete. Već to bi mogla biti neka pripomoć. 
Ali prava pomoć roditeljima bolesne djece pridolazi 
od njihova jedinstva, od djelatna razumijevanja 
okoline i od Vjere. Dječje patnje najjači su izazov 
čovjekove ljubavi. 

MOŽE LI SE MAJKA ZAPOSLITI? 


Jednakost u pravima između muškarca i žene, 
danas i uzakonjena, opravdava činjenicu da se jed- 
nakom brigom priprema djevojka kao i mladić za 
neko zvanje. Životna stvarnost dokazuje vrijednost 
takva postupka. 

— Je li zaista tako? — pitaju roditelji na teča- 
jevima kad čuju rečenu tvrdnju. — Isplati li se dati 
djevojkama potpunu školsku i stručnu izobrazbu 
koja traje niz godina? Konačno se udaju i ne isplati 
se štogod se za njih utrošilo. 

Često se čuje da su ovakvim pitanjima pret- 
hodile duge rasprave u obitelji. Srazmjerno je lako 
odgovoriti. Danas nije teško dokazati da brak nije 
osiguranje. Iskustvo naše generacije dokazuje kako 
su znanje i sposobnost najbolji miraz što ga dje- 
vojka može steći s pomoću svojih roditelja. 


No kakva je činjenična stvarnost zaposlenosti 
kod udate žene? Može li pored kuće i obitelji pre- 
uzeti odgovornost profesionalne djelatnosti? Nema 
li muž opravdana razloga da sumnja u njezinu lju- 
bav prema sebi, djeci i kući, ako neće da napusti 
posao? 

Svakomu je razumljivo da žena radi onoliko 
vremena koliko je potrebno da obitelj dođe do 


stana, namještaja i najpotrebnijeg. Neki muževi to . 


i očekuju, a da ne razbijaju glavu da li je žena u 
stanju sve obavljati. Medicinska praksa stalno uka- 
zuje kako mnogi roditelji ne znaju što mogu ili što 
ne mogu zahtijevati od svoje djece. Još vlada mi- 

šljenje kako je dovoljno da dojenče ima »svoj red«. 
Pod redom podrazumijevaju: redovita njega u danu. 
No djetetu je potrebno mnogo više. Potrebna mu 
je zaštita, nježnost, njega jedne osobe. Ne podnosi 
neprestanu izmjenu okolnih osoba. Da bi se udoma- 
ćio u svijetu, mora se snalaziti po nečemu što mu 
ulijeva povjerenje: nježan glas, dražesno milovanje, 
isto nasmijano lice, predmeti i mirisi njegove oko- 
line. Majčina profesija može i mora se podrediti 
ovim zahtjevima svoga djeteta. Dječje jaslice pri- 
vremena su rješenja; samo se onda može prihvatili 
ako se time izbjegava još veće zlo — smještaj u 
neki dom. Isto vrijedi i za period kad dijete počne 
puzati. Dijete u drugoj, trećoj godini života mora 
biti uz majčin skut. Još nije u stanju da se suoči 
s ostalim vršnjacima. Skupni odgoj djece pozitivno 
djeluje tek u četvrtoj godini života. Prije predstav- 
lja prevelik napor. Često ga onesposobi kroz čitav 
život za ljudske dodire. Stoga bi bilo uputno da 
žena u ovo vrijeme ne obavlja svoju profesiju da 
bi zarađivala, jer je to nemoguće uskladiti s maj- 
činskim dužnostima. I ovdje vrijedi pravilo: kada 
se zna što je djetetu potrebno, moguće je zajednič- 
kim razmišljanjem i nastojanjem pronaći rješenje, 
osobito ako otac sudjeluje u brizi oko djeteta i kat- 
kada sam preuzima brigu. 


— Dakle nije istinito da se ne isplati izobrazba 
djevojčica. Ali kakve li koristi od studija kemije 
onoj koja, da poboljša životne prilike, mora prihva- 
titi tipkanje? 

Moj odgovor glasi: 


— Može se dogoditi da kemičarka mora napu- 
stiti svoju struku dok su djeca malena. Blago njoj 

ako nauči tipkati kako bi mogla doprinijeti pobolj- 
šanju obiteljskih prilika. Uvijek može raditi za neku 
izdavalačku kuću ili se posvetiti znanstvenom radu. 
Ne mora baš započeti tipkanjem adresa. Ipak joj 
uza sve ovo ostaje neuništiv posjed temeljite pri- 
rodoznanstvene izobrazbe, duhovno je ravnopravna 
mužu. Obično muževlja izobrazba nije manja od 
ženine. 


Ne smije se podcijeniti duhovni miraz. Uosta- 
lom, žena ne može znati da li će za nekoliko godina 
morati preuzeti odgovornost financijskoga osigura- 
nja obitelji. Može li, na primjer, znati da li će muž 
uvijek biti zdrav? Kakva sreća da se može povratiti 
svojoj struci. 


Još nešto: žena ne bi smjela samo pitati: »Smi- 
jem li raditi«? Ona smije reći »mogu raditi u svojoj 
omiljeloj struci u kojoj mogu nešto doprinijeti«. Ne 
mora se samo pred sobom opravdavati što joj se 
sviđa njezina struka. Mora sebe upitati i iskreno 
sa svojim mužem porazgovoriti: mogu li preuzeti 
obaveze struke, a da time ne zapostavim svoje duž- 
nosti u obitelji? Neke žene to mogu i čine u punoj 
suglasnosti s mužem premda ne postoji prava eko- 
nomska nužda. Drugim ženama ekonomska strana 
predstavlja glavni poticaj, a druge ne mogu uskla- 
diti obiteljske i stručne obaveze osobito ako imaju 
više djece, iako to obiteljske financije nužno zahti- 
jevaju. U većini ovakvih slučajeva jedino bi rješe- 
nje bilo da se obiteljima brojne djece dade djelo- 
tvornija pomoć. 


Što dakle sa stručnim zapošljavanjem ženo 
i majke? Ne može se odlučno reći: Da ili Ne. Prob- 

lem je: kakvim duhovnim i tjelesnim snagama ras- 
polaže žena? Zatim muž i žena moraju znati da 
majčinske dužnosti uvijek imaju prednost. Ne radi 
se o tome da jedan ima pravo ili da ga dobije, nego 


da razumski radi. 

STUDENTSKI BRAK 


Ponekad me zamole studenti da s njima poras- 
pravim o problemima koji se posebno odnose na 
njihovu situaciju. 


— Može li se zahtijevati da do tridesete godine 
živimo kao neženje jer danas toliko dugo traju neki 
studiji? Možemo li preuzeti odgovornost da živimo 
S našim prijateljicama kao da su naše žene? Koja 
su najbolja sredstva da izbjegnemo »posljedice«? 
Što treba reći o dugogodišnjim zarukama? Možemo 
li se usuditi na studentski brak, pogotovo ako i žena 
želi završiti svoj studij? 

O problemu »prijateljice kao žene« treba stu- 
dentima odgovoriti onako i nikako drukčije kako 
se odgovara uvijek i posvuda o »privremenoj lju- 
bavi«. O problemu sprečavanja začeća ne može se 
studentima drukčije odgovoriti nego što i ostalim 
mladim ljudima: moralno nije dopustivo i ima svoje 
nedostatke. Najviše što ih se mora upozoriti da 
veća inteligencija donosi sa sobom i veću odgovor- 
nost. 


O dugogodišnjim zarukama treba reći: ako su 
žaručnici međusobno povezani kao u braku i tako 
žive, ne znam zašto ne bi ozakonili svoj odnos. 
Jedno bi razjašnjenje bilo što roditelji uskraćuju 
financijsku pomoć čim je brak sklopljen, i što se 
studentima odobrava stipendiranje tek tada ako 
roditelji nisu u mogućnosti financirati uzdržavanje. 
Da li se uistinu može smatrati »kao brak«? To 

uopće nije brak. Odviše se lako stvaraju navike 
zajedničkog života, više ih se ne mogu osloboditi ni 
onda kad bi se konačno mogli vjenčati. 


A dugotrajne zaruke bez seksualnih odnosa? 
Postoje također takvi odnosi i možda poneki par 
uspije nadvladati takvu neobičnu situaciju. Ipak 
nije normalno da dvoje mladih, koji iz dana u dan 
skupa žive, skupa provode slobodno vrijeme i samo 
zato popuštaju seksualnoj privlačnosti eda ne bi 
došlo do »onoga zadnjeg«. Takve i slične neprirodne 
navike mogu znatno narušavati kasniji bračni život. 

Dakle što činiti? Od studenata i studentica tre- 
balo bi za određeno vrijeme zahtijevati uzdržanost. 
Što se traži od ostale mladeži, može se i mora se 
zahtijevati upravo od mladih studenata koji u 
»duhovnoj plodnosti« pronalaze mogućnost nadok- 
nade što nije dano u istoj mjeri njihovim zaposle- 
nim vršnjacima. Ipak čovjek nakon dvadesetpete 
godine života naginje konačnom vezivanju, a suod- 
govorni bi morali odgovorno dopustiti sklapanje 
braka. 

Iako roditelji ne uskraćuju doprinos, oženjeni 
su studenti suočeni s mnogim problemima, ne samo 
ekonomskim. Ženidba je među najbitnijim odluka- 
ma u životu čovjeka. Sve kasnije odluke nisu više 
isključivo osobne — ili su bar samo nuzgredno -— 
nego i bračnog druga, rođene i nerođene djece. Tko 
kao oženjen još želi studirati, mora znati da životna 
prava obitelji imaju prednost. Mora biti spreman, 
prema okolnostima, prekinuti ili privremeno obu- 
staviti studij ako to traži dobro onih za koje je 
odgovoran. Da mladi mogu snositi jača optereće- 
nja, kada se vole, dokazuju između ostaloga stu- 

dentski brakovi. Statistike pokazuju da su većim 
dijelom oženjeni studenti među onima koji bolje 
uspijevaju u pismenim radovima i dobro polažu 
ispite. Jer brak nije samo teret, on je također boga- 
ćenje. : 

No i ovo se može dogoditi, osobito ondje gdje 
samo muž studira, a žena radom osigurava uzdrža- 
vanje: muž sa svojim studijem živi razvojni proces 
koji žena ne uspijeva slijediti. Supruzi ne žive uspo- 
redo. Muž se osjeća istinski obaveznim prema ženi 
koja mu omogućuje svojim radom da studira, ali 
se istodobno bori s preprekama. Takav je bračni 
put teško savladati. Svi ne nalaze snage da žive 
praznu sadašnjost kad je zamisliva drukčija buduć- 
nost s nekim drugim bračnim drugom. 

Ovdje ne želimo govoriti o studentima koji 
samo zato vjenčavaju ženu s dobrom zaradom da 
osiguraju studij, a već od početka kane da brak 
bude »privremen«. Previše je žalosno da takvo 
nešto postoji! 

Kakav teret za brak ako se ne polaže zadnji 
ispiti! Mogu li se supružnici rastaviti? No koje li 
radosti ako, unatoč svim teškoćama, nadvladaju 
»neprilike«! 

ŠTO OŽENJENOM JOŠ OSTAJE? 


Ovo pitanje nije rijetko u razgovorima sa su- 
pružnicima. Moglo bi se razumjeti da se ono odnosi 
na zajedništvo dobara, a često i jest tako. Upravo 
ga zato najprije i obradim u tom smislu. 


Najzad, nije loše da supruzi razmišljaju i o 
pravnim problemima. Pokoja domaćica bila bi po- 
šteđena od raznih neugodnosti da je uporno nasto- 
jala, da pri izgradnji nove kuće bude uknjižena kao 
suvlasnik. Premda žena ima jednaka prava i zakon 
joj dodjeljuje polovicu svega stečenog u braku, ipak 
ne može spriječiti, na primjer, da muž proda kuću 
uknjiženu samo na svoje ime. Ovo rekoh samo kao 
malo upozorenje da malo poznavanja zakona nije 
beskorisno u braku. 


Ali ja postavljam pitanje: što oženjenom još 
ostaje? Još jasnije bi moralo glasiti: koliko je još 
gospodar svoje osobe? Na primjer prošlost? Dio je 
čovjeka. Mora li i nju sudijeliti s bračnim drugom? 
Ima li na to pravo? Pripada dražesnoj igri zaljub- 
ljenih osoba da zamišljaju kakav je bio dragi ili 
draga kao dijete, kao mlad. Od slika, opisa, priča 
nastaje mozaik prošlosti ljubljene osobe. Zahvalni 
za svaki ponuđeni kamenčić kako bi se upotpunilo 
djelo. Ne može se nijednog čovjeka razumjeti, pod- 
nositi, ljubiti izvan njegove sadašnjosti, njegova 
stvarnog postojanja. Nitko se ne može odreći vla- 
stite sjene i nitko ne može postići da bude ljubljen 
bez ove sjene. Tko odbacuje prošlost, nema ni bu- 
dućnosti. To vrijedi za djetinjstvo, vrijedi i za obi- 

telj bračnog druga. Npr. njegova je obaveza poma- 
gati roditelje, ali je po sebi razumljiva njihova 
obaveza prema zetu ili nevjesti. 


Vrt prošlosti, koji je svaki supružnik zasadio 
iza zgrade vlastitog života, ipak je osobna stvar. 
Ženidbom se ne dobiva automatski ključ u taj vrt. 
Ženidba ne daje pravo da se čuva što se sviđa, a 
trga što se ne sviđa. Najprije smo samo gosti u vrtu 
prošlosti bračnog druga. U nj smo pozvani, uvedeni 
da se divimo, gledamo, ili da žalimo. Tko misli da 
se smije prikrasti čitajući u pretincu duboko po- 
hranjene dnevnike ili stara pisma, taj nepravedno 
postupa. Isto tako nepravedno postupa i onaj koji 
se povlači u sjenicu vrta svoje nekadašnje ljubavi, 
pogotovo ako ga sadašnjost guši. Teško je živjeti 
sa supružnikom iz sjene. Ovo naročito vrijedi za 
drugi brak. 


Vrt prošlosti pripada svakome napose. Ako se 
dvoje suživi i zavoli, oblikujući tako sadašnje jedin- 
stvo da zasade zajednički vrt zajedničkim iskustvi- 
ma, porazima i uspjesima, zajedničkim proživlje - 
nim patnjama i poklonjenom srećom, tada imaju 
budućnost koja, može se misliti i nadati, sliči raju. 
Vrijeme prelazi u vječnost. 

KAKO S PUNICOM? 


Često se govori o sudbini starije osobe koja 
više ne zna gdje bi; isto onako kako se priča o 
majci koja se znala brinuti za devetero djece, ali 
se njih devetero nije pobrinulo za majku. Tada se 
najradije prisjećamo lijepih starih vremena na selu 
kada su starci imali svoju redovitu »opskrbu« uz 
mlade, ali ipak neovisni o njima. 


Malo pomažu ova razmišljanja kada nastane 
problem kako primiti stare roditelje u vlastiti dom 
ili im omogućiti neko sklonište; ili ako punica jed- 
nog dana piše: »Ja bih mogla još mnogo za vas 
učiniti. Nakon očeve smrti ne želim ostati ovdje, 
nikada se nisam potpuno snašla poslije nego sam 
morala napustiti stan. Ne biste li me mogli primiti 
k sebi? Ne bih vam bila na teret«. 


Što radi muž kad mu dođe žena s ovakvim 
pismom svoje majke? Što čini žena kad joj muž 
šutećke postavi na stol pismo svoje majke? Jasno, 
odluka jače pogađa onoga o čijoj majci treba odlu- 
čiti. Bit će posebno zahvalan ako drugi mirno reče: 
»moramo dobro promisliti kako ćemo majci naj- 
bolje pomoći«. Već je dobro što muž i žena osjećaju 
obavezu da se pobrinu za svoje roditelje. »Ona sa 
mnom dijeli moje brige«, muž će misliti. »Moje su 
brige i njegove«, osjeća žena. Ali kako je teško kada 
se, pri prvoj raspravi o donošenju odluke, okrutno 
reče: »Ni govora. Tvoja je majka zaboravila da me 
nije htjela za zeta (ili nevjestu). A sada sam dobar 
kada se treba za nju brinuti«. 

U ovakvoj situaciji doživi muž ili žena kako se 
može i u braku osjećati osamljen. Upravo ovakva 
pisma koja se tako jako pozivaju na osjećajnosti, 
kao i ono koje smo naveli, nerijetko izazivaju eks- 
ploziju osjećajnosti. Ne može se sasvim potisnuti 
osjećaj stida što se majka toliko ponizuje i moli da 
bude primljena. Zašto joj se nije izišlo u susrei? 
Teškoća se često nadvladava vikom. No narkotici 
nisu lijekovi. Ne preostaje li dakle ništa drugo doli 
se stisnuti u stanu i pripremiti baki dobrodošlicu? 
Prevelika žurba nije dobra. I baka će shvatiti kad 
dobije pismo: »Sasvim dobro razumijemo da želiš 
biti uz nas; nastojimo stvoriti uvjete da bi to bilo 
moguće. Bit ćemo veoma zadovoljni kad doznamo, 
da si i ti zadovoljna«. 


A koji su to uvjeti što omogućuju bakin dola- 


zak ka svojima? Najprije potreban je prostor. Ako ' 


je stan i onako već premalen, nema nikakva smisla 
stvarati još težu situaciju. Možda bi bilo rješenje 
malen stančić u blizini, ukoliko se može naći. Ako 
ima dovoljno mjesta u kući, može se pripremiti 
baki zgodan kutić. Ali oboje moraju donijeti od- 
luku. Lako je shvatiti kako je teško prihvatiti 
punicu kao da bi bila vlastita majka. Stoga se ne 
smije nikoga nagovarati da primi punicu u kuću. 
Svatko to mora sam odlučiti. 


Drugi je uvjet novac. Tko će se unaprijed bri- 
nuti za baku? Treba li njezin novac, penziju, njezin 
Prihod uključiti u kućni bilans? Da li će se s dolas- 
kom bake poboljšati ekonomske prilike? Tada bi 
se moglo misliti na neki veći stan u kojem bi bio 
predviđen i »smještaj« za baku. Možda soba s 
kuhinjicom. Ili ako baka ne raspolaže s vlastitim 

sredstvima, ne mora naprosto ovisiti o džeparcu 
svoje djece. Svakom imalo čestitom čovjeku po sebi 
je jasno da se mora brinuti za stare roditelje koliko 
god mu je moguće. Isto je tako po sebi jasno da 
se to tiče svih sinova i kćeri. Ali i nitko se ne bi 
morao stidjeti da zatraži socijalnu pomoć, ako situ- 
acija zahtijeva. I starcima je potrebna izvjesna ne- 
ovisnost. I starac mora imati u novčaniku koliko 
mu je dovoljno da ispuni kakvu malu željicu ili 
drugomu daruje kakav darić. Upravo je ponižava- 
juće ako mora prositi koju paru. 

S druge strane ima obitelji koje ne mogu više 
snositi ni najmanji teret. Kad je brak i onako već 
napet, bakin dolazak može dovesti do potpuna ras- 
kida, a da ona to i ne želi. Ili kada su roditelji u 
skrajnjoj brizi kako bi priuštili djeci na što imaju 
pravo, često je nemoguće pridodati i najmanje op- 
terećenje. I ondje gdje su prevelike razlike karak- 
tera, mora se isključiti zajednički život. 

Da li i ovi razlozi oslobađaju od svake odgo- 
vornosti? Mogu li djeca ostati ravnodušna gdje 
majka živi? Odrasli sinovi i kćeri ne mogu nikada 
biti ravnodušni gdje i kako žive stari roditelji. Isto 
tako ni stari roditelji ne mogu očekivati da im obi- 
telj njihove djece odmah reče Da čim izraze želju 
da skupa s njima sprovedu zadnje dane svoga ži- 
vota. Odrasli sin ili kći moraju donijeti odluku 
koja neće škoditi ni braku ni odgoju djece. 

I starački dom može kadikada biti rješenje za 
starce. Nije nipošto loše rješenje ako se dom nalazi 
u blizini sinovljeva ili kćerina boravka. Često je 
bolje za baku da osjeti kako je njezin posjet drag 
djeci i unučadi, nego da bude teret koji se prihvaća 
uz žrtvu. 

Što, dakle, učiniti s punicom (svekrvom) koja 
ne želi biti sama, a želi se preseliti u obitelj k djeci? 
Trebalo bi razumjeti njezine brige i s njom zajed: 
nički tražiti najbolje rješenje. Ako se s njom otvo- 
reno porazgovori, dokazuje staroj gospođi da se je 
ozbiljno shvaća. Uostalom, takav postupak žele sta- 
rije osobe kao i mlade. Treba donositi odluke iz 
ljubavi, a ne iz sažaljenja. 

BRAK NAKON DESET GODINA 


Škola za roditelje razaslala je pozive na raz- 
govor o temi: »Brak nakon deset godina«. Okupilo 
se tridesetak iz »starijih godina« na zajednički raz- 
govor. Bili su to bračni parovi, zainteresirani što 
pokreće druge muževe i žene, a i da čuju savjete 
ili lijekove za vlastiti brak. 


NAVIKE 


— Zanima me o čemu će se ovdje raspravljati 
— reče muškarac, udobno zasjevši u naslonjac. 
Došao je ranije da bi mogao izabrati sjedište. -— 
Nakon deset godina ili smo postali stranci ili smo 
se navikama tako međusobno povezali skupnim 
življenjem da o tome mnogo ne mislimo. Svagdanji 
život ima svoja pravila. 

Mogli smo vjerovati da je ovaj muškarac bio 
zadovoljan pravilima svog dnevnoga života. Nje- 
gova žena nije bila prisutna. A da li je i ona sma- 
trala tako prirodnim čvrsta pravila svakodnevnoga 
života? 

— Zajednički život bez reda i bez pravila nije 
zamisliv — doda neka gospođa. 

— Ali ako se bračni život sastoji samo od niza 
potpuno sličnih dana, zapravo je teško govoriti o 
životu — doda s pravom druga gospođa. 

— Takvo nešto nazivamo jednoličnošću, ruti- 
nom — čulo se je — zapažali ili ne zapažali, patili 
ili ne patili supružnici. 

— Još je gore ako muž i žena uopće ne pate 
što im je zgrada njihova braka poprimila sivilo — 

podrži druga gospođa. — Svaka domaćica znade da 
joj se raspada kuća ako je od vremena do vremena 
ne očisti, ako ne odstrani starež i postavi novo. 

— Ipak po koji brak stradava zbog ženine 
čistunske manije — primijeti muški glas; zvučio je 
poput jeke iskustva. 

— Ostanimo kod_.teme. Rutina svakodnevnoga 
života. Je li jednoličnost obrana ili opasnost za 
brak? — rekoh ja. 

— Ovisi o tome što pojedinac razumijeva pod 
jednoličnošću. Nekima je točno serviranje jela nuž- 
na mjera vremena, smisleno raspoređuje dnevni 
ritam. Drugi ne mogu podnositi da iz godine u go- 
dinu u isto vrijeme sjedaju za stol, da točno u 18.30 
sati uroni žlicu u juhu. — Tako je govorio muška- 
rac, još mladenačkog izgleda. Davao je utisak da 
se rado buni protiv strogog reda. 


— Okolo takvoga stola sve će se odvijati prili- 
čno tupo — dopuni drugi. — Ako jelo ne znači 
ništa drugo doli svakodnevno u isto vrijeme napu- 
njati trbuh, onda to postaje nečovječna navika. Za- 
jednički obrok znači nešto sasvim drugo. Sjeda se 
za stol i svatko se trudi da drugomu jelo pretvori 
u radost. I ako se ovako gleda zajedništvo okolo 
stola, sasvim je jasno da moraju postojati stolna 
pravila. Bučno srkanje kvari drugomu tek. Isto je 
tako sasvim jasno da jelovnik ne smije biti krut 
i nemaštovit. U ponedjeljak juha s graškom, u petak 
riba, u subotu kobasica i krumpir. To i nakon deset 
godina smeta bivšeg đaka nekog zavoda. Zatim je 
po sebi jasno da stol ne bude dobro pripremljen 
samo za goste; i obitelj treba visoko cijeniti. Raz- 
govor, neminovan uz jelo kao vrhnje na torti, raz- 

vije se sam od sebe. Obitelj koja nijemo sjedi za 
stolom i trpa u sebe jelo, može se hraniti i kalorič- 
nim tabletama. 

— To se zove jasan govor — potvrdih onomu 
koji je ovo rekao. — To se ne može i ne smije pre- 
čuti. 

— Ali je problem praviti različite jelovnike — 
javi se jedna gospođa. Možda ima žena koje zbog 
komoditeta ili nedostatka mašte ili, po mom mišlje- 
nju, i zbog nesigurnosti i neznanja donose na stol 
uvijek ista jela. Ali ima i muževa koji pri svakom 
novom jelu, pri svakom novom začinu najprije na- 
prče nos, zatim izjavljuju kako njihova majka nije 
nikada pripremala kiseli kupus s ananasom. Ku- 
harska maštovitost živi od odobravanja što ga nje- 
govo ostvarenje doživi. Ako je nekomu svejedon 
vino ili voda sa sodom, zašto ga prisiljavati da pije 
vino? 

— Ovdje je načet problem, po mom mišljenju. 
važniji od zajedničkog jela — primijetih. Problem 
je: dokle se može i mora odgajati bračni drug? 
Ukus u jelu, odijevanju, namještaju, umjetnosti, ka- 
zalištu i glazbi, problemi su odgoja. Mora li se ta- 
kav odgoj zaustaviti pred kućnim vratima supruž- 
nika? Zahtjev da bračnoga druga treba prihvatiti 
onakvim kakav jest, znači li da se ne mora uopće 
pokušavati utjecati na njegovo mišljenje i ponaša- 
nje? Najjednostavnije rečeno: smijemo li odgajati 
bračnog druga? 

— Prvotan je problem kako to uraditi. — Bilo 


je prvo što sam mogla razumjeti u nastalom op- 
ćem žamoru. Onda taj nastavi: Riječ odgoj loše 


zvuči među supružnicima. Stvarno znači da je je- 

dan uvjeren kako bolje zna nešto i sada se trudi da 
povuče sudruga neka se složi ili ne složi. Tako sa 
sudrugom ne postupa kao sa sebi jednakim nego 
kao s djetetom koje treba natjerati na nešto i pro- 
tiv njegove volje. A komu se sviđa da s njime muž 
ili žena postupa kao s djetetom? Sasvim je drugo 
ako jedan drugomu reče: meni bi se ovo ili ono 
sviđalo tako. Hoćeš li učiniti? Možeš li učiniti tako? 
Ili: poznato je da odgajati znači oblikovati dobre 
navike. Tko misli da svom životu, i svakodnevnom 
životu, može dati ljepši oblik, neka to učini. To 
mora učiniti a da ne traži odmah priznanje. Žena 
koja je uvjerena da jelo dobro prija samo ako je 
brižno postavljen stol, mora ga veoma pažljivo 
spremiti. To će i mužu konačno prijeći u naviku. 
On će joj možda kadikad pričati o nekoj obitelji 
kod koje je doživo nemoguće navike za stolom. To 
će joj biti priznanje. 

— I ja također mislim da je iznad svega važno 
kako — potvrdih. Tko misli da mora izdignuti sup- 
ružnika na svoj nivo, zaboravlja da ne vrijednuje 
druga ravnim sebi nego nižim od sebe. Vjenčah se 
s nižim od sebe, čuje se katkada. Tu je srž: ljubiti 
znači prihvatiti drugoga, ljubiti ga kakav jest. Zna- 
či potaknuti ga da vidi nešto lijepo ili dobro, na- 
učiti da to uzljubi. Ne zato da bude bolji nego zato 
što će ga to obogatiti. Takva preobrazba ne smije 
biti uvjet ljubavi. U braku se ne može drugoga pre- 
odgojiti nego samo okružiti ljubavlju. 


Ponovo se javi sugovornik: 


U vašim su posljednjim riječima sasvim dobro 
prošle uvriježene navike u svakodnevnom bračnom 
životu. Kad u početku našeg razgovora rekoh da se 

tijekom deset godina ili čvršće povezujemo ili se 
odalečujemo, naišlo je na mali odjek. Ako su takve 
navike da se muž, žena, djeca, sinovi i kćeri udob- 
no osjećaju te crpe radost duhu i tijelu, onda je 
dobro. Onda je postignut živi sklad, a ne smrtna 
dosada. Upravo protiv opasnosti dosade usmjerene 
su primjedbe onih koji su upozoravali na preveliku 
jednoličnost svagdanjega života. 


Morala sam odgovoriti jer htjedoh još maio 
nastaviti razgovor: Znate li što je jednom rekao po- 
znavalac bračnih problema? Više brakova propada 
zbog dosade nego zbog nevjernosti. I jedan. drugi: 
iko nema smisla za humor, bolje bi bilo da se_ ne 
ženi. Obje primjedbe pristaju našoj temi. Tko ima 
smisla za humor, može se smijati i vlastitim glu- 
postima i vlastitim hirovima, a može se smijati oni- 
ma drugoga. Tko zna da dosada ubija, nastoji da 
se ne pojavi. I za ovo postoje recepti. Tko zna koji 
recept? 


"Tako ponovo pripustih razgovor grupi. Ubaciše 
mnoge dobre ideje i natuknice: 


— Suprotno je dosadi, promjena. Treba se up- 
ravo pobrinuti da dođe do promjena, onda više ne- 
će biti dosade. Što vrijedi za kuhinjski jelovnik, 
vrijedi i za duhovni jelovnik. I razgovori u obitelji 
trebaju bogate naizmjenične dodatke da ne posta- 
nu neukusni. Posjeti unose svježi zrak u kuću. Že- 
na ima razlog da bude ponosna na svog pametnog, 
duhovitog i živahnog muža, a muž ubire za sebe 
polovicu komplimenata što ih prima njegova žena: 
na koncu on ju je izabrao. Izlasci se ne mogu og- 
raničiti samo na svečane večere. Tu spada i kino, 

kazalište, koncert, cirkus, sajmovi. Svijet je okru- 
gao, zašto uvijek ostajati u kutu? I naravno: pješa- 
čenje, izleti, kraći ili duži odmor. ' 

Božić, Uskrs, Duhovi, Nova Godina, Rođendan, 
Imendan tiču se svih kršćana. Godišnjica zaruka, 
braka, dan rođenja prvog potomka, dan kad je muž 
položio ispit ili bio promoviran, skrovite su sveča- 
nosti i tiču se samo muža i žene. To su kao drago 
kamenje koje se pažljivo promatra i čuva za dru- 
goga. Tada se iskusi kako je, i nakon dugih godina 
braka, još uvijek lijepo zgodno se dotjerali za »nje- 
ga«. Obično je samo lijenost sreca ako se ove sve- 
čanosti ne slave. 

PRELJUB — LIJEK? 


Naravno odmah se pojaviše prigovori: 

— Da li je sve to ostvarljivo? Ne zahtijeva li 
se od čovjeka više nego li može? Fizički je zakon 
da svemu dođe kraj. Zašto ne i zajedničkom životu 
u braku, recimo izravno, ljubavi? Danas ozbiljni 
istraživači kažu da bračna nevjernost nije grijeh, 
nego da pridonosi očuvanju braka od dosade. Već 
smo se priučili mijenjati ideje u tolikim stvarima, 
zašto ne bi i u ovome? 

— Jeste li Vi fizičar koji hoće na brak primi- 
jeniti fizičke zakone? Onda morate imati pred oči- 
ma također fizičko kod supružnika. Ono se zaista 
troši, inače ne bi bilo starih i bolesnih supružnika, 
a da ne govorimo o smrti. No duh se ne troši upo- 
trebom, ali se i ne očituje ako se zapusti. — Fizi- 
čar je morao podnijeti još i druge prigovore. 


— Vjerovanje u znanost svagdano poprima sve 
pretjeranije oblike: nema zubne paste i deterđenia 
koje u roku od nekoliko tjedana ne najave u rekla- 
mi golemim slovima da ubuduće prašak sadrži ele- 
ment x y z, ili da je prašak za čišćenje sastavljen 
po toj ili toj kemijskoj formuli. I stari se preparat 
prodaje u novoj opremi. Kupac poklekne pred zna- 
nošću. 

— Koji su to istraživači, kakva je to znanost 
koja odjednom izdiže bračnu nevjernost za lijek? 
Nije li možda samo pojedinac koji u ime znanosti 
hoće opravdati svoje ponašanje? — I ostali su se 
tako žestili. 

— Možda se ovdje brkaju dvije različite stvari 
— primjeti neka žena; očito se trudila da ublaži 
žestinu razgovora — Nevjernost može kadkada raz- 
buditi bračnog druga iz svoje letargije, svoje pos- 
panosti da spozna dokle je dopustio da se drugi 
udalji. Čak nije rijetkost da je manje kriv počini- 
telj preljuba negoli zbog toga povrijeđeni sudrug. 


— To vam mogu potvrditi iz moje prakse u 
savjetovalištu — rekoh — Ukratko ću iznijeti dva 
gotovo slična slučaja koja sam više puta pretresala 
u mom uredu. 


Jedna žena, nakon šest godina neplodna braka, 
započne intiman odnos sa starijim kolegom. Kad 
opazi da je s njim začela dijete, dođe k meni. Iako 
je kroz ovaj period odnosa i dalje općila s mužem, 
bila je sigurna da suprug ne može biti otac budućeg 
djeteta. Bila je uistinu očajna. Doista je voljela svo- 
ga muža. Ali kako je mogla nastati ovakva pomut- 
nja? Muž je prije vjenčanja provodio kojekakav ži- 
vot. Iskoristio je svaku priliku gdje god mu se pru- 
žila; sam je priznavao. Ali je u brak želio dovesti 
djevojku koju će tek on smjeti učiniti ženom u 
prvoj bračnoj noći. I o prvoj bračnoj noći imao je 
romantičnu predodžbu jednog poletarca. Unatoč 
Svojim »obilnim iskustvima«, posve je malo nazri- 
jevao ljubavne potrebe svoje žene. U svom dosa- 
dašnjem seksualnom životu tražio je zapravo samo 
zadovoljavanje požude, uživao u njoj u času do- 
življaja. Nikada nije nastojao osluhnuti drugoga s 
ljubavlju. Prva zajednička noć bila je razočaranje 
za oboje. Njegove primjedbe: »Da nisi valjda fri- 
gidna? Ipak je rizično kupovati mačku u vreći«, 
dotle su dovele mladu ženu da je zbog straha i ne- 

sigurnosti postojala sve sudržljivija i nesposobnija 
za predanje. »Frigidna, a i neplodna. Eto ni djece 
ne možeš imati«, primjećivao je nakon nekoliko 
godina. 

Iz ovog bračnog sukoba, koji je doživljavala 
kao kompleks manje vrijednosti, žena se spasila ra- 
dom u svojoj struci. Ako nije bila valjana kao žena, 
barem je u struci mogla biti ravnopravna mužu., 

I baš u struci je naišla na priznanje od starijeg 
kolege, koji je priznanje proširio i na ženstvenost, 
na njezin izgled i na njezin način odijevanja. Nije 
samo opažao prednosti, nego ih je i očitovao, izri- 
cao. Kad je mlada kolegica zapazila da je poželjna 
i kao žena, popustila je želji. Ionako nije mogla 
imati djece, kako joj je više puta predbacivao muž. 
U ovakvoj opuštenosti, prvi je put iskusila seksual- 
ni užitak. Muž je s nestrpljivm zahtjevima učinio 
djevojku samo tjelesno ženom, tek je drugi iz sna 
probudio ljepoticu. 

— I kako je završilo? — upita jedna gospođa. 
Sjedila je sučelice meni. Očito se opažalo njezino 
suosjećanje. 

— Ovaj je bračni par bio među prvima koji 
dođoše u moj ured. Morala sam muža potražiti kod 
kuće jer nije htio doći. Sada znam da je to bio po- 
sebni trik dragoga Boga što je ova obitelj ponovo 
ili bolje prvi put postala sretna i da sam ja mogla 
nešto doprinijeti. Možda bih inače bila napustila 
savjetničku službu da nisam vidjela uspjeh. Počei- 
niku je potreban uspjeh u ovom kao i u svakom 
drugom zvanju, barem s vremena na vrijeme. 

Muž nije donosio nikakvu odluku dok se nije 
rodilo dijete. A kad je analiza krvne grupe pokaza- 

la da je upravo on otac djeteta, odluči se za svoju 
ženu i prihvati dijete. Uvidio je da je udaljio svoju 
ženu od sebe, htijući je s prevelikom neobuzdanoš- 
ću privući k sebi. Kadkada me pozivahu na rođen- 
dan djece: tri dečkića i dvije curice. 


Shvaćate li da se sličan preljub ne može insce- 
nirati za zabavu ili za promjenu. Ne zaboravimo: 
preljub je uvijek strahovito i teško iskušenje za 
brak. Može se prevladati jedino ako supružnici još 
imaju jaki osjećaj izmjenične odgovornosti, ako se 
još vole. 


Jedan čovjek, došavši nakon nekoliko mjeseci 
u moje savjetovalište, pomišljao je na preljub da 
dokaže svojoj ženi kako bi se mogao dopasti i dru- 
gim ženama, čak privlačnijima od nje. Žena, bila 
je kći njegova šefa, dala mu je prednost pred os- 
talim proscima zbog njegove svježine seoskog mla- 
dića. Još prije nego je ušao u modu opčinio ju je 
njegov pulover s visokim ovratnikom, Ipak joj do- 


jadi u braku i pulover s visokom ovratnikom i onai 


koji ga je nosio. Muževlja stručnost, koju je iznad 
svega cijenio njegov poduzetnik — tast, nije joj 
mogla nadoknaditi nedostatak vještine u plesu. 
Najradije bi ga poslala u plesnu školu da stekne 
malo »stila«. I umjesto da prevlada muževlju ne- 
sigurnost u društvu, potjecao je iz seljačke obitelji, 
pokazivala mu je kako je nadmoćnija od njega. 
Jasno da se je osjećao omalovaženim. Više iz prko- 
sa nego iz sjetilnog užitka, upustio se u flirt s dru- 
gim ženama. I jednoga dana nadođe preljub, a da 
zapravo nije htio. Djevojka, njegova ljubavnica, 
ljubila ga je iskreno, a da nije postavljala uvjet 
ponašnja u društvu. To je otežavalo njegovu odiu- 

ku. Odnošaj je priznao bez uvijanja svojoj ženi i 
u tom osjetio radost lovca koji pokazuje svoje 1o- 
vačke trofeje. Ženina pometnja dala mu je zado- 
voljštinu, ali nije smogao snage raskinuti s prijate- 
ljicom. Žao mi je, tako se opravdavao pred soboni 
i pred svojom ženom, ali sve je dublje klizio u 
naviku. Brak u troje htjede provesti u praksu. A 
kad je prijateljica zatrudnjela, smatrao se čak ob- 
veznim da je ne napusti. Pored svega bio je dobar 
otac prema zakonitoj djeci, osmogodišnjem sinu i 
šestogodišnjoj kćerki. Tek malo pomalo nastao je 
red u pobrkanim odnosima kad je muž uvidio ono 
što sam mu pokušavala razjasniti tijekom naših 
razgovora: obitelj je organizam koji živi jednim je- 
dinstvenim kolanjem krvi unatoč svim mogućim 
individualnostima pojedinog člana. 


Ako je prevelika povezanost između oca i maj- 
ke i njihovih roditelja, ili ako nikada nije uistinu 
postojala, to ulazi u novu obitelj kao hipoteka. Sa- 
mo je onaj spreman za brak, za očinstvo ili maj- 
činstvo koji se je ispravno odvojio od doma svojih 
roditelja, koji je u vlastiti proces sazrijevanja pri- 
hvatio dobro i zlo te ih prevladao. 


Ako se među roditeljima raskine veza, djeca 
upadaju u provaliju. Zastalno se mogu jednom ru- 
kom držati iznad vode dok im se ponovo ne stavi 
tlo pod noge. Ali uvijek je to teret, predstavlja 
uvijek period krize u razvojnom procesu. Nema ni- 
kakve koristi od lošeg oca ili loše majke, iako pred 
svojm djecom odigraju sjajno ulogu roditelja. Ne-' 
moguće je biti dobar suprug, a da se ne pruži dje- 


ci što im pripada. 

Moj pacijent koji mi je za vrijeme razgovora 
pričao o svom preljubu, ovo je shvatio tek nakon 
dugo vremena. Shvatio je da otac mora svojim pri- 
mjerom pokazati sinu kako čovjek ispunja svoje 
dužnosti i ozbiljno shvaća svoje obaveze. Konačno 
i sin će jednog dana postati suprug i otac. A po 
kojem će se uzoru ravnati ako ne po ocu kojega 
doživljuje i kojega voli? 


I kći tvori svoj sud o redu u svijetu po ma- 
lenom svijetu u kojem živi. Ovaj će nazor uvijek 
prenositi na druge oblike životne zajednice, barem 
dok ne postane dovoljno zrela da ga mijenja po 
vlastitoj zamisli. Djevojčica u dobi sazrijevanja 
spoznaje vlastite ženske osobine. Spoznaje da ne 
postoji čovječanstvo bez seksa. Na primjeru majke 
najočitije upoznaje kako se može shvatiti uloga 
žene i kakav položaj otac dodjeljuje majci u braku. 
Pod ovim vidom, upoređujući sebe s majkom, Eći 
doživljuje oca kao muža. Rado bi hijela postati 
žena koju će muž ljubiti, poštivati i znati ispravno 
cijeniti njezinu revnost u upravljanju domaćinst- 
vom. No koja bi čeznula za ulogom žene koju bi 
muž napustio kao dragu osobu, a bila bi jedino 
dobra da drži red u kućanstvu? Zato je isto tako 
važno kako majka shvaća svoju ulogu domaćice u 
obitelji. Ako žena sebe vidi samo u ulozi pepeljuge, 
onda se ona ne mora čuditi da je i drugi drže ta- 
kvom. 


Također ulogu majke vidi kći u svojoj majci. 
često tako upečatljivo da se slika ne može izmije- 
niti ni kad je kriva. Vedra majka, koja se raduje 
što je mogla roditi i odgojiti djecu, može dati dobar 
primjer koji kći želi slijediti. Ali majka koja po- 

kazuje i izjavljuje da je sve od trudnoće do poro- 
đaja, od pranja povoja do jogunastih dana male i 
velike djece, samo žrtva, zaista ne privlači lako ni- 
jednu djevojku da slijedi njezin put. Razumije se 
da vrlo mnogo zavisi od čitave obitelji kako će žena 
živjeti svoju ulogu. 

Ukratko ovako mislim: u braku su izmjenično 
odgovorni: muž za ženu, žena za muža, oboje za 
djecu, a djeca, koliko postaju starija, također za 
roditelje. Tek onda svatko pronalazi sebe unutar 
obitelji, u svojoj ulozi. Istodobno i u životu ako 
drugi, s kojim je povezan, igra svoju ulogu na naj- 


bolji način. 

POKUSNA POZORNICA ŽIVOTA 


Previše sam dugo govorila. Odmah su izbila 
suzdržana pitanja. 


— Ne zahtijeva li se odviše? 

— Može li čovjek biti uvijek savršen u svako- 
dnevnom životu? 

— Ne mora li ustrašiti pomisao na brak ako 
majka ili otac moraju uvijek biti uzor djeci? 

— Gdje se čovjek može opustiti ako ne kod 
kuće? 

— Zar tako veliki etički zahtjevi upravo ne 
tjeraju iz kuće zdrava čovjeka u naručaj žene da 
mnogo jednostavnije uživa? . 


— Zar jedna pročišćujuća bračna svađa, a na- 
kon koje slijedi isto tako spontano pomirenje, nije 
nešto zdravo za brak? 

— Djeca moraju doživjeti i stvarnost svako- 
dnevnog života. Roditelji koji vječno šapću i drže 
se za ruku, koji vazda nježno i blago postupaju sa 
svojom djecom, pružaju im pogrešnu sliku svijeta. 


Morala sam zauzeti stav: Ovaj je razgovor u 
najmanju ruku primjer kako se ljudi postavljaju u 
obranu kada se boje da se od njih previše traži. 
A moralni se zahtjevi, protiv kojih se ovdje poziva 
na oprez, odnose upravo na zadovoljenje osnovnih 
životnih potreba. Može se samo očekivati da rodi- 
telji uvijek to imaju pred očima, kad zahtijevaju 
od djece poštovanje, samosvladavanje, odricanje, 
marljivost u radu i zahvalnost. Ali vratimo se našoj 

maloj pozornici života — obitelji; predstavlja nešto 
poput pokusne pozornice velikog kazališta svijeta 
kojemu je Bog režiser, nama na neshvatljiv način. 
Potrebno je razumjeti svoju ulogu, naučiti je izreći. 
Za to je potreban učitelj, a često i šaptač. 


Upotrijebimo jedanput primjer kako se valja 
tijesto — savijača, iako je slika malo izopačena i 
izobličena kad bismo je htjeli u svakoj nijansi pri- 
mijenivati na svakodnevni život kao precrt. Mi na 
pozornici našega života igramo pomalo sve uloge: 
naivnost mladog ljubavnika, istaknutu ličnost, tra- 
gičnog heroja, sve do razboritog starca. Samo je 
lakrdijaš, komičar sposoban igrati sve uloge pod 
istom maskom. Možda on ima najneposrednije 
nadahnuće od božanskog režisera. Nama ostalima 
ne preostaje drugo nego neprestano razmišljali 
kako nam Bog raspodjeljuje životnu igru u kojoj 
moramo preuzeti ulogu koju smo samo djelomično 
prihvatili dobrovoljno a da ne znamo kraj pred- 
stave, koju mi kao improviziranu igru slobodno 
izvodimo okolo osnovne ideje. 


Kršćanima je velika pomoć primjer Krista, 
preuzeo je ulogu života čovjeka i u isto vrijeme 
očitovao se u njemu nacrt stvaranja i plan božan- 
skog režisera s kojim ima istu narav. No kako je 
teško nasljedovati ovaj život u vlastitoj ulozi, 
unatoč vještim crkvenim »dramaturizma« i »šapta- 
čima«! Bog ima povjerenja u stvaralačku snagu 
koja u nama djeluje kao njegov dar, kao neposred- 
no sudioništvo u njegovu životu. Inače nam ne bi 
dodijelio tako teške uloge. Tako su teške da jedan 
drugomu moramo pomoći, skupno ih čitati i shva- 
titi. Kazalište našeg kršćanskog života mora biti 

suvremeno. To je upravo ono najvažnije. Stari 
sadržaj traži novi način izražavanja, novi PATI] 
i nove kostime. 


— Sve je to lijepo čuti — reče onaj što je u 
općenitom razgovoru vrsno znao uprijeti prstom 
na glavne točke koje su tražile odgovor. — Rekli 
ste da je opasno iskrivljivati sliku, dosljedno i našu 
sliku, jer bi se mogla izobličiti. Ipak se usuđujem 
još prijeći drvenim valjkom preko tijesta: ako svi 
mi u kući igramo neku ulogu, zašto ne bismo 
igrali povremene uloge na pozornicama drugih? 
Danas svaki dobar glumac glumi na više pozornica 
ito ga sili da se sve više usavršava. Zašto, dakle, 
ne biti jedanput protagonist u tuđem području“ 
Zašto ne odvojen odmor od žene u punoj slobodi? 
Možda bi se s novim impulsima vratili staroj sre- 
dini. Muškarcu naprosto godi da iskusi kako još 
može osvajati. A i ženi također godi ako iskusi 
kako je još poželjna. Sigurno se takvi supruzi neće 
međusobno zanemarivati, nego će njegovati svoj 
izgled. A i još se štogod može naučiti što se tiče 
tjelesnih odnosa. : Treba ovdje sasvim jasno reći 
da često svakidašnji bračni život na ovom podru- 
čju upada u nesavladivu jednoličnost. Upravo bi 
za noći morala vrijediti izreka da više brakova 
stradava zbog dosade, nego zbog nevjernosti. Što 
preostaje ako je sve od prvog izražaja, od prve ri- 
ječi rutina? 

Ukoliko je govornik želio provocirati svojim 
riječima i izazivati prigovore, bez sumnje je uspio. 

— Izgleda da niste ništa razumjeli od svega što 
je do sada rečeno — glasila je najblaža primjedba. 

— Takve želje može zadovoljiti bordel gla- 
sila je manje prijateljska primjedba. 

— Evo zaključka — predložih — Vjenčanje je 
obaveza zajedništva, bez uvjeta prekida ugovora. 
Bilo da se obaveza odnosi na dvoje, muža i ženu, 
ili se proširuje na djecu. U to se zajedništvo ulazi 
uključivanjem vlastite osobe. I što nam više ne pri- 
pada, ne možemo bez daljnjega povući. Uostalom, 
ima nešto istinito u činjenici da djelujemo i na 
drugim pozornicama. Pomislite u kolikoj mjeri 
učitelj, gospodar, stariji suradnik vrši ulogu oca 
prema mladima. Svaka žena svojim držanjem na 
radnom mjestu pomaže kolegi muškarcu da ne is 
padne i iz svoje uloge. 

BRAK S RADNOG MJESTA 


— Zaista, još bi se moglo štogod reći o odno- 
sima na radnom mjestu — prekine me neka žena — 
Može li se zahtijevati od nekog čovjeka da iz dana 
u dan radi sa zgodnom i radinom kolegicom, a da 
ne nastane neka vrsta životnog zajedništva? O 
ovim se brakovima s radnog mjesta govori zlobno, 
ali često je sekretarica muškarcu veća pomoć negoli 
žena. 


— Još je k tome uvijek ukusno odjevena i do- 
tjerana — dopuni uza smijeh jedan muškarac. 


— Zajednički odmori poduzeća i izleti nemalo 
doprinose pravoj obiteljskoj atmosferi. Na izletima 
poduzeća, gdje nisu smjele prisustvovati supruge, 
neki su brakovi toliko bili uzdrmani da je konačno 
došlo do raskida. 


— Ali nekoja poduzeća paze da se poštivaju 
granice. U najmanju ruku nastoji se odvojiti takve 
»veze« premještanjem protagonista u razne odjele 
ili filijale. Tko god je u radnom odnosu, razumjet 
će kako poduzeće ne može spriječiti da se ljudski 
odnosi razviju izvan zajedničkog rada — izjavio 
je rukovodilac jednog velikog poduzeća. 


— Ali i žene prave mnoge pogreške — reče 
neka žena — Mnoge se premalo zanimaju što im 
muž čini preko dana. Posebno nezaposlene žene 
ili koje su davno napustile posao. A zatim stara 
priča, premalo se brinu za svoj vanjski izgled. 
Muškarac ipak nije slijep. Sigurno mu je neugo- 

dno gledati svoju zapuštenu ženu kad je po danu 
okružen zgodno počešljanim glavicama, dotjeranim 
i lijepim make - up kolegicama. 

Odvažna sugovornica imala je sve prednosti 
što ih je nabrojila korisnim za brak. Dok su neke 
žene gunđanjem neodobravale, već je preuzeo 
riječ muškarac: 

— Ako se ovdje hoće dati pravo muškarcima 
protiv žena, ipak treba pogledati i obratno sliku. 
Mi muškarci moramo priznati da se laka srca 
divimo dotjeravanju i garderobi koja nas ništa ne 
zapada. Možda ima žena koje su opsjednute šte- 
dnjom, ali ja osobno poznam žene koje jednostavno 
teško snose da moraju tražiti novac od muža za 
svaki par čarapa, za svaki ruž, a da ne govorim o 
novim haljinama. Ima muževa koji potajno muče 
svoje žene što im one, osim brige za kućanstvo i 
djecu, ne zarade mjesečno i po koju hiljadarku. 
Strogi su račundžije kad su u pitanju osobne po- 
trebe žene, ali nisu kada se radi o njihovim ciga- 
retama ili nekom hobiju. 

— Još nešto treba reći — doda drugi. — Zgodne 
i lijepo njegovane kolegice često su mnogo mlađe 
od naših žena. Ove naše žene dijele našu sudbinu 
i snama ukorak stare. Naposljetku, većina od nas 
prisutnih bili smo vitkiji kada smo se vjenčali. 
Kako bismo mogli očekivati da naše žene izgledaju 
kao na dan vjenčanja? Porođaji i bolesti mogu 
također izmijeniti izgled žene. Zar bi morala opa- 
dati muževlja ljubav prema svojoj ženi za svaki 
kilogram koji ona dobije? 


— Zamalo imam utisak — primjetih — da je 
ovaj razgovor primjer kako se u pravom braku 

muž i žena zalažu jedno za drugo: svatko brani 
položaj drugoga. Vratimo se zadnjim dvjema točka- 
ma našeg razgovora, o opasnostima braka što se za 
muža pojavljuju na radnom mjestu. Uostalom, sli- 
čan je problem i kod zaposlenih žena i kod doma- 
ćica. Nije problem da skupni rad na radnom mje- 
stu može stvoriti zajedništvo duha i štetiti braku. 
Obično se to primijeti kad povezanost tako ojača, 
pa se je teško odreći veze. Ali nijedna vjenčana 
osoba ne može od. početka isključiti mogućnost 
draži od druge osobe, a da je ne osjeti ili joj ne 
podlegne. Ako je opčaravajuća osoba drugog spoja, 
privlačnost se sasvim prirodno osjeti na tjelesnom 
području; tko podlegne, osjeća da mora odgovoriti. 
Ali vjernost ne bi bila krenost kad. bi nastajala 
sama po sebi. Preljub je kao i svi.ostali grijesi: 
najprije nastaje u misli, želji. Ovdje se može samo 
reći: brani se u početku, ogradi se već u početku. 
Tko misli da je premoćan, .nerijetko prvi pada. 
Neka pravila treba poštivati: ne pričaj intimne 
stvari van braka. Tko od kolega ili kolegica traži 
suosjećanje za svoju bračnu sudbinu, zalazi u pri- 
vatno područje. 


Tko svojim držanjem drugoga moli da mu po- 
kloni svoje suosjećanje, mora znati da njegova 
naklonost neće moći biti bez daljnjega odbijena, ali 
će tražiti i uzvrat. To ne znači da se mora na rad- 
nom mjestu vladati kao robot bez ljudskih:trepe- 
rerija. Svatko zna da između povjerljivosti \ ne- 
ljudske hladnoće postoji široko: polje mogučnosti 
susreta. Tko vidi osobu u nevolji, smije i mora 
pomoći: Problem je samo kako to uraditi. Kolegica 
koja želi pomoći kolegi na radu da nadvlada brač- 

nu krizu, slušajući ga kada se tuži na ženu i poma- 
žući mu da pronađe utjehu-u slobodnom vremenu, 
ne postupa bez osobnog interesa. Morala bi se upi- 
tati da li bi to razmetanje vremena i ljudske snage 
uistinu mogla žrtvovati za svaku osobu, čak i za 
drugu ženu. Pomoć stiže samo od koga se ništa ne 
očekuje. Danas ima dobrih savjetovališta. Tamo 
nekoga uputiti može biti dragocjena pomoć, a da 
se sam ne mora uplesti u sudbinu druge osobe. ' 


Imam dojam da je profesionalni odgoj naše 
mladeži premalo usmjeren kako bi razvio i sposoli- 
nost ispravnog društvenog ponašanja. "Toliko se 
govori o ulozi muškarca i žene. No većinom se za- 
boravlja da u to ne spada samo ispravno ponašanje 
u bračnim odnosima i u očinstvu i majčinstvu, nego 
i sposobnost ispravnog ljudskog ophođenja. Ispra- 
van zajednički odgoj (koedukacija) mogao bi doni- 
jeti mnogo koristi na ovom području, ali samo onda 
ukoliko naše društvo prizna određena pravila su- 
življenja. Jedno je takvo pravilo: tuđi je brak, tuđa 
svetinja. Šuljanje i provaljivanje je prijekorno. 
upravo kao i nepromišljeno pozivanje stalnih go- 
stiju koji zloupotrebljavaju gostoprimstvo. Otvoriti 
svoju obitelj osobama bez doma, traži mnogo, takta 
i vještine. 

— Ovdje vas moram prekinuti — energično se 
prijavi za riječ jedna gospođa. — Ne otežavaju li 
vaše riječi još više sudbinu svih osamljenih žena, 
svih udovica ili rastavljenih? Od supruga tražite 
upravo takvo držanje koje je često tako gorko 
osamljenoj ženi. Dokle god je muž u kući: ima pri- 
jatelja, posjeta i poziva. Nakon toga ubrzo su na- 
puštene skupa s djecom. Od svih utješnih riječi, 

preostaje jedino papir na kome su napisane. Ne 
može se u svakoj osamljenoj ženi gledati moguću 
bračnu suparnicu vlastitom mužu. Što ostaje oa 
ljubavi prema bližnjemu ako se radi samoobrane 
ne usuđujemo prijateljski susretati druge? 


— Vaša je primjedba utješna, — rekoh — za- 
htijeva konkretan odgovor. Pohvalno je podržavati 
prijateljstvo s nekom obitelji upravo kad nedostaje 
muž, otac. Ako prijateljstvo pridonosi da osamljena 
žena nauči podesiti svoj život, onda se pruža prava 
usluga prijateljstva. Ako žena, iz straha pred živo- 
tom i pred odgovornošću, uđe u drugu obitelj, živi 
od njezine snage, stvori tu sebi prijeko potrebno 
mjesto, tada veoma lako pogodi u životnu srž te obi- 
telji. Za utapljanje nije kriv samo onaj koji se 
čvrsto drži lađe da se ne utopi, nego možda još 
i više onaj koji je posudio lađu precijenivši njezinu 
mogućnost nosivosti. O svemu moraju najiskrenije 
voditi računa svi kojih se tiče kad poduzmu da 
nanovo izvuku lađu na površinu. 


Bilo je jasno da su problemi tako brojni, koje 
supruzi moraju rješavati nakon deset godina braka, 
da ih je nemoguće iscrpiti u jednovečernjem raz- 
govoru. Zato smo organizirali i drugo veče. 

SEKSUALNI PROBLEMI U BRAKU 


— U prošlom smo razgovoru prebrzo pretresali 
jedan problem — reče jedan iz skupine. Želim pod- 
sjetiti odmah na početku kako se ne bismo našli 
u stisci s vremenom. Mislim da seksualni problemi 
nastaju upravo u vrijeme dužih brakova, o njima 
se gotovo nikada ne govori osim u ilustriranim 
časopisima koji katkada od toga prave »skandaloz- 
ne teme«. Doduše, već smo dotaknuli temu. Bilo je 
rečeno da se ženu, s kojom se je netko vjenčao 
nazad deset godina i više, ne može u vanjskom 
izgledu usporediti s nekom pin-up-girl i da se ni 
u mašti ne smije pobrkati. Također je rečeno da 
žene često mijenjaju svoj izgled kako to ne bi htjele 
naše muškaračke oči. Rečeno je da su jednolični 
intimni odnosi često bljutavi do dosade. Ali što je 
to neizbježna sudbina i na što treba od početka 
pripaziti da bi se brak očuvao od nepotrebnih kriza? 
Općenito se uzima da su muškarci duže aktivni 
negoli žene. Znači li to za muškarca potpunu askezu 
čim žena zađe u promjenljive godine? Govori se da 
i ginekološke operacije, koje ipak nisu tako rijetke, 
učine da žene izbjegavaju seksualne odnose. Što je 
istinito? 

— Htjela bih još nešto dodati vašim sugesti- 
jama — dopunih. — Ljudi su bili kroz mnogo gene- 
racija odgajani da seksualnost promatraju kao ne- 
što životinjsko, što bi više pripadalo životinjama 
nego čovjeku. U tome se vidjela opasnost za tijelo 
i dušu. U načelu se sve pogreške na ovom području 

smatralo kao teški grijeh. Toliko se više cijenilo 
moralno držanje koliko se čovjek više mogao odri- 
cati seksualnih odnosa. Nerijetko i supruzi nisu 
vidjeli u tjelesnom sjedinjenju dar ljubavi, nego 
sjetilno zadovoljavanje; posebno potrebno mužu. 
Žena je dopuštala, žrtvovala se, snosila. A: čim je 
muž zašao u »mirnije godine«, mogao se ostvariti 
stil bračnog života koji se prešutno smatrao časni- 
jim. Ovdje je krivo shvaćen monastički ideal i po- 
stavljen svrhom životnoj zajednici koja se po svom 
određenju ne može ostvariti kao u celibatu. I tako 
smo došli do razjašnjenja seksualnog odnosa. Deset- 
lječima- je- priječilo mnoge supruge u: ispravnom 
vrednovanju njihova bračnog života: seksualni od- 
nos mora služiti isključivo osiguranju potomstva 
i brak nije ništa drugo doli ustanova za rađanje 
djece; zamalo kađ bih nastavila ovim neljudskim 
jezikom, nazvala bih brak »rađanje ljudske mla- 
dunčadi«. Tko god po svojoj profesiji mora razgo- 
varati o bračnim problemima, znade-da je takav 
pojam morao negativno utjecati na bračni život i da 
još danas utječe. Ako biti dobar znači istodobno se 
uzdržavati na seksualnom području, onda bi se brak 
morao više cijeniti što rjeđe dolazi do seksualnih 
odnosa. A budući da velik broj muževa, iz nezna- 
nja, nikada nije doveo svoju ženu do doživljaja 
seksualnog užitka, onda su našle da nije teško živ- 
jeti »čiste u braku«. Išlo je tako daleko da su one 
mogle velikodušno prijeći preko vanbračnog »zado- 
voljavanja« svojih muževa, jer nikada nisu iskusile 
snagu povezanosti koja nastaje na ovaj način. 


Samo je tako shvatljivo što se još uvijek brani 
mišljenje da je ženi lakše živjeti uzdržljivo nego 

muškarcu i da im, ako su »čestite«, do »svega 
toga« nije stalo. Činjenica je da velik broj žena 
povećava dosadu već »umornom« mužu i osjeća 
uvredom što on uopće ne primjećuje njenu želju 
za nježnošću. »Zar ti, stara, još uvijek nije dosta«, 
možda čuje po koja žena četrdesetih godina dok 
muž, zadovoljan čašom piva i novinom, uopće ne 
primjećuje da je tim ponašanjem na neizlječiv na- 
čin povrijedio biće komu je nekoć obećavao ljubav 
za cijeli život. On to ne primjećuje kao što i ne vidi 
ženina nastojanja da ima zgodan izgled, kako se 
brine za svoje dnevno i noćno odijevanje, za stan, 
uključivši spavaću sobu. Za njega je žena odavna 
preuzela ulogu majke od koje se očekuje da. sve 
učini kako bi život bio udoban, a da za to ne dobije 
nikakav uzvrat. 


Osim toga moglo je i drugo mišljenje doprini- 
jeti da se je seksualni užitak smatrao uglavnom 
muškom osobinom. Još i danas ima muškaraca koji 
drže da samo one žene mogu začeti koje za vrijeme 
intimnog čina dožive orgazam. Zato se i događalo 
da su muževi predbacivali svojim ženama koje su, 
uslijed nasilja u ratnim i poratnim previranjima, 
ostale trudne: »da nisi ništa osjećala, ne bi se bilo 
dogodilo«. Začudo ovakvo mišljenje živi u glavi 
mnogih ljudi, kao i drugo mišljenje da je žena 
toliko više moralnija koliko manje ima potrehe 
seksusa. A ako se seksualni užitak povezuje s mo- 
gućnošću začeća, lako je bilo zaključiti da žena koja 
više ne može začeti, tj. žena nakon klimakterija, 
više i ne osjeća užitak seksualnih odnosa. 


To baš nije istinito. Osobe koje se po svojoj 
profesiji moraju interesirati za to znaju da se žene 

često predaju svojim muževima bez pridržaja tek 
onda, kad više nema straha od neželjene trudnoće. 
Dandanas relativno su rijetke obitelji koje veći 
broj djece osjećaju kao blagoslov. Previše im se 
govorilo o odgovornosti prema djeci, posebno o nji- 
hovu odgoju. Preteško je i stvoriti za djecu nužni 
životni prostor. Treba li se čuditi ako žena i svojim 
tijelom očituje da je slobodnija? Na kasniji bračni 
život mnogo manje utječe klimakterij, negoli ne- 
kakav stid što se još osjećaju mladi. 

S ovim ne bih htjela odložiti raspravu o prob- 
lemu koji smo pokrenuli. 


Hoću naglasiti da sklad bračnog života na sek- 
sualnom području nije samo problem muškarca, 
nego je isto tako i žene. Recimo još točnije: stalni 
je problem bračnoga života. 

— Zar je onda neosnovan sav govor o estro- 
genu kako to čitamo u tisku? Zašto se žene moraju 
podložiti liječenju hormonima da uspore klimakte- 
rij, ako on nema nikakva utjecaja na seksualni uži- 
tak? Ako se točno sjećam, estrogeni su bili pred- 
stavljeni upravo kao neka kura za ljepotu, kao neka 
vrst začaranog mlinca: uđe se s borama, a izađe čil 
i mlad! 

Pitanje bi zapravo moralo biti upućeno liječ- 
niku. Budući da ga nije bilo među nama, ponovih 
ono što mi je rekao liječnik. 

— Klimakterij kod žene počinje oko 45. godine 
života i traje po prilici 10 godina. U tom periodu 
zakržljaju organi rađanja, ciklus sazrijevanja ja- 
jašca postaje neredovit dok potpuno prestane. Ali 
i u periodu, u kojem je sazrijevanje neredovito, 
postoji mogućnost začeća. Ovaj proces izmjene žene 

sposobne za rađanje u uglednu stariju ženu, ne 
zbiva se bez neugodnih tjelesnih pojava. Ženu muči 
strujanje topline, pojavljuju se kolebljiva raspoio- 
ženja koja počesto opterećuju brak i obitelj. Takve 
se neugodne pojave mogu odgoditi hormonalnim 
liječenjem koje se nudi kao čudesan lijek. To lije- 
čenje zadrži vodu u tijelu, te koža, prije labava, 
izgleda nategnutija i mlađa. No nijedna žena ne 
može izbjeći klimakterij, liječnička pomoć može ga 
tek odgoditi. Neovisno o času u kome na mahove 
nastupa period, kada se proslavi četrdeseti rođen- 
dan, treba polako usmjeriti svoj život prema suto- 
nu. Ovo vrijedi za muškarca kao i za ženu. 


Ako je brak urodio djecom, ona se ponajviše 
već nalaze u punoj fazi odvajanja od roditeljske 
kuće. Traže vlastiti krug poznanika, svoju vlastitu 
aktivnost u slobodnom vremenu, svoj stil života. Ne 
mogu biti očitiji znakovi skorog rastanka mladih od 
očinske kuće. Zato bi roditelji dobro učinili ako bi 
svoj život uglavnom usredotočili na sebe. Danas se 
govori o takozvanoj »trećoj dobi« žene. Stoga se 
treba na vrijeme pripremiti za novi život udvoje. 
Inače bi se moglo dogoditi da muž toliko povezuje 
majku i djecu, te se više prema nikome ne osjeća 
obveznim čim djeca napuste kuću. 


Kad djeca započnu malo po malo sakupljati 
kamen po kamen da sagrade zgradu vlastitoga ži- 
vota, za roditelje počinje novi način koračanja kroz 
život. Slični su seoskom bračnom paru koji se stara 
za žetvu. Svakako se radi o žetvi ljubavi koju svaki 
mora donijeti za drugoga, oboje skupa za njihov za- 
jednički život, u žitnicu ovoga i budućeg života. Ve- 
lika je blagodat ako mogu zajednički pretrčati i 

ovaj dio puta. Za ovu se blagodat isplati moliti i 
vojevati. Život započinje uvijek iznova. Vjerojatno 
to shvaćamo potpuno tek kada smo pomogli nekoj 
dragoj osobi da konačno iziđe iz ovoga života. 


Vidite li do kakvih misli može dovesti estro- 
gen, novi izvor mladosti. I za ovo bismo morali biti 
zahvalni. 


No, odgovorimo na prvotno postavljeno pita- 
nje: kako se tijekom bračnoga života može izbjeći 
da rutina ne uđe i u bračnu sobu? Nije li prirodno 
da se događaj, na koji se ima sporazumno pravo, 
zbiva bez napetosti bez nutarnjih  uzbudljivosti? 
Ne bi li se moralo nanovo na umjetan način, s ra- 
finiranom tehnikom,, stvarati senzacija u seksual- 
nom odnosu? 


— Između senzacije i dosade morao bi postojati 
znatan slobodan prostor — primjeti čovjek koji do 
sada jedva da je sudjelovao u razgovoru. 


— Riječ slobodan prostor — ponovno se uk- 
ljučih — morala bi nas odvesti daleko. Čim izrazi 
bračne ljubavi postanu navika ili obavezna duž- 
nost u svakodnevnom životu, gube svoje pravo lju- 
dsko obilježje. Nestaje ljubavna igra iz takvog po- 
našanja, a i vedrina i predanost. Sam čin zadržava 
uvijek isti smisao: susret Ja sa Ti, doživotna izmje- 
na “vlastitog Ja. Ali se ostvarenje može odigrati u 
mnogostrukim oblicima. Nikomu nije zabranjeno da 
ih upozna. Pokusi nisu zabranjeni na području is- 
kazivanja ljubavi sve dok se ne traži isključivo 
užitak upotrebom tjelesnih funkcija. Pokusi su uvi- 
jek bili znak da čovjek misli. Zašto bi se upravo 
jedan izvorni ljudski čin morao odvijati u strogom, 
ustaljenom obliku? 

— Nije li previše slobodno što vi sada govo- 
rite?. Da li se to slaže sa stavom Crkve? To što ste 
rekli posebno će za žene zvučiti previše neobično. 
One su često zauzete da tjelesni dodiri ostanu u ok- 
viru dozvoljenoga. Reći ću jasnije: gdje prestaje 
očitovanje ljubavi, a gdje počinje perverzija? 

Moram zaći u ovaj problem: Treba imati pra- 
vac moralnog ponašanja u tjelesnom odnosu: Mož- 
da će nam u tom pomoći razlučivanje. Dok se či- 
nom iskazuje bračnom drugu ljubav i ne upotreb- 
ljava kao sredstvo postizanja zadovoljenja požude, 
ostvaruje se čin ljudske ljubavi. Grijesi protiv 
šeste zapovijedi nisu u tjelesnom činu, nego su uvi- 
jek u krivnji upogled bračne osobe ili vlastitog 
ljudskog dostojanstva. Jedno se ne smije zabora- 
viti: seksualna privlačnost samo je jedan oblik 
bračnog susreta. Vara se tko misli da samo ova ve- 
za jamči škladan bračni život. A ipak postoji ova 
opasnost otkad je masovni tisak prisvojio seksualni 
tabu i unio ga u razgovore i slike. Osamljenost u 
jednom pravcu, nikada se ne može nadoknaditi 
jod ogra u drugom pravcu. 


— Postoji li ikakvo pravilo da se znade koji 
su obično zahtjevi muškarca na seksualnom polju 
i kakva mora biti njegova aktivnost? Na radnim 
mjestima čuje se koješta. Čuh govoriti da poneke 
žene smatraju svoje mlade muževe slabićima jer 
im ne mogu pružiti što očito mogu drugi. — Ovo je 
pitanje postavio čovjek koji još doda da ga je već 
poneki mladić pitao ne bi li bilo pametnije poći k 
liječniku. 

— O ovome još ovo: razgovarati o ovoj temi na 
radnom mjestu uvijek je užasna stvar, a žene koje 

između sendviča i čaše mlijeka razgovaraju o svo- 
jim najintimnijim bračnim doživljajima naprosto 
su odvratne. To znači ništa ne shvaćati o braku, 
niti o pravom smislu bračnoga zajedništva. A ono- 
me koji pred tobožnjim nadmuškarcima problijedi 
od zavisti, jedino se može savjetovati da se i on 
jednako razbacuje izjavama, ako nije dovoljno du- 
hovit da se nad tim smije. 


— Ipak stvarno postoje teškoće kod muškaraca 
srednje dobi. Npr. prerano izlijevanje sjemena 
spriječava im potpun sklad sa ženom. 


— Muškarac s takvim smetnjama morao bi po- 
ći k liječniku — rekoh — Često su posljedica zlo- 
upotrebe alkohola. Smetnje potencije moraju se li- 
ječiti pomoću liječnika. 

I večeras nismo odgovorili na sva pitanja kako 
bismo pomogli supružnicima da riješe svoje prob- 
leme. Ali smo naučili da i o seksualnim problemi- 
ma moraju oženjeni razgovarati i da se moraju 
truditi kako bi zajedničkom odgovornošću pronašli 
rješenje. Zatim je bilo sasvim jasno rečeno da su 
tjelesni odnosi u braku i među starijim supruzima 
izraz njihove ljubavi. Osigurati ovaj sklad stalni je 
zadatak braka. 

SVAĐE SU UVIJEK ZBOG DJECE 


Večeras je ponovno započelo s upitom: 

— Još nismo razmatrali jednu točku — reče 
neka žena i predloži novu temu. — Ako su supruž- 
nici već deset godina oženjeni, obično imaju djecu, 
i već odrasliju. Dok su djeca malena, redovito o 
odgoju nije preteško biti istog mišljenja. Maleni ne 
primjećuju u istoj mjeri kao odrasliji ako su rodi- 
telji različita mišljenja. Ali čim pođu u školu, stva- 
ri se često mijenjaju. 

— Tada se pojavi gordost kod oca — primjeti 
jedan muškarac. 

— Kao da nema i ponosnih majki — branila je 
neka gospođa napadnute muškarce. 

Najprije se ograničih na sporednu primjedbu: 
Svakako se iz ovih kratkih primjedbi može zaklju- 
čiti da škola također utječe na život odraslih. Či- 
njenica da li je sin vrijedan ili ne, da li je kći mar- 
ljiva i uspješna ili ne, može roditeljima postati 
bračni problem. 


— Kod nas nastaje svađa zapravo samo zbog 
djece — potvrdi iskreno jedna gospođa — I škola 
je glavna tema. Ako ocjene nisu kakve se očekuju, 
raspoloženje pada ispod nule. Ocjene skrivati pred 
ocem, ne valja. Stoga ja preuzimam brigu da mu u 
najpovoljnijem trenutku objavim ocjene. Ali svaki 
put sve započinje opet kao i obično. Otac pokušava 
ostati miran, pita zašto su ocjene tako loše. Dva- 
naestogodišnji sin ili trinaestogodišnja kći, i onako 
u ludoj dobi, slegnu ramenima, nešto nejasno pro- 

mrmljaju. I onda nastaje vika. Izriču se kazne, dje- 
ca se bezvoljno pokore, otac se grize u sebi. Na 
koncu ne preostaje mu drugo nego da meni prigo- 
vara: »malo nadgledaš domaće zadatke, previše im 
popuštaš, djeca imaju sve druge stvari u glavi.« 
Nekako mu moram dati pravo. Dobra školska spre- 
ma danas je najvažnije što se može dati djeci. Mo- 
že li se i mora li se djeci poradi škole oduzeti slo- 
bodno vrijeme? Ako preko volje sjede uz knjigu, 
zastalno od toga neće nastati ništa dobro. 


Škola i njezin utjecaj na brak i obitelj, s obzi- 
rom na nastalu graju, tema je o kojoj bi trebalo 
na roditeljskom školskom sastanku razgovarati. To- 
me se ne treba čuditi. Djeci je škola, osim roditelj- 
ske kuće, najvažnije životno područje. Dakle, ni- 
kakvo čudo da djeluje tako odlučujuće, nikakvo ču- 
do da i roditelji nisu uvijek istog mišljenja kako bi 
se postavili sučelice zahtjevima što ih škola nameće 
djeci. Uputih prisutne supružnike na tečaj za ro- 
ditelje, a o ovom osobitom problemu dodah samo 
ovo: 


— Škola je važna; dužnost je roditelja da omo- 
guće djeci, u okviru svojih mogućnosti, najbolju 
školsku spremu; ali je neophodno potrebno da dje- 
ca budu duševno i tjelesno zdrava, da postanu vese- 
li ljudi, sigurni u sebe. To se ne postiže samo škol- 
skom izobrazbom. Pomisao da roditelji prosuđuju 
samo na temelju školskih ocjena, loše djeluje na 
djecu. Ljubav roditelja ne smije ovisiti o školskim 
ocjenama. I ako stvarno nisu takvi roditelji, tako 
barem često osjećaju mladići i djevojke upravo u 
»osjetljivim« godinama razvoja. Osjećaju se isklju- 
čenima iz obiteljske harmonije i zato se bučno i 

prkosno ponašaju da bi to prekrili. Ako se uspjeh 
u školi mora platiti lošim odnosima između oca i 
djece, između majke i djece, između samih rodite- 
lja, cijena je previše visoka. Ljudske žrtve ne smiju 
se prinositi niti na žrtvenik škole. Prije nego dođe 
do toga treba tražiti stručan savjet, na primjer u 
savjetovalištima za odgoj. Tada i među roditeljima 
neće dolaziti do neprestanih sukoba, ma na koji god 
način škola utjecala na život obitelji. Ni savjesi 
roditelja ne može se spasiti bez informiranja. Sto- 
ga najprije se mora znati što se od djeteta može 
tražiti. Mora se znati koji je razlog što dijete ne 
postiže u školi očekivane rezultate; tek onda mogu 
roditelji po savjesti donijeti neku odluku. Iz iskus- 
tva se znade da nepoznati tjelesni nedostaci mogu 
isto toliko utjecati kao i psihički problemi koje di- 
jete ne uspijeva nadvladati. 


— Smijem li dodati nešto na ono što ste malo 
prije spomenuli — prekine me jedan gospodin. -— 
Rekli ste da su veselost i zauzetost u slobodno vri- 
jeme isto tako važni kao i škola. Upravo je to jedna 
točka o kojoj se roditelji često ne mogu složiti. Što 
su djeca starija, problem postaje naporniji. Kada se 
svom sinu ili kćerki može dozvoliti da sudjeluju u 
nekom party ili žuru, kako li se danas zovu takvi 
plesni sastanci? Ja sam rekao da o tome ne treba 
ni govoriti prije sedamnaeste godine. Što rade me- 
dusobno ti premladi parovi? Od toga ne može na- 
stati ništa dobro. Sve u svoje vrijeme: učenje i lju- 
bakanje. No sada me mčre žena i kćerka, govore 
da je osamnaestogodišnja djevojka previše stara da 
uči plesati. 


— Pai jest tako — netko potvrdi. 

— Čovjek se ne može načelno ograničiti. 

— Treba jasno postaviti granice. 

— Posebno treba nadzirati djevojku. 

— Najprije padaju one koje se najviše nad- 
ziru. 

Iz glasnog meteža mogle su se razabrati ove 
primjedbe. 

— Mogu li ispričati kako je kod nas u kući 
protekao prvi party? — reče glasno jedna gospođa. 

— Takvo nešto uzbudljivo je za roditelja kao 
i za mlade. I za nas je roditelje bilo iznenađenje 
da naša četrnaestogodišnja kćerka, prva od naše 
troje djece, želi prirediti party. 

S mnogo vještine uspjela je nagovoriti dvije 
godine starijeg brata da on potpiše pozivnice koje 
odaslaše školskim kolegama i kolegicama. Bio je 
suodgovornik i suorganizator. Pripreme započeše 
nekoliko tjedana ranije. Mnogi su oštri izrazi padali 
među braćom prije negoli su na magnetofonsku 
vrpcu složili prikladnu »beat« glazbu. Nije tako 
lako priskrbiti ritmičku bučnu atmosferu. Za svaki 
slučaj pregovarali su s razrednim »sastavom« ne bi 
li možda htjeli svirati na plesu. Stvarno su prihva- 
tili. Na usput postavljeno pitanje: 'imaš li išta pro- 
tiv ako dođe naša glazba'?, lakomisleno sam odgo- 
vorila 'nemam'. Tek sam kasnije naučila da je bo- 
lje točno znati na što se daje pristanak. 

U petak navečer, prije nego se imala održati 
glazbeno-plesna priredba na pozornici našeg iznaj- 
mljenog stana na trećem katu zgrade. sin i kćerka 
pođoše do susjeda koji bi najviše bili ometani, po- 
nudivši svakome ružu sa strukom zelenila. Sinu je 
izgledalo sasvim suvišno što su morali predavanje 

ruža obaviti udvoje. Rado bi bio pripustio sestri da 
izrecitira govorčić o sutrašnjem party, o mogućoj 
galami, o obećanju završetka u 21,30 i zahvali una- 
prijed. Svi su susjedi bili uviđavni, sjetili se svoje 
mladosti, poželjeli dobru zabavu, a da nisu ni po- 
mislili kakvu buku stvara takva glazba. 'Sigurno 
nemaš ništa protiv da svirači dođu odmah u podne 
upitala me obazrivo kćerka u petak ujutro prije 
negoli je pošla u školu. "Treba im mnogo vremena 
da sve pripreme'. Dadoh pristanak. Odmah izmje- 
nih program. Stavih juhu s graškom i kobasicama. 
"Da li možda smije doći Karin, Ingrid i Lucija. Sta- 
nuju izvan grada? 

Kod objeda je za stolom s mojima sjedilo još 
desetero. Poboljšala sam objed, dodavši i tortu od 
šljiva s kremom. Tako ojačani, desetero se staviše 
na posao da izmjene izgled našeg stana. U jednoj 
sobi ostadoše svirači s jednim tepihom, u drugoj 
ostade tepih i sjedalice, a u hodniku napraviše buf- 
fet. Ja ostadoh u kuhinji, službena domaćica. U 
spavaću sobu nagomilaše sav suvišan namještaj. 
Otac je našao izgovor da pobjegne iz stana. Ipak 
je obećao da će ih na kraju odvesti autom kući. Da 
ja, domaćica, ne bih imala odviše posla, nabavismo 
papirnate tanjure i čaše. To je sa servijetama u boji 
ugodno izgledalo na stolu buffet-a. Malo pomalo 
sam razvrstavala razne hranjive zalogaje. Kad su 
stigli prvi gosti, upravo sam pripremala pića s 
mnogo voćnog soka, soda vodu, nešto vina. Sve- 
ukupno za dvadesetičetiri osobe. Od domaćice pre- 
uzeh ulogu majke moje djece: htjela sam da mi se 
predstave razni Marijani, Zlatani, Zvonki i razne 

Danice, Ljiljane i kako su se sve zvali. Od većine 
sam primila kitu cvijeća i bila sam sasvim radosna 
među zadovoljnom skupinom. 

Upravo sam se povratila u kuhinju i zavezala 
pregaču, kada započne zaglušujuća dernjava. Gru- 
pa je svirala s udaraljakama, tri gitare s pojačalima. 
Dođoh na vrata, nitko me nije primijetio. Započeo 
je prvi ples na zaista uskom prostoru. Svirači su 
bili u zanosu: dirigent je ritmički mahao na sve 
strane i istovremeno na mikrrafonu pjevao neku 
izvedbu beat pjevača, gitaristi su ga pratili ritmiš- 
kim krikovima. Pakleni spektakl. Stajah prikova- 
na na pragu i pomislih ne bi li bilo bolje zatvoriti 
prozore, ali se sjetih da bi se plesači mogli ugušiti 
u vlastitom zadahu. Stajala sam nemoćna. Pripre- 
mih pića, ponudih i odoh na jedino snošljivo mje- 
sto, na verandu. Tamo htjedoh čekati policiju koju 
je netko vjerojatno morao pozvati zbog narušava- 
nja javnog mira. Na sreću nije došla. Gotovo se svi 
susjedi skloniše na verande u nadi da će noć doći 
brže nego inače. Za mlade je sve bilo fantastično. 
S vremena na vrijeme netko bi izlazio da me po- 
sjeti i udahne čisti zrak. U 21,30 zasvira povečerje:. 
Otac preuze svoju službu šofera za djevojke bez 
pratnje i za mladiće nastanjene podaleko. Najinte- 
resantnije mi je bilo kako su moja djeca reagirala 
na ovaj prvi party u kući. Kao da su odahnuli pred 
činjenicom da je sve dobro prošlo i da su uspjeli. 

Nesigurnost mladih veća je nego se može za- 
misliti. Biraju takve party ne samo radi seksualne 
znatiželje, kako neki misle, nego i jer žele vidjeti 
da li se mogu kretati na ovom tlu koje se uistinu 
ne može nazvati plesnom dvoranom. Više stavljaju 
sebe na kušnju nego druge. 

— To i ja mogu potvrditi za svoju djecu -— 
doda jedan muškarac. — Njima se ne žuri da bježe 
iz kuće u plesnjake, beat podrume, kako li se to 
sve već zove, ako im se katkada ustupi stan za 


njihove zabave. 


— Najprije treba imati takav stan — prekine 
jedna gospođa. — Opis party, koji smo upravo čuli, 
vrlo je zabavan i zanimljiv; samo se pitam gdje 
još danas ima stanova u kojima može plesati dva- 
naest parova? Tko to može isprazniti dvije sobe, 
a da ne mora namještaj izbaciti u hodnik ili na 
stepenice? Da ne govorim o novcu i radu što se 
mora uložiti. 

— Trenutak — reče netko. — Ne mora ih biti 
24, dovoljno ih je 6 ili 8 na zabavi. Nisu nužni 
glazbari. Može se upotrijebiti gramofonske ploče ili 
magnetofon. Tko nema ni jedno ni drugo, neka po- 
zove nekoga koji će donijeti glazbu. Sporedno, da 
li na gramofonskim pločama ili magnetofonskoj 
vrpci. Dovoljna je jedna soba, a sigurno će trebati 
dijelove namještaja prebaciti u susjednu sobu, čak 
možda i krevete. A roditelji mogu provesti jednu 
večer za kuhinjskim stolom. Naravno ima tu posla, 
ali mladi će rado pomoći ako vide da im mi stariji, 
nazovimo se mirno jednom tako iako smo stvarno 
udaljeni od starosti, od srca dozvoljavamo radost. 
Što se tiče novca, na party u našoj kući svaki donosi 
nešto sa sobom i tako nikome nije preskupo. Glav- 
no je da djeca katkada sudjeluju u grupi mladih 
koji se poznaju. Onda se znade i kamo idu. 


— Uza svu moguću otvorenost čini mi se da 
dob od 14—15 godina još nije podesna za plesne 
zabave — tvrdio je drugi gospodin. — Zar mladež 

u tim zabavama ipak ne stječe iskustva s drugim 
spolom? A za to su još odviše mladi. I u mojoj je 
kući party predmet razgovora. Ja sam do sada bio 
mišljenja da ne smije u kuću doći ni jedan dečko 
k dvjema našim kćerkama. Zar ne bismo postali 
sukrivci ako se nešto dogodi? 

— Možda — rekoh — ovdje mogu reći nešto 
što često čujem opetovati u razgovorima s mladima. 
Potrebno je mladima neko mjesto susreta gdje se 
mogu provjeriti na dopušten način. Djevojci je po- 
trebno iskustvo udvaranja, a mladiću je potrebno 
iskustvo pristupa djevojci. To se nipošto ne može 
izjednačiti s intimnim seksualnim upoznavanjem. 
Ne zaboravimo koliko straha i nesigurnosti mora 
izdržati mladić prije nego smogne snage da upuli 
riječ nekoj djevojci ili ugovori sastanak, pogotovo 
ako je mnogo cijeni. Ne zaboravimo koliko straha 
i nesigurnosti mora izdržati djevojka prije nego se 
uvjeri u svoj vanjski izgled i u sebe, nadajući se 
istodobno da će i drugima izgledati dražesna. A 
zatim način međusobnog ophođenja! Ne može se 
sve naučiti u obitelji, pa da se i uvježbava osnovno 
međusobno ponašanje. Pomislite što znači nekom 
mladiću, ako je pogotovo bez sestara, porazgovoriti 
s djevojkama, iskazivati im male pažnje: npr. pri- 
državati kaput, ustupiti prednost itd... 

Isto vrijedi i za djevojke. Koliko mogućnosti 
da ispadnu nespretnjakovići, neodgojeni! A nesi- 
gurnost se prevladava samo ako se malo pomalo 
uvježba sigurnost. No za to je potrebno mjesto 
uvježbavanja da se mladići i djevojke nauče među- 
sobno odnositi, eda udvaranje ne bi bilo obojeno 
samo seksualnošću. Više dajem prednost odgoju 
koji teži dokazivanju, nego zaštiti. 


“168 


— Još bi se moglo nešto dodati — primijeti 
netko iz grupe. — Roditelji koji žele držati svoju 
djecu do šesnaeste ili sedamnaeste godine daleko od 
»opasne zone« susreta sa seksom, čine nekako zbog 
samoobrane. Savršeno su svjesni svoje odgovorno- 
sti prema djeci i misle da najispravnije rade ako 
drže podalje od opasnosti mlade ljude, a s time i 
sebe zaštite. Ali za djecu je potreban rizik u sva- 
kom stupnju njihova razvoja. Tko godinama prati 
djecu sve do ulaza u školu zbog straha da bi inače 
završili pod kotače auta ili tramvaja, mora računati 
da će imati strašljivu djecu. Tko dopusti svojim 
kćerima ili sinovima organiziranje ili sudjelovanje 
u party tek kad se »ozbiljno« može računati na 
brak, taj pretpostavlja da su u ovim susretima 
samo seksualni interesi. 


— Takvi su oni očevi i majke koji bi bezuvjet- 
no htjeli udati svoje kćeri sa sedamnaest godina, 
a u svakom mladiću i svakoj djevojci, koji zalaze 
u kuću, gledaju budućeg zeta ili snahu — dopuni 
neka gospođa. — Onda se ne moraju čuditi ako im 
djeca ne pronalaze način pristupa drugom spolu na 
razini drugarstva. A kako će to biti moguće u pro- 
fesiji? 

— Ne bi li bilo dobro da mladići i djevojke 
budu već u školi zajedno? — glasilo je pitanje. — 
Upravo ovo izaziva među roditeljima često mnoge: 
rasprave. 


— Na ovaj bih prijedlog htjela nadodati da 
idealni brakovi nisu oni u kojima su roditelji uvijek 
istog mišljenja. Zašto roditelji ne bi morali među- 
sobno raspravljati o svim štetama i prednostima 
mješovita odgoja u školi? Ne škodi djeci ako vide 

da su roditelji različitih mišljenja, da ih ipak iznose 
u punom međusobnom poštivanju, a ne po načelu 
udaranja šakom po stolu ili povišenim glasom. Ja 
osobno, govorim sasvim iskreno, držim da je koedu- 
kacija, zajedničko odgajanje mladića i djevojaka, 
sasvim u redu; mislim da je korisno za ispravan 
seksualni odgoj. 


— A dali je to u skladu sa službenim smjerni- 
cama katoličke Crkve? — upita izravno jedna go- 
spođa. — Što onda s konfesionalnim školama? 


— Ne mogu govoriti službeno u ime katoličke 
Crkve — odgovorih — mogu samo odgovoriti kao 
kršćanka-katolkinja koja razmišlja o ovim probie- 
mima, jer sam majka i poradi dužnosti svoje pro- 
fesije. Ne može se prosuđivati smisao određenih 
odgojnih oblika poradi kritične situacije u koju bi 
možda nadošle sadašnje školske ustanove. Uosta- 
lom, mislim da je svećenik jednako sposoban od- 
gajati djevojke kao i mladiće. Isto vrijedi i za časne 
sestre. Da nastavnički zbor mora prihvatiti nastav- 
nike oba spola, to bi bilo veoma korisno. 

Upravo mlada osoba treba da u svom životnom 
području sretne oba spola da bi mogla odrediti sebi 


mjesto. No nemojmo dopustiti da naš razgovor pre- | 


više zađe u odgojne probleme. Naša je tema brak 
i način i teret zbog problema djece. Tko ovdje, kao 
u svim spornim pitanjima, traži više svoje pravo a 
ne da izvrši što je ispravno za djecu, može svoj 
brak zaista izložiti opasnosti raspadanja. Što je is- 
pravno za djecu i za mladež ne može se pročitati 
u ogledalu svoga djetinjstva ili svoje mladosti, jer 
je to ogledalo često znatno iznakaženo. Odgajati se 
može uvijek samo za sadašnjost i budućnost, nikada 

za vrijeme koje je prošlo. I za odgoj je potrebno 
znanje, mora se steći da bi se mogla oblikovati 
ispravna savjest. Supružnici ne bi se smjeli plašiti 
takvih napora. Onda ne bi postojale »svađe zbog 
djece«, nego razgovori kako ispravno postupati s 
djecom. I to ujedinjuje supružnike. 

BRAKOVI BEZ ZAJEDNIŠTVA 


Razgovori o brakovima u kojima više ne postoji 
nikakvo zajedništvo supružnika spadaju samo u 
savjetovališta. O njima se ne može govoriti u krugu 
drugih. Koji moraju podnositi ovakve brakove pre- 
više su pritisnuti bremenom. Često jedva smognu 
snage da kod nekoga potraže savjet. 

»I onako mi nitko ne može pomoći«, misli žena 
čiji muž podržava druge odnose, ili misli muž čija 
se žena osjećajem odijelila od njega, ili misle su- 
pružnici koji više ništa ne mogu otkriti što bi ih 
povezivalo u njihovu životu. »Živit ćemo do kraja 
naš promašen život, ipak će danas ili sutra presta- 
ti«, čuje bračni savjetnik kad rođak ili prijatelj 
dovuče razočarane u savjetovalište. Poneki je, prije 
negoli se pomirio s ovim stanjem, čak pokušavao 
pospješiti kraj životu a s time kraj bračnom jadu. 
U ovakvim bračnim promašajima nisu rijetki poku- 
šaji samoubojstva. 

Što se može reći takvim ljudima? 

Ima li utjehe? 

Može li rastava biti pravo rješenje? 

Tko može savjetovati ustrajnost? Odakle za ovo 
mora nadoći snaga? 

Jesu li ekonomski motivi nemoralni? 

Razgovarajući o ovim problemima možda je 
najbolje iznijeti slučajeve osoba koje su za svoju 
situaciju izabrali određen put. Svatko za sebe mora 
odlučiti da li su rješenja u pojedinim slučajevima 
zaista bila rješenja. 

SPAŠEN PRI ZALAZU ŽIVOTA 


Jednog dana dođe u ured žena koju već davno 
poznavah. Godinama je dolazila k meni kad je zbog 
svoje djece morala rješavati naročite probleme. 

— Muž mi je toliko zauzet — dodala bi naj- 
češće ispričavajući se — ne mogu otići k njemu s 
ovakvim stvarima. 

Na ovaj smo način proučavali upis djece ili 
promjenu škole, prve prijateljske veze kćerke, iz- 
bor zvanja starijeg sina, nemar mlađega prema 
učenju. 

— Danas dođoh radi sebe — reče mi jednog 
dana. — Danas ću vam reći nešto što već 20 godina, 
od konca rata, nosim u sebi. Od onda moj muž ima 
drugu. 

Opreznim zapitkivanjem doznah slijedeće: su- 
prug je za vrijeme rata upoznao ženu, pet godina 
mlađu od supruge. Ona mu je kroz sve one godine 
uporno pisala vatrena pisma. Doduše, naglašavala 
mu je u pismima, supruga ih je kasnije otkrila, da 
joj savjest zabranjuje dopisivanje s oženjenim čo- 
vjekom, ocem troje djece, ali je uza sve to nasta- 
vila. Povezanost je ostala i nakon rata. Suprug je 
pričao svojoj ženi o ovom poznanstvu ili prijatelj- 
stvu, ali je stvari prikazivao u sasvim drukčijem 
svjetlu: »Moram pomoći djevojci, potpuno je sama. 
Samo joj pružam savjete«. Koji put su ti savjeti 
tražili zajedničko odmaranje. Muž je to prikrivao 
službenim putovanjima, ali je ipak i to žena do- 
znala. Muž nije nikada htio priznati intimne od- 
nose. 

Prijateljičina pisma, koja je žena otkrivala od 
vremena do vremena, govorila su intimnim jezi- 
kom. Što učiniti? Posao koji su oboje vodili previše 
je ovisio od njihova rada da bi se moglo pomišljati 
na rastavu. A onda djeca! Doduše, nisu doživljavali 
vesele i vedre roditelje, ali su imali čvrsto povje- 
renje u njihovu sigurnost. I muževlja »službena 
putovanja« bila su razmjerno rijetka. Ako su pro- 
lazili mjeseci bez novih uzrujavanja, žena je čak 
bila sklona povjerovati mužu kad bi ponavljao: 
»Nemam ništa s drugom ženom; samo je žalim jer 
nema nikoga; želim joj samo pomoći«. 


Može biti da je žena bila lakovjerna i također 
ponosna da bi izbjegla dalekosežne odluke. Sve dok 
nitko od njezine rodbine nije znao kakvu joj je 
ponižavajuću ulogu dodijelio muž, mogla je mnogo 
lakše podnositi. Bol je bila njezina osobna, nije ju 
trebala s nikim dijeliti. Jad je tako vješto prikri- 
vala dok djeca nisu otišla od kuće. Kći se rano 
udala, jedan je sin postao aktivni vojnik, a naj- 
mlađi je smješten u internat. Život je supružnika 
bio sve manje ovisan o djeci. Prsten-obruč ovijao je 
njihov život, postao je ponovno uži. Bračni prsten 
počeo je zadobivati značenje, a time također prob- 
lem »prijateljice«. Poticaj je dala obiteljska sveća- 
nost, imala se uskoro proslaviti. Muž je navršavao 
šezdeseti rođendan. Obitelj je to htjela proslaviti na 
doličan način. Ali malo prije žena je otkrila da je 
»službeno putovanje« u stvari bilo putovanje na 
odmor s prijateljicom. To ju je natjeralo u moj 
ured. 


— Što moram činiti? Mogu li i nadalje vjero- 
vati da tu nema ništa? Moram li pustiti da sve ide 

kako je išlo kroz 20 godina? Da li sam pogriješila 
što sam zatvarala oči i vjerovala jer sam htjela radi 
djece: spasiti obitelj i osigurati svima pa i mužu 
ekonomsku egzistenciju? Možda sam čak i pogrije- 
šila prema mome mužu što mu nisam pomogla da 
iziđe iz dvostruke uloge? Nisam li ga morala staviti 
pred odluku: ili obitelj ili prijateljica? Moramo li 
do kraja nastaviti život kako smo ga živjeli u godi- 
nama braka? Ili moram energično razgovarati sa 
svojim mužem? Moram li se sukobiti s drugom 
ženom? 


Preispitasmo sva pitanja, razmotrismo sve toč- 
ke i dođosmo do slijedećeg zaključka: šezdeseti 
rođendan morao bi poslužiti kao povod da se po- 
kuša uspostaviti red u bračne odnose. Žena odluči 
reći svome mužu: »Tvoj šezdeseti rođendan mora 
nam biti poticaj da promislimo o putu koji smo do 
sada prevalili i da pogledamo što nam još ostaje 
ili može ostati. Put do sada nije bio ispravan jer je 
međusobno povjerenje neprestano bilo narušavano. 
Možda smo oboje mislili da, uglavnom zbog djece. 
moramo nastaviti naš brak. No sada smo samo nas 
dvoje važni. Što moramo činiti? Ići tako časno 
ususret kraju našega života da svaki od nas snosi 
odgovornost prema drugome i za drugoga? Ili da 
odvojeno dočekamo svršetak naših dana? Treba li 
tvoj rođendan biti svečanost na kojoj ćemo se po- 
novno uzeti za ruku ili dan u koji ćemo pružiti ruku 
za konačni rastanak, a koji, prema ženidbenom obe- 
ćanju, nikada nismo htjeli u životu? Bila bih rado- 
sna kad bih mogla s tobom pretrčati zadnju stazu 
našega života. Ali nisam više spremna prihvatiti 
nered prošlih dvadeset godina«. 

Ovaj je govor, prethodno uvježbavan u mom 
uredu, održala. Unio je razjašnjenje. Muž je otišao 
na svoje posljednje »službeno putovanje«, više ga 
nije tako nazvao, da se oprosti što je propustio uči- 
niti pred dvadeset godina. 

— Nisam li možda pogriješila? — upitala me 
žena kad mi je ispričala sretan ishod razgovora. — 
Nisam li morala ranije tražiti odluku? Sada je moj 
muž preporođen, oslobođen. 

Da li bi bilo bolje? Tko bi znao. Mnoge stvari 
govore za — da. No zar je potrebno s novim sje- 
nama zamračivati sunčanu svjetlost na zalazu koja 
daje boju danu koji izmiče? 

BRAK U TROJE 


Dogodilo se ono što i nije tako rijetko: muž je 
uzeo »drugu ženu«. »Privredno čudo ponovno je 
uvelo mnogoženstvo (poligamiju)« — reče mi žena 
u mom uredu u očajničkom pokušaju da nadvlada 
nanesenu bol. 

— Na Istoku jedva sebi netko može priuštili 
drugu ženu, a kod nas dolazi druga žena nekako 
kao drugo auto i drugi stan. Vjerojatno »drugi pri- 
bor« sačinjava jednu cjelinu. 

— Što kanite učiniti? — upitah. 

— Što? Otići, ostaviti sve, napustiti sve. 

— Sve? 

— Naravno, ne djecu. Kad bih samo znala 
kamo s njima, već danas bih otišla. 


— A dali bi djeca htjela s vama? Ipak bi dečko 
od 15 godina, curica od 13 godina i čak mališan od 
8 godina htjeli sudjelovati u raspravi. Bi li pošli 
s vama? Nitko ne bi bio uz oca? — upitah. 

— Doista, curica je vrlo privržena ocu. Već 
mnogo pati zbog napetosti u kući. Djeca zapažaju 
svaki sukob, makar ga pokušavamo izbjeći pred 
njima. Lako primjećuju da sam nesretna. I učenje 
u školi također popušta. Ali što moram činiti? 


— Što na sve to kaže vaš muž? — htjedoh 
znati. 

— Moj muž kaže da sam ja kriva jer ne želim 
prihvatiti da budem samo domaćica i majka nje- 
gove djece. Kaže da se druge žene nastoje prila- 
goditi u sličnoj situaciji. Pozna čak i kolege koji 

su doveli u kuću prijateljicu. I da se svi, navodno, 
dobro slažu. Drži sebe nevjerojatno valjanim čovje- 
kom jer se i nadalje brine za nas i uopće nije škrt 
s novcem. Drugi bi se razveli, misli on. 

— Koji bi razlog naveo za rastavu? Zar svoj 
preljub? — upitah. 

— Moj muž drži da sam glupa u ovim stva- 
rima. Misli da mi koješta može pričati. Ali sam već 
bila kod advokata da se posavjetujem. 

— Išto je kazao advokat? — htjedoh doznati. 

— Morala bih se odlučiti: ili podnositi moju 
situaciju i prestati se gristi dan i noć, ili se razvesti. 
Što se tiče financijske strane sada mi je bolje nego 
bi bilo poslije. 

— Znade li vaš muž da ste vi ovdje? 

— Ne zna. 

— Pokušat ću s njime razgovarati — rekoh — 
ne zato što sam uvjerena da ću ga moći bez ograde 
vratiti k vama, ali ću lakše moći prosuditi ako s 
njime porazgovorim. 

— Zar bi došao? — sumnjala je žena. 

— Ako s njim razgovaram preko telefona, 
možda će doći i osobno. Pismeni pozivi završe vrlo 
lako u koš. 

Moj telefonski poziv zaista je uspio. Nekoliko 
dana kasnije sjedio je muž na mojoj »sjedalici 
jadovanja«. 

Odmah ću reći: čudo se nije dogodilo. Otkrih 
u mužu čovjeka koji je u svom dosadašnjem životu 
gotovo uvijek dobio što je htio. Jedinac, ne više 
mladih roditelja, rijetko je iskusio u mladosti da 
ima i neispunjenih želja. Kao da ništa nije mogao 
sebi uskratiti. Nije bilo beznačajno što je vjenčao 

tri godine stariju ženu. Vjenčanjem je htio nadasve 
nekoga .da pazi na njega. Tako je još i sada poimao 
svoj brak. Gotovo se je smatrao uvrijeđenim što mu 
žena ne priušti njegove male radosti, a on je tako 
valjan i ne škrtari s novcem. Djeca se također nisu 
mogla potužiti. Rijetko je rekao Ne, ako su nešto 
zaželjeli. Što reći ovom 39-godišnjem čovjeku koji 
je u razvojnom stupnju svoje osobnosti ostao u 
pubertetu i možda nije čak ni došao do ovog stupnja 
psihičke zrelosti? Razmotrivši sve, žena uopće nije 
pretrpjela neki veliki gubitak ljubavi. Njezin je 
muž u stvari bio sposoban samo uživati i dopuštao 
sad jednom sad drugom da sudjeluje u njegovu 
uživanju. 

Iz ove bi se rude moglo otopiti zlato samo u 
jednoj veoma, veoma užarenoj peći. Ali ga je u 
početku trebalo uzeti onakvim kakav jest: razma- 
žen, pun sebe, nezreo, ponosan činjenicom da ima 
prijateljicu. Prema tome bila je moguća samo 
rastava ili brak utroje. 


Navedoh ženu da razmisli o ovome. Punina 
ljubavi u smislu kako je ona osjeća i kako je ona 
dariva nije nikada postojala u braku, a niti će vje- 
rojatno ikada postojati. Možda je ženi u početku 
međusobnog poznanstva čak laskalo da je bila jača, 
aktivnija i privlačnija. Od sada se i unaprijed od 
nje tražila ta jakost i aktivnost: trebala se brinuti 
za djecu, za kuću i za stare muževlje roditelje. 

.— Uopće ne pomišljam na rastavu — naglasi 
muž i preda mnom. — Da moja žena nije podigia 
toliko prašine, mogli bismo sasvim dobro živjeti. 
I drugi muškarci dovode svoje prijateljice u kuću. 

— Red mora postojati u životu — rekoh ovom 
nedozrelom dečku koji me je kao četrdesetgodiš- 
njak okrugla lica pogledavao kao da traži odobre- 
nje svom načinu života. — Čak su u staroj Kini 
»druge žene« stanovale u svojim zgradama, a nisu 
živjele izravno pod istim krovom prve žene. Vaša 
bi žena morala učiniti sasvim drukčije, morala bi 
nanovo tako razdijeliti stan da se više ne koristi 
zajednička spavaća soba. Nitko od nje ne može za- 
htijevati, čak ni zakon to ne čini, da noći sprovodi 
s mužem ili pokraj muža koji iz obijesti provodi 
noći s drugim ženama. Morala bi opremiti sobu za 
sebe, prema svom ukusu. Djeci bi morala reći raz- 
log odvojenih soba. 


— Smije li se djecu toliko daleko umiješati? 
— reče muž iznenada; zamalo se bunio. — Što se 
njih tiču događaji iz naše spavaće sobe? 


— Vaš je petnaestgodišnji sin već ionako odav- 
no zabrinut zbog vašeg načina života. Zar mislite 
da zaista vjeruje kako vi s prijateljicom vodite 
znanstvene razgovore? On će loše suditi o majci 
ako ona ne zauzme stav prema tim odnosima. To 
vrijedi i za trinaestgodišnju kćerku. Mora li ona 
čitati na majci kako mora venuti kao žena samo 
ako se tako mužu sviđa? Ne! Ona mora vidjeti da 
brak nije uvijek sretan, da joj otac nije uzor zaljub- 
ljena muža u majku; ali mora vidjeti i to da se 
može nadvladati svaka sudbina, ako barem jedan 
roditelj pokaže djeci da se može nadvladati vlastito 
razočaranje, a ne precrtati sigurnost i vedrinu iz 


svoga života. 

Žena je još često dolazila k meni. Odvažno je. 


preuzela u ruke sudbinu, za sebe i za djecu. Nastao 
je novi krug poznanika, nova zajednica i uljudni 
postupak prema gostu u kući, prema ocu. 

Da li je to bilo dobro? Ne sasvim dobro, ali 
podnošljivo, samo podnošljivo. A da žena nije imala 
samilosti s mužem koji je postao gost u vlastitoj 
kući, ne bi bila smogla potrebnu snagu da upravlja 
sa vlastitim životom. 

SUVIŠNA BOLEST 


— Godinama se borim sa svojim mužem, koji 
živi odvojeno od mene, za svoje izdržavanje i naše 
djece. Nepravedno je da mi moramo biti zapostav- 
ljeni zbog odnosa koji moj muž već osam godina 
podržava s drugom ženom. U međuvremenu se 
i tamo rodilo dijete. Ne mogu ući u tolike troškove 
za advokata. Ako mog muža i prisile da snosi sve 
troškove, moram to ipak ja u prvi mah platiti. U 
ovim svađama troši se sva moja snaga. 

— Zašto se svađate? Zašto radije ne potražite 
zaposlenje? — upitah. 


— Zaposliti se i još k tome brinuti se za ku- 
ćanstvo i djecu? Ako već moja djeca moraju odra- 
sti bez oca, neka barem imaju majku koja se o 
njima brine. To upravo očekuje moj muž da se 
zaposlim. Onda je sigurno da više ni pare ne bih 
vidjela. Morala bih se odmah razvesti. Uostalom 
nisam zdrava, stalno sam pod liječničkom njegom. 

Uvijek su se ovi razgovori ponavljali s početka, 
s malim preinakama. Žena me posjećivala većinom 
radi svoje djece: jedanput školske teškoće dvanaest- 
godišnje kćerke, drugi put svađe između petnaesi- 
godišnjeg sina i sestre, onda opet pobuna dečka na 
majčine naredbe, zatim naravno očeva pisma djeci 
koja su do skrajnosti napinjala obiteljsku atmosfe- 
ru. Sve je ovo natjeralo ženu u moj ured. 


— Moram imati nekoga komu mogu sve ispri- 
čati — govorila je — pa i ako mi ne može pomoći. 
Moj se brak više ne može izmijeniti. 

— Ne biste li još jednom trebali pokušati da 
iziđete iz sadašnje situacije, preuzeti svoju sudbinu 
u ruke? — predlagala sam kadikada. — Vaš je sa- 
dašnji život nepodnošljiv. Njegov je sadržaj mržnja 
prema mužu. Može li se tako živjeti? Može li se 
s takvim opterećenjem odgajati svoju djecu za če- 
*“ stite ljude? Niste li dužni svoju djecu izvući iz 
bolne uloge? | 


— Ne razumijem — govorila je s više ili manje 
jasnom optužbom — kako mi možete savjetovati 
rastavu; izgleda da baš to hoćete? To bi značilo 
i zakonski mome mužu dati slobodu koju je već 
nedozvoljeno prisvojio. Nisam li i moralno dužna 
da mu onemogućim ozakonjavanje njegove veze? 
Doklegod živi u divljem braku, barem će imati lošu 
savjest. i 


— Imate pravo, postoje bračne krize kad treba 
upozoriti, radi obaveze što je nameće ljubav prema 
bračnom drugu, na odvajanje ili rastavu. Kada neka 
djevojka od 18 godina otkrije neodoljivu privlač- 
nost muškarca od 48 godina na vrhuncu svoje kari- 
jere, a da pri tom ni sama ne zna da li je privlači 
mercedes ili muškarac što sjedi za volanom, zaista 
bi bilo preuranjeno ako bi njegova žena tražila 
rastavu. Čak bi i onda bilo preuranjeno kad bi 
znala, da je mercedes služio za-po koji ugodan bijeg 
iz bračnoga života. 

U koliko se slučajeva čovjek osjeća spašenim 
jer je vezan, i zato ne može održati luda obećanja! 
Ali se u vašoj situaciji morate upitati kakva vam 
korist od stanja u kome živite osam godina. Odnos 
je s mužem obilježen borbom za uzdržavanje. I na- 
kon rastave određena svota za vaše uzdržavanje 

i djece ne bi mogla biti niža od ove koju sada pri- 


. mate. Mogli biste se zaposliti barem za pola dana 


i tako biste izišli iz ponižavajuće situacije da morate 
prositi svaku paru. Ipak mi izgleda najvažnijim što 
bi vaša djeca doživjela majku koja odvažno uzima 
u ruke uzde svoga života i svoje djece. Do sada su 
i djeca morala podnositi bijednu situaciju: ne mo- 
žemo sve kupiti, ne možemo dobiti, ne smijemo ni 
poželjeti što imaju drugi naše dobi iako pri tom 
ne postavljaju pretjerane zahtjeve. Zar to možda 
ne opterećuje i odnos prema majci? Svako dijete 
želi jaku majku, pogotovo ako ih je otac napustio. 
Žena uvijek mrzovoljna, boležljiva, nezadovoljna 
najviše može računati na samilost svoje djece. Može 
li to nadomjestiti ljubav? 


— Zaista bi bilo krasno kad bi djeca zamjerala 
majci što je bolesna — glasio je odgovor. 


— Bolesna osoba, koja odvažno podnosi svoj 
udes, može imati snagu magneta. Može držati na 
okupu čitavu obitelj. Ali su neki tjelesni bolovi 
odraz duševnog opterećenja. Žena se može potužiti 
na višestruke tjelesne smetnje: bolovi u krstima, 
glavobolja, srčane i želučane smetnje, poremećaj 
seksualnih organa, a posljedica su njezina duševnog 
raspoloženja. Zlo treba udariti u korijen. Djeca 
moraju imati za uzor neku osobu koja nadvladava 
teškoće, a ne da ih boležljivo podnosi. 


* — Danas je moda sve bolesti, kojima liječnik 
ne zna uzrok, proglasiti duševnima. Zamalo je i 
uvredljivo, iako donekle uljudno, što mi hoćete 
reći: Vi ste umišljeni bolesnik, zaposlite se, dopri- 
nesite nešto da se održite i ozdravit ćete. 

— Postoji znatna razlika između umišljenog 
bolesnika i osobe koja pati duševno i čiji se nutar- 
nji jad odražava u tjelesnim smetnjama. Ali zašto 
bi moralo biti neshvatljivo i uvredljivo priznati da 
osjećaj potištenosti, napuštenosti može poništiti ti- 
jelo koje je pod uplivom duše? Zašto duševni bolovi 
ne bi mogli postati i tjelesni kad svatko znade u 
kolikoj mjeri radost, sreća, ljubav mogu prouzroko- 
vati dobro tjelesno raspoloženje i čak doprinijeti 
ozdravljenju? 


Samo je ovo važno: da li je zaista stvarna vaša 
bolest koju ni jedan liječnik ne uspijeva točno od- 
rediti, a koja je zabilježena u vašoj bolesničkoj 
vrijedno pokušati da li biste u zaposlenju našli 
dovoljno zadovoljstva kako biste lakše mogli pre- 
broditi krizu koja nastaje odatle što vas muž od- 
bacuje kao suvišnu? Koja bi žena mogla nastaviti 
živjeti poslije takvoga gubitka samopouzdanja, a k 
tome biti još djeci podrška za život? I djeca se dive 
majci kad nešto poduzima, kad je izvan kuće 
aktivna. 


— Onda bi sva ova dosadašnja borba za novac 
bila uzaludna? 


— Morate odvagnuti kakvu borbu ima više 
smisla započeti. Nikad borba nije svrha sebi, niti 
smije biti životni sadržaj. Borba dobiva smisao 
i opravdanje prema cilju za koji se čovjek bori. 
Ima li smisla godinama se natezati za novac? Nije 
li bolje započeti borbom u nekom poslu kako biste 
imali pristojnu zaradu, socijalno osiguranje i nor- 
malnu penziju? Da li su sukobi s vašim mužem 

S" 


jedino samo zbog novca ili možda i zato što ne želite 


"prekinuti posljednju vezu s vašim mužem, uz koga 


ste više privezani nego li mislite? 


— Ah, tako sam zaista gotova! — reče žena 
otresito. Nije mogla više govoriti, jer su naišle suze. 

No, jer se operaciju ne može prekinuti na pola, 
nisam joj mogla metnuti utješan flaster, morala 
sam dalje govoriti: Zašto se još ne bi moglo doživ- 
ljavati čovjeka kao dio svoga života kad je on olac 
djece? Djeca jesu i ostaju veza s roditeljima, pa 
i onda kad oni voljom oboje ili jednoga ne mogu 
više biti supružnici. U djeci žena još nalazi ljubav 
muža ako je sjedinjenje, od kojega su proizišla 
djeca, ikada bilo izraz intimne pripadnosti. Ali ako 
ova pripadnost nije nikada postojala, žena nije za- 
pravo ništa izgubila. 


— Sve je to lijepo čuti. Ali u ovom me trenut- 
ku to toliko zbunjuje da više ne znam što moram, 
a što ne moram činiti. Vjerojatno više nisam ni za 
što. Možda bi bilo najbolje otvoriti plin kao što 
sam željela učiniti kad mi je muž otišao. Nisam to 
učinila zbog djece. 

Ove su riječi bile znak kapitulacije; ne pred 
životom, nego pred bezizglednom borbom. Još su 
bili potrebni mnogi razgovori, mnoge male pomoći 
dok je pronašla poludnevno zaposlenje. Nešto je 
donosilo dok se je žena ponovno snašla u poslu, 
dok se navikla brzo i sigurno prebacivati od kuće 
na posao i obratno. Sve je krenulo na bolje. U 
međuvremenu se nagodio advokat s mužem za uz- 
državanje žene i djece kao cijenu rastave. Došlo je 
do prihvatljiva sporazuma, dobila je veliku svotu 
za prošle godine. Ovaj veći novčani iznos dao je 

ženi dobru ideju koja je naročito oduševila djecu. 
Položila je vozački ispit i kupila rabljena kola. Bila 
su to dobra mala žuta kola s crnim krovom. 

Kupnja nije bila nepromišljena. Žena je htjela 
što brže prevaliti put između stana i ureda. Na 
zajutrku ih je troje sjedilo za stolom, doručak je bio 
pripremljen prošle večeri. A dok su djeca pospre- 
mala svoje krevete, majka je hitro oprala tanjure. 
Do podne je bilo dovoljno vremena da se osuše. 
Zatim bi odvela djecu do škole i proslijedila bi na 
posao. Tri ušteđene tramvajske karte iznosile su 
koju litru »pojačanja« brzonogom Francu, kako su 
djeca nazvala auto. Inače »brzonogi Franc« prido- 
nio je boljitku male obitelji. Više puta tjedno pre- 
uzimala je žena od jednog liječnika magnetofonske 
vrpce, snimljene liječničke izvještaje o bolesnicima, 
žena bi ih kod kuće tipkala na mašinu i ponovno 
sve vratila s brzonogim Francom, 

— Smijem li zahtijevati da djeca u one dane 
poslije podne operu suđe, kad moram kod kuće tip- 
kati za liječnika? — zapitala me. — U početku kad 
započeh raditi, pomagali su mi u kućnim poslovim» 
i smatrali su to sasvim prirodnim. Ali sada odušev- 
ljenje očito popušta. 

— Tako ide svijet; to je sve što mogu reći — 
odgovorih. — Nije teško započeti, teško je ustra- 
jati. Događa se kod starijih, pogotovo kod mlađih 
koji su, s obzirom na svoj razvoj, v »lijenoj dobi«. 
Ja ne bih strogo određivala pose 4. Djeca ne bi 
smjela steći dojam: mi obavljarao majčine kućne 
poslove jer ona zarađuje. Naprotiv bi morali imati 
ovo mišljenje: u našoj maloj zajednici svatko ima 
dužnosti izvan kuće, majka zarađuje, djeca idu u 
školu. I svatko radi kako najbolje može. 

Glavna je dužnost djece: učiti što marljivije 
bez tuđe pomoći i biti u prosjeku dobri đaci, uko- 
liko pohađaju školu koja odgovara njihovoj spo- 
sobnosti. To je po sebi razumljivo kaoi to da majka 
zarađuje. Za kućne poslove i za sve što spada na 
obitelj majka snosi glavnu odgovornost, ali svatko 
doprinosi koliko može da sve bude u redu. Koliko 
više majka pokaže vidljivim primjerom da se može 
raditi dva posla, toliko će se više i djeca prilagoditi 
poslovima. 


»Hoćete li mi odmah pomoći oprati suđe — 
može se zapitati nakon jela — ili imate mnogo 
učiti? Ako svi damo ruku, sve je gotovo za 20 mi- 
nuta«. Ovih 20 minuta mogu biti zgodna prigoda 
međusobnog razgovora. Nevjerojatno dobro teče 
razgovor kad su ruke zauzete. Može se katkada do- 
goditi da odmah nakon jela žele izići, jer imaju 
dogovor za zabavu ili jednostavno za igru. Pustite 
ih neka pođu. Čak i onda ako vam se čini da ne- 
mate vremena za kućne poslove. Mogli biste im 
reći: »U 18 sati da ste kući. Može se dogoditi da ne 
pođem u kupovinu jer moram završiti posao. Jedan 
bi od vas morao otići uzeti najpotrebnije. Svi se 
moramo pobrinuti za jelo«. Djeca su redovito 
spremna na velikodušnost uzvratiti velikodušnošću 
Omogućite djeci dojam: svi se zajednički brinemo 
za naše gnijezdo i imat ćete vesele pomoćnike, ma- 
kar se posao i ne odvijao prema točno postavlje- 
nom planu. 

Nakon nekoliko mjeseci dobila sam telefonski 
poziv, čula sam glas žene: Evo ukratko jedna dobra 
vijest pošto sam se toliko puta kod vas samo tužila. 
Svi troje smo bili na odmoru s brzonogim Francom. 

Bili su to najljepši dani u mom životu. Znate li kad 
sam to primijetila? Kad mi je sin rekao: mama, ti 
si izvanredna. Zaista si nas podigla s brzonogim 
Francom, Kad samo promislim kako nam je bilo 
ružno ovih zadnjih godina! 

A djevojka je mislila: mama je sada zdrava, 
io se vidi. Zaista je mlada moderna žena. 

LOVAČKI TROFEJ 


Upoznala sam Ivičinog oca kad pohodih dje- 
čaka da vidim može li ili ne može pohađati gimna- 
ziju. »Nadaren je — rekoh ocu — ali mi se čini da 
dečko nije sretan. Da uspije, dječak mora biti za- 
dovoljan, duševno vedar. Sama inteligencija nije 
dovoljna«. 

Nakon dugih okolišanja dobila sam ideju o 
obitelji, barem sliku kakva je bila u očima oca. 
Doznala sam kako je bilo kad su Ivičini roditelji 
još bili kolege u nekom odvjetničkom uredu. Oboje 
su studirali pravo i onda se okušali kao odvjetnici. 
Muškarcu se dopala kolegica. Bila je dražesna i žen- 
stvena, ali se ponašanjem iskazivala sasvim muški. 
Trebalo bi je izvući iz njezine rezerviranosti i do- 
živjeti kao ženu, mislio je i zaljubio se. Ali se ona 
nije pustila tako lako izmamiti i niti se je pojavio 
najmanji ženski flirt. 


— Uopće ne pomišljam na udaju — izjavi otvo- 
reno. — Nisam se rodila da budem poslušna su- 
pruga i uslužna majka. Zašto bih onda bila izabrala 
muško zvanje? 


— Zastalno se može raspravljati što je u ovom 
zvanju muško ili žensko — odgovori muškarac. — 
Ali ne mogu razumjeti zašto se mora birati između 
zvanja i obitelji. Muškarac ne vrši taj izbor, zašto 
bi morala žena? Nije li to ona ravnopravnost o 
kojoj se toliko govori? 

Kolega je polako zapao u neku vrst lovačke 
groznice. Htio je kolegicu doživjeti kao ženu. Nje- 

govo je oduševljenje djelovalo tako uvjerljivo da 
je zahvatilo i kolegicu. Pristala je na udaju. Udala 
se za kolegu. 


Imali su veoma dotjeran stan, uređivala ga. 


jedna postarija žena. Rodila se djeca. Žena je ra- 
dala, ali se za djecu skrbio muž. Čak ni porođaji 
ženu nisu mogli učiniti onim čemu se muž nadao, 
pravim ženskim bićem. Žena je u osnovi ostala ono 
što je uvijek bila, aktivna kolegica. Djeca zbog 
ovoga nisu bila zanemarena. Nastojala je da u kući 
sve ima svoj red; i djeca su imala svoj red. Ali im 
je nedostajalo ono što je nedostajalo i njihovu ocu: 
nježnost, toplina i predanost. 


Sada je nekadašnji lovac drugim očima proma- 
trao svoj lovački trofej. Srdžba, očaj, nada obilje- 
žavali su njegov odnos prema ženi, a i zahvalnost 
ako je samo malo pristala na njegove želje ili ako 
se za čas malo više približila djeci. Konačno je 
uvidio da se osoba veoma malo može izmijeniti. 
Priznao je sebi da bi bilo bolje diviti se ženi kao 
kolegici, nego je učiniti majkom vlastite djece. 


— Najgore je što moja žena ne primjećuje da 
svi mi trpimo zbog njezine suhoparnosti — reče mi 
muž. — Ona nas zastalno voli na svoj razumski 
način. Kad bih zapao u teškoće, vjerojatno ni jedna 
druga žena ne bi toliko bila uz mene. Nikada ne 
bih bio pomislio da u ženi može biti velik mozak, 
a maleno srce. 


To što mi je govorio Ivičin otac zvučilo je veo- 
ma gorko. Lako sam mogla uočiti koliko pati ovaj 


iskren čovjek zbog vazda pomalo hladne atmosfere 
u kući. 

— Ni u snu ne mislim otići — nastavi; vidjelo 
se da je o svemu ozbiljno razmišljao. — Što bih 
mogao navesti kao razlog rastave? Da je moja žena 
onakva kako mi je govorila, a ja magarac nisam 
htio vjerovati? 

— Ova se bračna situacija teško dade izmije- 
niti — primijetih. — Ni jedan se od vas ne može 
korjenito izmijeniti. Vi ćete uvijek ostati tip koji 
svoje želje vidi skoro ostvarene jednostavno zato 
što želite, a vaša će žena uvijek nastaviti, prije nego 
nešto učini, misliti, premišljati i mozgati. No možda 
je moguće vaš zajednički život učiniti nešto snošlji- 
vijim. Pokušajte pronaći za svoju djecu ženu dob- 
rog majčinskog srca, baku iz bajke sa širokom pre- 
gačom. I danas se katkada može pronaći neku sta- 
riju kućnu pomoćnicu ili dječju odgojiteljicu ako 
joj se dosta plati. Čišćenje kuće mora obavljati 
netko drugi. A svoju ženu uzmite sa sobom tamo 
gdje ste je susreli, u svoj odvjetnički ured. Možda 
će tako vaš brak moći još dalje postojati i biti za- 
jedništvo na temelju suradnje i drugarstva. 


— Mislite li da je poslovno drugarstvo dovoljno 
za zajedništvo bračne sobe? — glasio je reski od- 
govor. — Ja sam se na tom području skoro sasvim 
povukao. Čini mi se kao da sam prosjak ako se 
moram ne samo udvarati, nego i skoro uvijek mo- 
liti i nametati. Samo me moje zvanje čuva od pre- 
ljuba. Kao pravni zastupnik rastava dobro znadem 
kakve zbrke mogu nastati i nastaju raskidom braka, 
posebno za djecu. 


— Ipak — rekoh — isplatilo bi se poslušati 
moj savjet. Promislite da ni vaša žena ne provodi 
zavidan život. Vašim zanosom vi ste je ohrabrili 

na oblik života za koji se nikada ne bi bila odlučila. 
Sada vidite da ste ulovili krivu divljač i zamjerate 
»srni« što nije crno-smeđa, nego žućkasto-plava. 

— Zaista mislite da se moja žena ne bi mogla 
izmijeniti? — Pitanje je tako zvučilo kao da od mog 
odgovora zavise odluke. 


— Naravno, mogu pokušati i s vašom ženom o 
Ivici razgovarati. Mogu joj pomoći da bude više 
kritičnija prema sebi. I ne treba je negativno suditi 
ako pokušava snagom razuma ostvariti ono na što 
je osjećaj ne potiče. Vjerojatno je odrasla u nekom 
pomalo hladnom ambijentu, držali je u nekoj uda- 
ljenosti. Ukoliko postoji neki nutarnji konflikt, 
moglo bi se pomišljati i na psihoterapijsko liječe- 
nje; jasno ako i ona uviđa da joj je to potrebno. 


— Najteže je pomiriti se s brakom koji se druk- 
čije zamišljao. Ali vjerojatno imate pravo. Možda 
me moja žena ne bi toliko razočarala na tjelesnom 
području kad se ja ne bih svaki put nadao, da ću 
je naći onakvom kakvom sam je nekada zamišljao. 
Ali o našem razgovoru želim još razmišljati. Naš je 
život nesretan, to se opaža na Ivici. Zapravo je 
čudno što sa svojom ženom nisam nikada ovako is- 
crpno razgovarao o našem braku. Možda smo oboje 
previše šutjeli ili previše očekivali u šutnji. Raz- 
mislit ću o svemu. 

KRIVOTVORENI NOVAC 


Danica je bila uzrok vjenčanja. Kad je već 
imala deset godina, dobila je oca; mogao joj je pre- 
ma dobi biti djed. Nije bio njezin pravi otac. Nje- 
zin je pobjegao u inozemstvo kad je doznao da 
njegova prijateljica očekuje dijete. Dijete je došlo 
na svijet, na krštenju je dobilo ime Danica. Ostala 
je kod majke koja je zbog djeteta napustila posao 
i živjela od socijalne pomoći i od onoga što je za- 
radila od malih poslova po kućama. Majčini rodi- 
telji spadali su u one tipove koji vide samo »sra- 
motu« ako ih kćerka učini djedom i bakom prije 
nego tastom i punicom. Nisu željeli da ih unuka 
posjećuje, ili se majka barem morala ponašati kao 
da kćerkica nije njezina. Nikakvo čudo da je Dani- 
činoj majci bilo jako teško pomiriti se sa svojom 
sudbinom. Doduše, bila je dobra prema djevojčici, 
ali je uvijek osjećala da se mora sakrivati. 

I jednog dana upoznala je čovjeka iza čijeg je 
imena mogla skriti sebe i svoje dijete. Bio je 26 
godina stariji od nje, umirovljen prije vremena 
zbog neke povrede u ratu. Dopala mu se žena od 
34 godine koja se znala ukusno dotjerati, a svidjela 
mu se i djevojčica koja ga je odmah prihvatila kao 
očinskog prijatelja. Izgledalo je da sve ide u redu. 
Žena se ponovno zaposlila; netko je morao privre- 
đivati. Čovjek, već jednom oženjen i izgubivši ženu 
i djecu u ratu, veselio se što ponovno ima dom 
i nastojao ga održavati u redu. Veoma je rado pre- 
lazio usisivačem po stanu ili stavio kuhati krumpire 
ili pomagao Danici da završi domaće zadaće. 

U početku je Daničina majka bila presretna 
i oduševljena. Ali malo pomalo očinska je pripomoć 
u kućanstvu postala razumljiva, te joj je bilo čudno 
ako nije nešto radio. I nakon nekog vremena izmi- 
jenio se također stav žene prema svom starijem 
mužu. Gledala je u njemu »starca« kojega mora 
hraniti svojim radom iako njegova penzija nije bila 
mala, iako je bio dobar za kućne poslove, ali joj 
duševno nije bio dorastao. Zgražala se na pomisao 
da bi muž mogao imati »zahtjeve« u odnosu prema 
njoj, i namjerno je uzela kćerku u krevet pored 
sebe. Muž ipak nije bio tako star i nemoćan da bi 
to mogao podnijeti. Nastale su svađe i predbaci- 
vanja. 


— Ali ako se prema nekom čovjeku ništa ne 
osjeća, ne mora li se odbaciti seksualno zajedni- 
štvo? — upita žena. 


— Da, sigurno — morala sam reći. — Ali ne 
biste li onda u tom slučaju morali i brak odbaciti? 


— Muž je ipak 26 godina stariji od mene. Ne 
postoji li neka vrst uzvišenije ljubavi? — pokuša 
se braniti žena. 


— Muškarac od 60 godina nije još nikakva 
impotentna mumija — objasnih. — Vjerojatno pri- 
je vjenčanja nije dopustio nikakvu sumnju da vjen- 
čanjem želi preuzeti sva prava supruga. Ili ste već 
onda govorili o uzvišenoj ljubavi? Uostalom, siguv- 
no znate da je to bijeg. U stvarnosti između vas 
i vašeg muža ne postoji nikakvo zajedništvo koje 
bi na bilo koji način moglo opravdati riječ ljubav. 
Ali tjelesno sjedinjenje moglo bi biti također izraz 


zahvalnosti. 

— Zar ne postoje brakovi bez tjelesnih odnosa? 
Motaju li muškarci baš uvijek »ono« imati? — pi- 
tala je pomalo ratoborno Daničina majka. 

— Bilo bi bolje — rekoh — da ste prije vjen- 
čanja malo temeljitije razmišljali o braku. Bračna 
ljubav usmjerena je upravo na plodnost. Zato se 
ostvaruje u tjelesnom zagrljaju. Vi vrijeđate svog 
muža kad postupate s njime kao s nižim bićem. 
Vaš će život u troje samo još onda imati ostatak 
ljudskog dostojanstva, ako ste dovoljno hrabra da 
budete iskrena sebi. Udali ste se za ovog čovjeka. 
samo zato da ispred vašeg imena nestane naziv 
»gospođica« i da se napokon ukloni od vas »sra- 
mota« Danica. To je nepravda prema mužu i dje- 
tetu koje ne zaslužuje da se zbog njega sramite. 
Tko plaća krivotvorenim novcem, ne može očeki- 
vati povrat u čistom zlatu. 

Vi ne možete sebi usaditi ljubav prema svom 
mužu, zato je ne smijete hiniti. Ali možete dopri- 
nijeti čestitom zajedničkom životu. I nužno je u 
interesu vaše djevojčice. Nije upoznala pravog oca, 
a onaj koji je rado preuzeo njegovu ulogu sada bi 
joj morao poslužiti kao domaći psić. 


— Vi dakle mislite da bih ja morala plaćati 
svojim tijelom jer je moje dijete pozakonjeno? 
Upravo bih se osjećala kao jedna od »onih«. 

— Vi morate samo održati svoj dio obećanja. 
pošto je vaš muž ispunio svoj. Vi ćete razveseliti 
svoga muža ako mu se pripustite, a on će vama 
posvetiti svoje brige. Kod »onih« žena ne postoje 
ovakvi ljudski odnosi nego samo lovački. Od vas 
se ne traži ništa drugo nego da prihvatite posljedice 
svoje odluke. A ne bi li zahvalnost prema čovjeku, 

jer je dobar prema djetetu koje nije njegovo, tako- 
đer mogla postati osjećaj povezanosti, uvjet za tje- 
lesni odnos? 

— Zaista prije nisam mislila da to može tako 
biti. U početku je sve bilo bolje. Što postajem sa- 
mostalnija, to mi je teže. 

— To se može shvatiti. Vjerojatno osjećate da 
ste mogli naći drugog druga. To je teško. Nitko 
vam ne može zamjeriti što ne nalazite put prema 
svome mužu i što ne možete nadvladati odvratnosti 
upravo u tjelesnim odnosima. Ali vaš muž može 
očekivati iskrenost. Recite mu to što osjećate, pri- 
znajte mu da ste igrali na krivu kartu i otiđite 
jedan od drugoga ako tako mora biti. Ljubav se ne 
može forsirati, ali se ljudsko dostojanstvo mora 
poštivati. Možda je vaš muž zreliji nego što mislite. 
Možda će vam ponuditi životno zajedništvo na 0os- 
novi drugarstva. A vi pokušajte izići iz krivotvo- 
rene situacije. 

IZVORI ISTINE 

Dominikanci, 50260 KORČULA 
možete naručiti: 
Juan Arias: »Bog u kojega ne vjerujem« 
Smiono prilazi čitanju evanđeoskih stranica. Po- 
ništava naše sebične i ljudske pojmove o Bogu 
što smo ih satkali po svojoj mjeri. Duboki ispit 
života u svjetlu Evanđelja. 
Cijena: 13 din. 
Zlatan Plenković: »A—B—C« 
Za svaku nedjelju i blagdan kroz tri litur. go- 
dine: homilije, razmatranja. Sve protkano pri- 
mjerima i živim slikama iz života. 
Cijena: 80 din. 
Ljubo Stipišić: »Hrvatska pučka misa« 
Misa u G-duru. Za četveroglasni zbor i za dvo- 
glasni zbor s pratnjom orgulja. Komponirana na 
temelju gregorijanskog melosa i stoljetnih naših 
bratovština. 
Cijena: 20 din. 
L. Fonxana: »Ljubav i mladi« (»Izvori istine« 
broj 11) 
Obrađuje aktuelne teme: Ljubav, Zaručništvo, 
Brak i obitelj. Mnoštvo stvarnih primjera, pisa- 
ma iz života i problema mladih i odraslih. Pita- 
nja ljubavi, seksualnosti i braka. 
Cijena: 30 din. 
Michel Quoist: »Krist živi« 
»Govori o svijetu koji se rađa i koji traži novi 
tip kršćanina... odiše hvalospjevom svijetu, čov- 
jeku i njegovu stvaralaštvu... Piše o ljudskoj 
težnji, o mogućnostima susreta i života s Bogom« 
(I. Martinić u Gl1. Koncila.) 


Cijena: 30 din. 

Juan Arias: »Vječni supuinici« 

Tri suputnika stalno prate čovjeka: sloboda, stva- 
ralaštvo, savjest. Knjiga je izraz povjerenja u 
mogućnost čovjekovog preporoda, izraz nade u 
stvaralačku sposobnost čovjeka i života, jer Bog 
nije odbacio čovjeka. 

Cijena: 30 din. 

Di s 


Dr. Gusti Gebhardt poznata je po svojim knji- 
gama:“»Od pete do dvadeset i pete godine«, 
»Recepti za majčinu sobu«, »Ako majka sama 


«odgaja«. Sada nam pruža knjigu o braku. Na- 


stala je kroz rezultat rada u jednom gradu 
za formiranje obitelji. 

Knjiga nam govori iz života o životu. Ne dava 
samo dovoljno prostora pitanjima iz intimnog 
područja, nego i uključuje iznad svega sav 
svakodnevni zajednički život. 


Pod četiri tematska naslova: »Tečaj za zaruč- - 


nike i mlade parove«, Brakovi u svakidašnjem 
životu«, »Brak nakon deset godina«, »Brakovi 
bez zajedništva« — iskusna doktorica psiho- 
logije pokazuje * trijezno, stvarno i otvoreno 
kako se brak živi i kako se mogu nadvladati 


teškoće i krize. Temeljito su obrađeni pro-“- 


blemi mladih supružnika i napetosti koje na- 


ku. Gusti Gebhardt polazi uvijek od pojedinač- 
nog doživljenog slučaja, od. konkretnog pri 
mjera. S osjećajem za stvarnost uzima stvari 
kakve jesu, ali i s vedrinom i životnom hra- 
brošću pruža — u stalnim razgovorima sa 
supružnicima — poticaj i pomoć kako da se 
osnuje i ostvari dobar brak. ' 


kon dugo godina mogu ponovo nastati u aj 


